text:
真正愛行山嘅人,都對行山鞋有一定要求,而我作為身型有返咁上下嘅山友,當然更加揀擇.所以,當知道有機會試下Merrell好出名嘅Moab系列第二代,我二話不說就應承咗.
以下係Moab嘅官方介紹:
「新一代Moab FST採用更強抓地力的VIBRAM® Megagrip大底;配合Merrell專屬鞋跟軟墊,行走崎嶇山勢能同時保持舒適及穩定.全新Moab FST 利用3D打印技術,減輕鞋身重量;進階的設計,更令鞋身顯得更修長,增添時尚感.」
好,廣告時間到此為止! 以上嘅描述,相信大部份人睇完都會化身金魚,唔使7秒就忘記咗.所以我喺度都盡返責任,記錄成個試鞋過程,睇下大家有無用啦!
開箱顏色/外型:必須承認,我係一個膚淺嘅人,買鞋睇款先過睇功能,所以一直對Merrell唔係好有感覺,但係近年佢哋出品明顯型咗,靚咗,的確加返唔少分.雖然個人比較鍾意黑色,但呢對藍灰色配搭,沉實得嚟都OK.
鞋身:就算係新鞋,第一次著落腳都唔算硬,可能有人會話唔夠保護,但我又覺得唔錯.尤其係,自己本身腳掌較闊,著日本嗰啲窄身跑鞋會腳痛,所以特別鍾情美國品牌.之不過咁,官方資料話呢對正常版外,美國仲有對Wide Width版,乜佢哋對腳真係有咁闊咩?鞋底:終於都嚟到我最期待嘅畫面了! 十年前第一次著過Vibram底運動鞋,已經做咗佢fans,所以話我偏心都好,呢對Moab FST用Vibram Megagrip底,簡直係令我興奮.同鞋身一樣,第一次試著都唔覺鞋底硬,但實際係點,真係要上過山先知.Anyway,講多無謂,出發!
實測
古語有云:「行山先嚟落雨,唔通個天都唔鍾意我?」唔單止咁,仲要試新鞋嗰朝先嚟橫風橫雨,睇嚟上天真係好想我試真佢.今次嘅路線係鳳凰徑第三段,亦即係由伯公坳上鳳頂再落昂坪,貪佢有上有落有石屎有泥路,路程又唔算長,可惜當日極之大霧,能見度10米可能都無,所以乜景都睇唔到,可以專心試鞋.
老老實實,正如上面所講,論保護同承托Moab FST未必係最強,但講到舒適感,第一次著上山都無「新鞋落地」嘅感覺,鞋底厚得嚟唔硬,呢樣已經好易「入口」.而最重要嘅係,就算當日濕度奇高,朝早又落完雨,踩上泥瓣濕地都唔覺跣,至於石頭上面嗰啲青苔……都係留返俾專業人士去試啦.
整體嚟講,我覺得呢對Moab FST幾適合行山新手,又或者參加戶外活動/郊遊時去著,如果玩長途越野跑呢啲,就真係未必100%合適.重要嘅嘢講多次,Vibram Megagrip鞋底始終係我最欣賞嘅地方,而今次亦無令我失望.
後記
因為呢份「功課」,喺網上睇咗唔少Merrell品牌歷史,除咗發現佢同我一樣咁大(1981年創立),原來創辦人之一嘅Randy Merrell,當初係造牛仔靴(Cowboy boots)起家,之後轉戰手造行山鞋(hand-made hiking boots),成名後再被另外兩位創辦人睇中,先至一齊創立Merrell.以下最後呢幅相,就係Randy當年成名之作,再諗返而家Moab FST已經用到3D打印技術,呢幾十年嘅發展真係好驚人.隨住3D打印越嚟越普及,未來幾年嘅行山鞋運動鞋,相信仲有唔少大改變大進步.
產品由Merrell提供
馬拉松Marathon分店獨家率先發售
更多:
Fitz.hk Facebook專頁
[郁民開箱] MONSTER x adidas Adistar 藍牙無線運動耳機
Fitz Gear 裝備
分享連結:


c: text/html

text:
好心做壞事 3個民間偏方隨時害慘BB
媽媽日常須知
·
媽媽心事
舊時嘅資訊落後,好多老一輩都欠缺醫療知識,當BB遇到各種「奇難雜症」嘅時候,大家都會耳目相傳一啲偏法去醫治BB.直到今時今日,仍然有人傾向相信偏方嘅果效,為咗令BB可以盡快「康復」而使用偏方.以下呢3條偏方你未必聽過,但就曾有BB因此受到傷害,令爸爸媽媽心痛不已!
1.青提子汁退黃疸
初生BB有黃疸係好普遍嘅現象,有媽媽透露曾被長輩勸用青提子汁餵BB令黃疸盡快退去,媽媽雖然心知BB只可以飲奶,但最後仍然餵BB飲用.結果由於BB無法消化吸收奶以外嘅物質,出現腹脹同呼吸急促,最後要飽受插喉同不停打點滴之苦,直到所有被餵食嘅青提子汁完全抽晒出嚟為止.
2.發燒用酒精抹身
酒精喺皮膚上散發嘅速度好快,可以帶走更多熱量.但係酒精亦可以被皮膚吸收入血液裡面,有機會令BB出現顫抖,酒精過敏,肺炎,甚至死亡.所以兩歲或以下嘅嬰幼兒絕對唔可以用呢個方法退燒.
3.米袋壓心口定驚
BB由出世開始,好多時會無故半夜哭喊,老一輩會認為BB係因為驚慌而喊,所以會建議用一個裝咗一定分量米嘅袋仔壓喺BB心口,用嚟「定驚」.但有唔少新聞都報導過,BB瞓覺時會因為轉換動作而令米袋移位,最後令米袋壓喺BB面部,令BB窒息而死.
Text: Mami Editorial
Follow Instagram:
mami.presslogic
Share to Facebook

robotstxt: allowed

filter: keep


text:
戴翅偉,味吉陽一,小智有乜嘢共通點?林勉一
2017/7/24 — 13:44
《足球小將》,《伙頭智多星》同《寵物小精靈》三套卡通我由細睇到大(以時序嚟計),三個主角都有個共通點,就係父親缺席.
戴翅偉(大空翼)老豆行船,出現集數寥寥可數,戴翅偉見盧比度叔叔仲多過見佢老豆.我細個時因為受無綫劇必然有三角戀定律影響,一直懷疑盧比度叔叔會唔會最後變咗戴翅偉爸爸...
味吉陽一年少喪父,佢年紀輕輕已經要唔返學做廚師,兩母子艱苦維持老豆剩落嘅飯堂.陽一真係幾慘,好在佢地遇上味皇頭馬丸井先生,丸井鍾意咗陽一阿媽,當陽一係仔咁看待.
至於小智,成個故事一直都冇交代究竟小智老豆係邊個,喺邊度,生定死.上年Pokemon GO爆紅咗一陣,網友熱傳幾篇潮文,其中一篇係有啲考據王估計佢老豆真身,不過呢啲大家可以當係腦補.小智同佢阿媽相依為命,而大木博士就不斷出現喺佢兩母子中間,於是網友流傳另一篇潮文就係大木博士問小智佢阿媽喺唔喺屋企,然後叫小智去捉精靈... OMG,童年崩壞啊...
我當然唔係寫到呢度就完,咁太膚淺了.大家有冇諗過,如果佢地三個嘅父親冇缺席,三個故事都好難寫落去.
心理學關於男性成長嘅其中一個理論,係佢地自小有弒父戀母情結,即係佢地成長時被迫唔可以同母親太親密,令佢地感覺要同父親爭媽媽,於是佢地要學習父親並且超越佢地,於是父子之間會不斷出現又愛又恨嘅矛盾.
就算唔buy弒父戀母情結理論,大家都會同意父親係男性成長嘅重要他者(significant other),男孩成長過程會不斷模仿父親,父親通常會對男仔特別嚴厲,對兒子嘅生涯規劃有好多意見,甚至強迫.
我地可以推測一下,如果戴翅偉老豆係一般上班族,雖然翅偉對足球嘅興趣係由佢細個時老豆送個波俾佢開始,但喺頭嗰幾十集,即係翅偉仲係小學生嗰陣,翅偉老豆可能已經睇唔順眼個仔日日練波練到天昏地暗,然後干涉個仔嘅興趣,要佢多啲時間讀書,咁《足球小將》個故事就完了.
如果陽一爸爸冇死,佢就可以經營飯堂,陽一就唔會咁早就冇讀書落場做嘢,然後可能讀到大學畢業去咗做上班族.咁個故事就唔會係陽一挑戰晒味皇同味將軍所有頭馬,而係佢老豆去挑戰.
咁小智呢,如果小智老豆係上班族,佢可能都唔會俾個仔日日去捉精靈同比賽,況且,如果小智爸爸喺度,大木博士亦未必會咁俾心機鼓勵小智四圍去,然後...(我知我好心邪).咁個故事都好難寫落去,大家亦冇Pokemon GO 玩了.
如果男性成長過程中父親缺席,男孩子其實會尋找代替的重要他者,呢個好大機會係男性照顧者(例如男性長輩)或者係佢地認為值得仿傚嘅對象,你可以叫呢個男性做仲父或者代父.
不約而同地,上述三個主角,佢地都搵到呢個仿傚對像.
戴翅偉嘅仲父,好明顯係盧比度叔叔,冇盧比度呢個巴西嚟嘅前足球員啟蒙,戴翅偉好難由小學一直踢到世界盃,咁就冇咁多集《足球小將》了.
至於味吉陽一,佢有兩個仲父,一個係丸井先生,一個係味皇大人.佢地一個當陽一係仔,一個當陽一係Jedi 學徒咁教導.陽一年紀輕輕就已經可以游走於日本最勁飲食集團嘅話事人之間.有呢兩個仲父,陽一就唔再係飯堂炸一世豬扒嘅小老闆,而係料理界明日之星.
小智呢,我都係嗰句,佢嘅仲父大木博士咁鼓勵佢做精靈訓練員,又冇阿爸阻住,咁佢自然會專注發展.
講咗咁耐,其實我都係根據三個故事嘅劇情嚟討論.如果從觀眾心理需要嚟睇,三個故事其實都係滿足緊男孩子嘅弒父戀母情結,佢地冇個嚴父迫佢地讀書補習考東京大學,於是佢地尋找人生志向嘅限制大減,再由編劇安排合適嘅代父俾佢地--啲代父仲要係猛料之人,而且對三位男主角都係循循善誘,愛護有加.對於男孩子嚟講,咁嘅成長歷程,似乎比親生父親帶佢地全身投入興趣更有說服力.
如果要再數,日本熱血動漫嘅男主角,好多都係父親缺席/仙遊,例如龍珠,火影,進擊的巨人,Gundam ,鋼鍊,海賊王.父親缺席,即係唔係成功靠父幹,令英雄成長嘅故事模式更有說服力,所以都係劇情需要.
(寫動漫最容易有嘢講錯講漏,如有錯漏,請各位師兄指教)


text:
啱啱短短地去左個4日4夜嘅清邁hea到核爆之旅.老實說我對清邁係冇概念,就算去完返黎都唔知做過啲咩咁.不過就係因為真係冇咩做咩都唔使諗所以先可以好好relax下,幾日旅程周圍行下又食下又坐下飲下野做spa做yoga同去下cooking class咁,心情輕鬆愉快!成個trip我地做左兩次spa,今次就想講講呢兩個spa嘅比較.
第一間我地去左古城區間Fah Lanna Spa.我地係屎忽撞棍,其實都係嗰朝訓醒決定去做spa,又聽朋友介紹呢間正,即刻上網睇下又見好評,冇booking就出發前打電話過去問下有冇位.點知又好好彩地話一個鐘後有位咁就去成左喇!(後來我上網睇話原來呢度成日都爆,可能我地朝早加上係平日去卦所以都算好彩!)其實佢地係有車接送,但我地仲有啲時間就自己周圍行下再自己去喇.
呢到裝潢好鬼exotic,好多草木圍住一座座小石屋.後來上網睇返原來佢地係走蘭納風格 (Lanna),呢種泰北風情我好喜歡!入到去店入面直情好似去左渡假村咁好開心!
入到去店員就招呼我地坐低飲杯茶揀做咩按摩.價錢都好相宜大約都係600-1300泰銖(唔計package)半小時至一小時不等.我同兩個朋友分別揀左兩樣野做,因為我地都揀左唔同嘅按摩所以大家就分別入房,兩個鐘頭後再會!
按摩嗰啲房大部份都係一間間獨立石屋仔,因為我揀做嘅按摩同我兩個朋友唔一樣所以我自己就可以獨佔一間房(好正啊😍)!房都係貫徹蘭納風格,有shower有個大浴池,非常亁淨企理.(我唔記得影相呀因為真係太心急想開始XDD)
我嗰日揀左做全身磨紗+香薰油按摩.正式開始前姨姨幫我洗洗腳跟住比我換衫就開始嘞.做香薰油按摩嗰時姨姨仲幫我做少少嘅泰式按摩,一路比佢按再一路聽住嗰度啲大自然風音樂我真係舒服到有某幾刻訓著左!
做完晒按摩之後仲有熱薑茶同米通比你享用(據講如果係做三個鐘或以上嘅按摩係送芒果糯米飯!).嗜薑嘅我覺得佢呢杯薑茶又係好好飲再買埋佢啲薑茶粉!一路飲緊茶嘅時候店員同樣地都問我地使唔使安排車送我地走,但因為我地諗住周圍行搵訂食飯所以就冇坐到佢地車.但我聽到人地話去機場佢地都送!雖然呢個價錢係呢度應該算係中上消費,但呢個環境加上呢個服務我覺得絕對係物超所值!
跟住第二日我地book左我地住嘅酒店RarinJinda Wellness Spa Resort嘅Spa.因為我地都比較遲先book所以只係夜晚時間有位(佢開到夜晚12點),咁我地就book左夜晚10點等我地可以玩完返黎做埋spa先休息喇.其實據講呢間酒店係出名做spa尤其係水療,不過都因為夜喇就唔水療搞咁耐啦.
今次我就心思思想試下佢地啲package,佢地有一個入場package唔使做好耐都係個半鐘,加上佢呢個package有一個襌音放鬆治療我好有興趣所以就揀左黎試喇.
入去之前又係洗洗腳做下腳嘅磨紗先,跟住又各自入房喇.我覺得呢度環境都靚嘅,不過就似人地啲lounge咁囉冇乜特別,唔知係咪因為真係太夜嘅關係定係佢本身特登調到低光我覺得有啲昏暗咁囉.
我個package係訓係個熱砂床上面按摩,呢個熱砂床係全個package最正嘅項目因為暖笠笠尤其暖住個尾龍骨位真係好放鬆!至於我之前講我好有興趣嘅襌音放鬆,按摩姨姨就係用4個唔同大小嘅銅砵分別喺你四肢同頭頂拷啲音同震盪出黎.的確當佢喺我頭頂拷個銅砵時我feel到個音好似環迴立體聲咁喺我兩邊耳走,而我個心真係會跟住佢每拷一次嘅音向下沉.不過其實個歷時好短,可能因為佢間房嘅隔音唔係幾好會聽到出面馬路啲車聲同對面酒吧嘅音樂聲唔夠靜所以維持唔到卦.
按摩完之後都有芒果糯米飯比你享用.總括而言呢我覺得呢度按摩其實都OK舒服嘅,但服務黎講我就覺得唔太㦘勤囉以呢個價錢計(唔知係咪因為我地最後一批客佢地趕收工).環境都麻麻唔夠靜因為隔唔到街外啲嘈音,可能日頭黎啲酒吧未開會好啲卦.
所以總結!就呢個兩間中上消費嘅spa黎比較,我會大大力推薦Fah Lanna Spa!!! 大家如果去清邁都不防試試!
題外話,喺清邁周圍都幾多寫住係女子懲教所按摩訓練中心嘅按摩店,我唔知係堅定係gimmick黎呢?不過做個腳底按摩收費都好平同好多人幫趁.有一個下晝行行下落大雨,我地諗住入去按下腳順便避下雨,點知登記嗰兩個著住疑似懲教人員制服嘅姐姐話今日full晒明天請早!


text:
好慘……有時食左好野真係返唔到轉頭!我又忍唔住去左食老鍋台式火鍋喇!
因為今次成班朋友圍埋一齊最好都應該係打邊爐,所以向佢地推介左呢間餐廳,難得大家信得過我,今次一定唔會令大家失望!
今次點左一個美人鍋同養生鍋,美顏鍋佢放左成隻烏雞做湯底,而養生鍋有很多人蔘,人蔘味亦都好重,感覺好抵!另外點了一個麻辣鍋,佢地既麻辣鍋比較溫和,唔係四川或者街果D麻辣到冇感覺果種,我呢D唔係好食得辣又想少少刺激既人完全接受到.
今次因為人多,所以點左好多上次冇試過的餸,淨係牛都叫左幾款,例如 安格斯牛肩甲,安格牛小排,A3和牛等等,每款牛都有唔同既味道,新鮮少肥,唔似酒樓無論你點咩牛都係拎果碟出黎 🙁 擺得好有心機之餘真係好好食!
人一世物一世,亦點左個加州象拔蚌刷身,彈性十足,味道鮮甜.
至於豬,其實又係我食過咁耐打邊爐覺得最好食既!因為口感同味道和其他店唔同,忍唔住問左職員,佢地話係叫杜洛克豬,是老闆親自挑選的.其實我未聽過呢種豬呀……但真係堅正,好多謝佢地咁有心機去簡d靚豬入貨.
手打丸上次已經講過有幾好食,原來傾開先知佢地店舖每日每款丸只手打100粒,賣完就冇,我地即時叫鵝肝墨魚丸同黑松露蝦丸黎試,永遠手打丸都係最好食<3呢個值得大家一試.
最後想講下呢到D侍應姨姨,態度服務實在太窩心,會久唔久走過黎睇下我地有冇野需要,又主動換D乾淨既碟比我地,令我有D唔好意思,辛苦晒佢.如果大家需要服務,張每枱都會設有一個CALL制,唔洗舉手舉到攰都冇人理.
睇到 老鍋台式火鍋 最近某D時段做緊8折,想食有質素火鍋既朋友,比次機會自己食下好野啦!
#隔左兩日又去食90分鐘火鍋放題完全不能比
#返唔到轉頭
#朋友話響鈴無敵
#仲有好多正野不能盡錄
尖沙咀金馬倫道2-4號利達行 老鍋台式火鍋


text:
有時好怕啲香港人評台灣政治,雖然我好少喺呢度講台灣政治,但大家都知,我係少數外籍香港人,喺台灣深綠報章《自由時報》寫嘢,我寫係當中不少係台灣內政,一般嚟講,如果我研究唔夠寧可唔寫.而好多綠營中人好憎 柯文哲 ,但我可以講, 柯文哲 喺短期內好難隊得冧,隊冧佢亦唔符合綠營利益.睇台灣電視台啲名嘴亂講就以為 柯文哲 好唔掂,我諗你班友唔知依家台灣發生乜事.
柯文哲 係李光耀以後最難對付政客之一
柯文哲 我一直都用「派膠版李光耀」形容佢,因為佢嘅包裝極騎呢,我相信我同佢有得揮(我唔怕認自己膠),但 柯文哲 有兩樣嘢好恐怖,首先, 柯文哲 係一個極度實用主義者嚟,佢果種對中國態度,其實係李光耀嘅翻版,呢種手腕唔少台灣人受落.另一樣嘢係, 柯文哲 嘅市政執行力特別強,特別交通改革尤其明顯,千二台幣食到飽套票係擺明將歐洲果套搬入台灣,當然佢將阿姆斯特丹果套單車道管理引入台北,我好有保留,但以 柯文哲 嘅草根膠力,加上佢嘅政策執行力之強,對民進黨嚟講,令 柯文哲 連任唔到台北市長,結果隨時係佢變陳水扁翻版,馬英九喺台北市長戰擊敗陳水扁係國民黨重大嘅戰略失敗,果場仗變相送阿扁入總統府,係台灣政壇一場因小失大之戰,所以隊冧 柯文哲 一啲著數都無,所以將 柯文哲 鎖死喺台北市府係對民進黨最為有利,好多綠營大老唔接受,但喺戰略上,特別保住小英政權嘅高度, 柯文哲 留喺台北市政府係 necessary evil 嚟,根本係無辦法.
好多時台灣啲名嘴,同香港啲名嘴一樣咁不堪聽,因為佢地會因自己嘅利益,或私怨而設定立場,唔做好研究就亂寫亂講一通,其實大家睇PTT就明, 柯文哲 係長期維持到高人氣,特別佢果套特有KO名嘴,當名嘴隱形嘅方式尤其犀利,台北人一早對台北市政被藍營搞到一鑊泡忍咗好X耐,而 柯文哲 你認唔認同都好,佢係好有效作出撥亂反正,而且佢好多時將外國果套搬入嚟,唔係陳水扁係自己嘅原生發明,反而喺台北呢個崇拜媚外嘅天龍國城市係行得通,至少成日言必提美國嘅大安文山深藍中人無藉口反對.所以, 柯文哲 連任,好大機會係戰略同形勢使然.


text:
2018年5月6日星期日
梅菜蒸肉餅 + 菜心 + 酸甜齋 (外賣) ( 6-MAY-2018 )
( 6-MAY-2018 SUN )
我同里奧大人半夜去咗 2 次廁所 可能食咗生果呀 但食嘅時候又無諗到添 呵呵 ~
不過我又唔係好眼瞓喎 感恩呢 ~
沖埋涼就出發食早餐 今日要事奉 所以要早 d 番教會預備呢 ~
見到半塊炸豬扒 我問侍應係咪得半塊 ?! 佢話係 但其實妳不如切一半先炸囉 比人感覺妳無切起半塊嘛 個蕃茄通粉仲衰 橙色嘅 以前食係紅色好正常架 同埋好多蕃茄粒 最慘係個湯係越食越杰 好恐怖 食到一半已經變咗一 pat 嘢咁 勁難食囉 ~
崇拜完畢就去 Taste 買餸 里奧大人就去姑奶屋企整嘢 ~
我番到屋企都 2 點 開機洗衫就抖下 ~
里奧大人差唔多 3 點 所以家姐就黎車我去舖頭 我又可以比埋 d 手信比佢 咁順便接埋里奧大人番屋企 ~
家姐話佢同事話好好味喎 所以托阿 mi 買 2 筒
又係托阿 mi 買架 比麥包用架 獸醫診所要 $80/支 (仲要係折咗) 布吉買 115B/支咋
我同阿 mi 都好奇怪 點解家姐會知喺泰國有得買 ?!?! 因為我同阿 mi 都睇咗係點用先 之後最尾先睇到有串泰文字 今次家姐都要感恩啦 咁啱阿 mi 去泰國可以幫到佢買 33
番到屋企就蒸點心食 里奧大人食完就瞓陣 我就抹嘢 ~
公仔點心 d 點心 真係唔會再買第 2 次 真係唔知自己食緊 d 咩咁 哈哈
佢醒咗就做公司嘢啦 之後話食完飯就同我染髮 佢知道我上上星期已經話想染嘛 佢都好記得我講嘅嘢嘅 所以唔衰嘅時候 做埋 d 嘢確實令人感動 不過 我都無以前咁感動 lu 呵呵 ~
叫阿 mi 幫我買嘅零食 樣樣買齊 勁感動呀 來生再報恩 嘩哈哈哈哈
Goody 呢個牌字嘅芒果乾好味呀
我鍾意食呢 d 魚仔同橙色脆卜卜 上次喺清邁忍手唔買 但今次忍唔到 因為阿 mi 都買過來食 我信佢咋
見阿 mi 成日買酸菜 我又話要買
一路影相 我覺得自己好似啱啱去完泰國番來咁呀 哈哈 呢盒橙味 ENO 都抵架 但阿 mi 話其實比之前貴咗 50B 呀
阿 mi 送比我嘅手信 33
Goody 榴槤乾 諗起成個清邁都無得買就激鬼氣
我話買架喎 但阿 mi 又話係手信送比我 多謝哂 33
阿 mi 話呢隻魚鬆好味道 又益我啦
阿 mi 話豬媽媽品牌嘅食物好味道 係都要每樣比一包我 我又欠佢好多啦 哈哈哈哈
抖到 6 點就煮飯喇 早 d 食早 d 休息 ~
是日懶餐 - 梅菜蒸肉餅 + 菜心 + 酸甜齋 (外賣)
梅菜蒸肉餅 - 我次次問里奧大人想點整 d 餸 佢都會話最緊要方便 呢樣嘢就真係最好 不過仍都知道 我太難都唔識得整啦 哈哈 我叫佢揀梅菜蒸肉餅定鹹魚蒸肉飯 ?! 佢揀梅菜 今次我醒喇 記得落油 但都係鞋鞋地喎 慘 @@
菜心 - 將 d 梅菜頭切碎 鹹鹹地好過落豉油啦 哈 ~
酸甜齋 (外賣) - 里奧大人見到就問喺邊度買 ?! 佢次次見到甜酸齋都問邊度買 好搞笑 ~
洗埋碗就染髮 咁我都幫佢染埋 之後佢話我長頭髮好難搞 我話我 d 頭髮邊算長呀 ?!?!?!
20 分鐘後先可以沖頭沖涼 又可以抖下 ~
好耐無見自己 d 頭髮咁黑 但望落去又幾精神咁 哈 ~
好鬼攰呀 今晚 11 點 15 分都自己瞓先喇 ~~~~
標籤: 肥在家煮食篇
訂閱: 發佈留言 (Atom)


text:
依家嘅讀者係用一個咩心態去睇一個媒體呢?
周不時見到有人睇到一個媒體有文章唔合心意就會話成個媒體都係衰格,叫個媒體執柒咗佢.
咁想點呀?係咪想全部媒體都只可以遷就某一方面讀者心意先得呢?
當年大俠金庸創立明報(絕非今天的日月神報),被譽為香港最有公信力報章.佢之所以咁有公信力就係因為有好大嘅編採自由度,真係可以做到百花齊放,左中右文章都可以見到,而且報道持平中立,當時贏得香港人極大信心,不過要講明一點,當時明報並非無立場,明報嘅立場可以係金庸寫嘅社論裡面見到.
我會諗,喺依家嘅媒體生態之下,當年嘅明報係咪仲生存到呢?讀者仲係咪咁想要一個有言論自由嘅媒體呢? 讀者會唔會已經期望咗果個媒體係俾某個偏向或者立場嘅訊息佢地呢?甚至係睇某啲媒體其實係為咗支持佢地嘅某啲信念呢?(依句應該得罪好多人)
大家有無諗過如果個媒體要遷就某啲人嘅喜好,文章或報道就要經過嚴重篩選,即係會無咗編採自由,就好似有人問個編輯“你係咪佢肚裡面條蟲“咁,大家唔係要新聞自由,編採自主咩?
我係度唔係想責怪任何讀者,不過係用我粗淺嘅認識討論下媒體嘅運作,令大家明白如果大部分讀者都覺得媒體係唔可以容納唔同意見嘅,其實就係鼓勵甚至係迫緊個媒體走向偏頗之路.
另外有樣野想講嘅係如果有作者投稿不成嘅千祈唔好氣餒,閣下嘅作品未能登上某一個媒體唔代表你嘅作品質素有問題,好可能只係因為你嘅作品過唔到個媒體某嘅嚴格篩選條件,例如係唔乎合媒體嘅立場.而我亦反對為咗能令文章登出而作出遷就,老實講,我覺得咁係對言論自由打壓而作出妥協.賣下廣告,大家可以試下投稿聚言,因為聚言唔會有太多篩選條件.
講多樣媒體控制言論自由手法,就係登你篇文出去不過就唔放上媒體嘅面書,上唔到個面書其實個流灠量會超低,即係話個媒體唔想篇文章俾人睇到.
利申:小弟為聚言時報撰文(實為冗員)
以上內容只代表本人立場


text:
珠海箍牙價錢?
依家有好多人因為牙齒唔靚,連笑嘅勇氣都冇,好驚畀異樣嘅眼光睇.針對昵種情況,箍牙系非常好嘅選擇.但系好多人對於箍牙價錢唔系好了解,很想知一般喺珠海箍牙價錢系幾多?下面由珠海牙科醫院專家嚟詳細介紹一下吧.
珠海牙科醫院專家講,牙齒畸形不單單會影響到容貌,更重要嘅系對於身體健康也都會存在一定嘅影響,所以專家建議一定要及早進行箍牙治療,但系對於珠海箍牙價錢呢個問題,專家介紹,其實並冇一個固定嘅數字,因為箍牙價錢會受到很多因素嘅影響.
珠海箍牙價錢同以下因素有關:
1,牙齒基礎條件:一般箍牙價錢與牙齒基礎條件有關,唔同患者由於牙齒病變嘅情況唔同,需要采用嘅時間和方法等都系唔一樣嘅,因此也會造成一般箍牙價錢嘅問題差異.
2,箍牙方法:選擇唔同嘅矯正方法對於箍牙幾錢呢一問題嘅影響力系很大嘅,呢一部分也系影響箍牙幾錢嘅最大因素.目前有戴矯正器矯正同烤瓷牙矯正,另外就系隱形矯正.唔同矯正方法,箍牙幾錢也都唔同.
3,醫院條件:一個專業嘅牙齒矯正美容機構,喺硬件投入和軟件建設上系非常重視嘅,先進嘅醫療設備,尖端治療嘅技術,等因素都會影響箍牙價錢.
4,醫生技術:牙齒矯正醫生不僅要精通口腔嘅治療,也要有較強嘅審美理念,還有賴於臨床醫師專業嘅修復理論支撐,規范嘅操作,正確嘅設計,和技師嘅密切配合等.
溫馨提示:只有好嘅醫院先有好嘅技術,才會讓箍牙效果最好,所以專家提醒一定要到專業正規嘅醫院做牙齒矯正.珠海牙科醫院,粵語接診,以專業技術保衛粵港澳朋友口腔健康.
相關推薦:
相關推薦:


text:
編輯一冇嘢做就好鍾意睇Youtube,睇住啲Youtuber一代接一代咁轉換,就覺得自己老啦.有啲Youtuber例如Eminleo,Gagmode咁消失咗就冇再出現,但有幾個就就東山再起出返嚟拍片,你又記唔記得佢哋?
Ruby
「Ruby Close!」相信一班8,90後都唔陌生,個個都應該有扮過Ruby喺片尾個觀眾講byebye,畀心再用手摭鏡頭嘅手勢🤣 可以話係香港初代Youtuber嘅Ruby當年因為畀班網民笑抵受唔住壓力而喺Youtube消失,後嚟去咗瑞士讀書.2014年返香港都有喺幕面現過身,到2015年先正式做返Youtuber〜
Ricko Lam
Ricko之前因為被爆「疑似呃蝦條」而神隱,但事後用咗四個月嘅時間似乎已經反省完,維持佢一貫嘅浮誇風格,重出江湖再拍片.佢試過輕輕咁抽自己水,拍條片教人點面對壓力,仲有拍下啲VLOG,又或者係同其他Youtuber合作下咁〜
劉馬車
「天水圍陳浩南」最令人印象深刻嘅一定係「食屎狗!!!!」嗰條片,以前劉馬車喺片入面通常情緒都係比較興奮同激動,令一班花生友笑到「gap gap」聲,後嚟畀大陸拉去坐監之後就冇晒消息.不過就喺上星期劉馬車就傳出消息,佢upload咗條片上Youtube,同大家講,佢,終於都返嚟啦.依家嘅劉馬車明顯平穩咗,但有網民就話唔信佢變咗,因為已經見過佢正常之後又故態復萌😂
龍心
龍心嘅登場實在係經典中嘅經典,最近龍心因為搵到佢永恆嘅真愛而俾班巴打拎返出嚟講.原來龍心喺出獄後近呢幾年都有喺Youtube upload啲片同一班花生友分享佢嘅生活,之前仲接受過媒過訪問,講下自己嘅近況同大眾對自己形象嘅睇法添!


text:
伊波拉出血熱
名[編輯]
- 內文: 伊波拉河
喺1976年嘅伊波拉河邊,出現咗種未知名嘅病毒,感染咗伊波拉河邊55條村,部分人家甚至滅門.由於疫情出現喺伊波拉河邊,所以就命名為「伊波拉出血熱」.
病原體[編輯]
伊波拉出血熱嘅病原體係伊波拉病毒.佢最先喺1976年嗰陣,就喺扎伊爾(而家係剛果民主共和國)入面發現咗.呢種病毒可以通過接觸傳播,而且傳播嘅速度好快.佢係屬生物安全等級四級(BSL-4)嘅病毒.而且有極高嘅生物危險性.
徵狀[編輯]
如估患者一掂到呢隻病毒重搞出咗個病嚟,可以喺24個鐘入面死得.佢嘅早期病徵包括發燒,喉嚨痛,肌肉痛同頭痛,跟住會反胃,嘔同肚痾,再跟住會肝同腎功能受損,同埋體內外出血等,跟住發展到血火爆重唔停噉嘔嗮啲體內器官嘅壞死組織出嚟,最後就因為大量內出血等原因而死,而且重死得好難睇[1].佢同纖維病毒科嘅瑪堡病毒差唔多,有90%嘅死亡率,佢主要係中風,心肌梗塞,低血容量休克或多發性器官衰竭呢啲病,呢種病毒嘅潛伏期係2——21日.
傳染源[編輯]
究竟伊波拉病毒係出喺邊處,而家都重未知.最初俾人話係嚙齒動物,但係做咗實驗之後,好快又話唔係.有實驗人員發現話,感染咗伊波拉病毒之後嘅蝙蝠係唔會死嘅,噉啫係話,傳染源就好有可能係帶病毒快蝙蝠同埋佢疴出嚟嘅屎尿搞出嚟嘅嘢.但呢個凈係推測,重係咪蝙蝠搞搞震嘅,而家重喺度CHECK緊.不過聽話可以通過直接掂到病人嘅屍體或處理病咗或死咗嘅猩猩,獼猴等動物而引起;重有嘅係,醫務人員喺護理病人嗰陣,如估唔採取有效嘅個人防護,都會掂到呢種病毒.
同佢有關嘅藥物[編輯]
呢種病到而家為止,既冇有效嘅藥物可以醫,又冇點先至有效噉醫到呢啲噉嘅病.


text:
围威喂 - LMF大懒堂
围威喂
Kit:唉~ 阿哥仔 做乜咁鬼闭翳
生到周身都系 系咪自己罗来!
前几日同个friend出旺角买四仔
唔知做乜鬼 睇睇吓
成海班关杀到埋
即刻走鬼 搞到冇得睇
兴得滞 雪声走去上海街度及吓女仔
哗~ 真系好鬼好睇
个个大大对 ji晒出来
愈睇愈湿滞 真系唔受控制
望望招牌写住45分钟任砌
上到去 keepper话有件哈尔滨丽缇
招呼一流 (keepper:包低你)扑
喂!入来! 等我睇你有几巴闭
一开波 成对波饼 系咁省埋来
争D晕低 好在我工夫唔曳
45分钟一定 将你砌低
LMF:
喂 围威大块田冇人睇
围威喂 你细佬流鼻涕
围威喂 老细几多位
咪净系挂住企处睇
咸湿仔 以为有得威
鳄鱼头 老衬底
围威喂 老细几多位
咪净系佳住企处睇
咸湿仔 以为有得威
鳄鱼头 老衬底
MC Yan: 先生几多位 Mark开边条仔
大棚出有野睇
食猪扮老虎 断估无痛苦
又要叫个师父 全场最好手势
又要埋个徒弟 贪佢\撩野最仔细
你拣女要相头好
佢\嫌D女生得矮
咪以为人贪你班友仔靓仔
唔该你罗块镜自己 睇睇
拎条油炸鬼出来 大大力 洗洗
顶你个臭肺 要比小费
摄几旧入包烟仔
围威喂 老细几多位
咪净系持住企处睇
咸湿仔 以为有得威
咸鱼头 老衬底
围威喂 老细几多位
咪净系挂住企处睇
咸湿仔 以为有得威
鳄鱼头 老衬底
Wah: 我叫华哥 天生个样好似比窝人
从此自卑连发肉都无正常过
女仔见亲我 鸡飞狗走咁唔见左
有个仲话大姨妈从此毛来过
生唔倒仔走来 赖左我
从此华哥日日被女“性”折磨
唔知乜野叫拍拖
好景四楼四仔冇格仔 冇嫌弃我
有日咁足跷 我企响马路交界
新填地街 豉油街交界
波涛胸涌 净系见倒两点
我跟住尾\上左楼添
佢\问我够唔够钱 我问佢\够唔够癜
除左衫 格勒底夹住个 波边
围威喂 老细几多位
咪净系挂住企处睇
咸湿仔 以为有得威
鳄鱼头 老衬底
围威喂 老细几多位
咪净系挂住企处睇
咸湿仔 以为有得威
鳄鱼头 老衬底
Phat:一条冷去酒吧 闷闷地
最好有个靓女 坐吓大比
全场件件猪扒 有人背啃至奇 晒气
拿拿临转场杀过隔离 行到Bar尾 又有件索野入来
身裁Fit到痹 行路又扭扭地
喳喳临走埋去介绍自己
小姐你贵姓呀? 我叫呀阿!Phat
把口就话今日天气庆庆地
个心就谂住点样搞到佢\立立地
对眼一味 及实佢\对大脾
下便硬硬地 又衬佢\醉醉地
问佢\可唔可以上我屋企
点知佢\一开口就吓到我成个人弹起 火都来
围威喂 老细几多位
围威喂 咪净系挂住企处睇
围威喂 米以为有得威
围威喂 鳄鱼头 老衬底
围威喂......
***เนื้อเพลงจากที่อื่น***


text:
珠海虎牙矯正貴唔貴?
珠海虎牙矯正貴唔貴?虎牙系日常生活種常見嘅牙齒畸形,虎牙不僅僅系影響美觀咁簡單,隨着年齡嘅增長口腔細菌嘅增多,虎牙對口腔嘅危害也系很大嘅,所以矯正虎牙仲系很有必要嘅,喺矯正前,大家最關心嘅問題就系珠海虎牙矯正貴唔貴?需要幾錢了?針對呢個問題我哋嚟睇睇珠海牙科專家對此嘅解答吧.
珠海牙科專家介紹:關於珠海虎牙矯正嘅具體嘅花費系與選擇嘅矯正方法種類有關,方法唔同價格也就唔相同.就目前嚟講,一般很多正規醫院做虎牙矯正具體都與患者自身嘅因素有關,通常價格從數千到上萬蚊唔等.例如,往往同一家醫院,當患者所選擇嘅虎牙矯正方法唔同時,體依家費用上可能就會唔一樣.因此關於虎牙矯正嘅價格,就目前嚟講一般系並唔固定嘅,具體受到很多客觀因素嘅影響.
因素一:珠海虎牙矯正費用同埋患者所使用嘅矯正方法和需矯正嘅虎牙顆數有關.虎牙矯正醫生會根據患者嘅虎牙畸形情況選擇合理嘅矯正方法,唔同嘅矯正方法價格唔同,技術含量高嘅成人矯正虎牙方法嘅價格也高;然後醫生再結合患者嘅經濟情況為其選擇合適價格嘅矯正方案.
因素二:矯正虎牙費用嘅高低攞決於患者想要達到嘅治療目標.呢啲限定了矯正虎牙治療嘅難度和療程.唔難理解,成人矯正虎牙嘅價格與難度和療程系呈正比嘅.
因素三:矯正虎牙費用因地而異.喺唔同地區價格會有差異,珠海牙科醫院價格比香港平一倍以上,宜家越來越多港人選擇到珠海進行虎牙矯正.
通過以上珠海牙科專家對珠海虎牙矯正價格問題嘅介紹,相信你都有了一定嘅了解了.如果你仲有更多嘅相關疑問,歡迎你通過WhatsApp進行諮詢.
相關推薦:
《珠海虎牙矯正幾錢?》
相關推薦:
《珠海虎牙矯正幾錢?》


text:
情侶拍拖好去處「Our Sanrio Times」展覽7月陪你回憶童年!
情侶拍拖唔知去邊好?不如近近地去澳門啦!Hello Kitty,Little Twin Stars,Melody,布丁狗,梳乎蛋… 呢啲一路陪住我地長大嘅角色,喺今個夏天,我哋又可以一次過見曬佢哋啦!
Sanrio香港嚟緊喺7月28日至9月3日將會第一次喺澳門新濠影滙舉辦大型主題展覽「Our Sanrio Times」,一次過邀請曬Sanrio 300幾個成員到場,展出差唔多400件港,日,美嘅經典珍藏,同大家懷緬一吓童年嘅美好時光! 嘩,咁大咁多嘢睇,唔知行唔行得曬呢?唔緊要,而家率先喺度同大家介紹一吓先!
情侶拍拖影相位 1:
懷舊Sanrio號列車
要勾起大家嘅童年回憶,展覽當然唔少得懷舊嘅元素啦!「Sanrio小鎮」係今次展覽嘅重點園區,入面停泊咗一架有懷舊復古風嘅Sanrio號列車,係依照東京五反田喺70年代開業嘅Sanrio Gift Gate嘅裝置做藍本,唔知大家又有冇印象呢?
情侶拍拖影相位 2:
Sanrio時光隧道
小鎮入面仲會出現100多位成員,大家到時要捉實佢地影相,唔好走漏眼呀!Sanrio家族有咁多成員,相信連忠實fans都未必識曬!「Sanrio時光隧道」就會擺出100個由70年代到而家誕生嘅成員嘅繽紛拼貼,帶大家進入回憶寶庫之餘,又睇吓你地認唔認得曬佢地?另外喺「封面照相館」大家仲可以一嘗做封面主角嘅滋味


text:
BB成日病,搞到我好擔心
-
都唔知佢做乜,呢排係咁病,一陣發燒,一陣又流鼻水,一陣又腸胃炎,都唔知點好
-
sabng030sabng last edited by
係咪夜晚瞓覺冷親呀?
-
achcool last edited by
bb幾大? 係咪有搬屋之類既轉變?
-
@sabng030sabng 我都已經幫佢着夠衫,CUM好咗被,半夜都有起身睇過,唔該冇問題㗎
-
@achcool 8個月大,又無咩轉變呀,同以前一樣咁湊之嘛
-
sosobobo last edited by
咁有可能係佢嘅抵抗力不足
-
@sosobobo 我都唔知佢可以食咩補到身
-
sosobobo last edited by
@bayking 咁細個小朋友又唔使補身既, 比啱奶粉佢就OK啦, 我個人覺得雅培HMO唔錯, 可以增強小朋友抵抗力, 樓主可以考慮下啦,
-
ashly last edited by
要仔仔抵抗力好可以食illuma呀,佢入面有hmo同sn2,兩樣對bb都有幫助
-
jwan123 last edited by
有冇俾佢食下益生菌? 或者餵人奶就你食益生菌
有8成免疫細胞都係腸到~腸健康免疫力都會好D架!!
我見醫生會介紹Reuteri ~
我朋友個仔食左話真係病少左


text:
第一次整無糖蛋糕, 原本唔抱任何期望會好食, 只求方便帶返公司做早餐夠飽就算, 但食落又OK喎!食到好香牛油味同蛋味, 仲有少少黑芝麻味, 係無甜味啫~
Tag: 減肥餐
蕃茄方包
又係用蕃茄整麵包呀~同樣都係少油少鹽少糖, 不過今次用既係樽裝蕃茄汁, 慳返唔少工夫 強烈推薦成日問我食白麵包會唔會好肥既朋友試下自己整
鮮茄磨菇意粉配慢煮雞胸
經常都有人問我點解減肥可以撈汁, 同埋個汁係點煮, 其實都係萬變不離其宗咁用新鮮蕃茄同洋蔥+減糖茄汁煮出黎, 係合法的汁黎架, 呢個汁可以配豬牛雞, 意粉飯 當然你仲可以加其他啱味既蔬菜, 例如青椒甘筍等等等令個汁味道更豐富啦
三色椒炒牛柳絲意粉
減緊肥都可以食既炒意粉!只係用1茶匙油就炒到喇~
蕃茄磨菇蝦PIZZA
減肥其實都可以食PIZZA 既, 用新鮮蕃茄洋蔥同磨菇煮成既醬代替茄膏更健康!
蕃茄牛柳粒長通粉
減肥期間其實都唔係乜汁都唔食得既 (出街食例外), 用蕃茄本身既水份煮成既汁就可以放心食啦~
鮮茄芝士雞肉焗薯
焗薯夠哂淋, 加埋新鮮車厘茄及雞柳芝士做饀, 加幾滴tabasco調味已經好好味~
蕃茄比高包
自從上次整完之後愛上左呢隻包~今次又用新鮮蕃茄代替水份, 同埋用左個比較懶既方法, 效果一樣好啊!
楓糖比高包
好好咬口而且低糖少油, 用黎夾三文治做早餐就更健康啦~


text:
利馬索 必去景點及海濱長廊附近酒店推介
海濱長廊附近酒店預訂
神秘優惠價幫你慳更多
即時揭開神秘優惠價,慳得更多
利馬索必去推介 - 海濱長廊
想去 利馬索 自由行?等 Hotels.com 帶你玩盡 利馬索海濱長廊 啦!留意我地文章,話你知去利馬索 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋利馬索海濱長廊 附近有咩酒店,等你更加容易計劃行程,慳返酒店來回景點嘅時間.
利馬索海濱長廊 自由行
去得利馬索海濱長廊 自由行最緊要一定係揀啱日子去.一啲熱門景點例如,利馬索 嘅 海濱長廊,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
利馬索海濱長廊 交通
想去海濱長廊 暢順無阻濟,最好就係出發前,睇清楚利馬索海濱長廊 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
利馬索海濱長廊 必食必買攻略
利馬索海濱長廊一直都係旅遊熱門地點,去到利馬索海濱長廊,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
喺1896年10月11日,大清帝國駐倫敦使館竟然綁架孫中山醫生,呢件事最終引起英國輿論公憤,大清帝國使節被迫釋放孫中山,因為呢種喺另一個國家擄走國民嘅行為,你講得幾偉大都好,除非好似以色列捉Adolf Eichmann呢啲極品人渣,否則係完全唔啱數,更何況喺人地執政黨嘅黨大會上搗亂,簡直係挑戰文明世界嘅基本原則.而 Hong Kong Watch 演講會事件,係十分具標誌性.
Hong Kong Watch 演講會搗亂事件有幾野蠻
如果左翼示威者喬裝記者會,混入右派政黨嘅大會之中,我都只不過認為喺歐陸派玩膠,但依家三個元素,呢單嘢係典型嘅國家行為,而且係典型難以忍受嘅行為,根本係應該作出外交抗議,甚至要趕部分中國國民出英國
1. 要搗亂一般唔會係人權委員會呢啲涉及普世價值嘅場合,仲要 Hong Kong Watch 本身係有齊英國朝野三黨參與嘅組織,左翼示威最多係針對經濟相關嘅部分,例如福利緊縮政策,喺人權場合玩屎係自殺行為.
2. 左翼玩極,一般係被人打就有,但唔會襲擊在場工作人員,但呢次係襲擊在場工作人員,你同對人地執政黨嘅人宣戰有乜分別?我睇唔到當中分別.
3. 左翼示威者甚少係擺明車馬有政府背景支持,但呢班所謂「記者」,如果無政府背景撐腰,我唔明點解佢地夠薑做呢挺與專業背景不符嘅事.
所以,我相信呢次係第一個國家政府,走去人地國家執政黨黨大會搗亂,就算係蘇聯年代都唔會發生呢挺事,蘇聯如果當年做啲咁嘅事,我恐怕一早連仗都有得打.只不過,蘇聯某程度都有俄羅斯帝國承傳,仍要尊重歐洲嘅基本一啲規則,但依家中共承傳果個係大清帝國,而大清帝國可以講,係歷年來最唔尊重基本文明體制同規則一個政權,如果中國幾年後好似1899年-1900年,遭到世界諸國政府圍抽,我覺得毫不意外,大家睇番1896年孫中山喺倫敦蒙難事件,再睇當時英國政府嘅態度,大清帝國以為唔尊重文明秩序係唔駛俾出代價,結果喺1899年-1900年付出史無前例嘅代價,亦注定咗1911年一場意外革命中,大清帝國政府嘅倒台.
講番1896年10月11日,大清帝國喺大英帝國首都嘅行動,根本係唔尊重他國主權,仲要係有英籍人員協助下做啲咁嘅事,係十分之離譜,只不過,當時英國政府只係施壓清廷放人,並無作出進一步強硬行動,例如派兵出戰,當時已經係保守派當權嘅清廷認為,不尊重國際規則並無乜嘢大不了,所以後嚟清廷官員竟然夠膽支持義和拳一類排外團體,亦都係呢個原因,佢地唔認為咁樣會有任何後果,相信孫中山倫敦蒙難事件不了了之,係有關係.
英國外交部對華官員採取鴿派態度,可以講係早已有之,由1896年至今都無大變,相反,對華強硬都唔會係FCO人嘅主流態度,但係唔係代表呢次中國又唔需要俾出任何代價,唔會,大家諗吓,對英國人嚟講,執政黨黨大會被外國人搗亂,仲要喺BREXIT呢個關鍵時刻,但依家保守黨政府喺BREXIT上四分五裂,弱無可弱,如果保守黨唔做番啲強硬嘅事,呢個會最終打擊成個公眾對政府捍衛英國主權能力嘅信心,呢單嘢係無理由唔理.如果最終保守黨對華立場,因本來希望藉對華友善而保持對華友好關係,但依家好可能係,因為呢件事,政府如果唔想被視為一班軟弱分子嘅話,就只有對華採取強硬立場,而依家睇喺乜地方,作為採取強硬立場嘅切入位.
大清帝國一直係採取血統主義國籍法,除咗因為民族主義引入大清果陣,混雜大量奇奇怪怪嘅沙文主義外,仲因為以往國籍係一個出兵藉口,所謂保護僑民,一如印尼國籍法喺荷治年代係出生地主義,因為一旦華裔印尼人喺中國出咗乜事,荷蘭可以用佢地Dutch Subject加入介入,荷蘭一直喺中國無抽到乜嘢油水,好需要一個藉口喺中國抽啲油水,所以至會凡華人都俾個荷籍人士身份,呢個亦係點解最早參與歐洲政治嘅華人,唔係馬來,新加坡,而係荷蘭華人.中國仲喺香港問題上玩膠,最終有乜結果,其實今日呢件事上,已經有咗明顯嘅答案,中國呢個政權野蠻得必須喺伯明翰作示範,英國人無可能由得佢.


text:
2017年2月12日 星期日
真正愛對方, 唔好晚晚傾電話
(Source: Wallpaperscraft)
又嚟妖言惑眾系列.
其實好多熱戀中嘅情侶都好鍾意講電話,臨訓前講一兩個鐘先收線都係閒事,我明,我都試過,第二日明明要番學都照傾到點幾兩點,好似四點幾都試過,可能有人覺得「超,好早啫」,係嘅,但我以前十二點就訓架喇OK?我仲試過傾到訓著咗添.
Anyway,熱戀時總係有無數咁多野想同對方講,特別係識咗冇幾耐就一齊嘅就越多野傾,講真連對方嘅興趣習慣都未必知晒,就梗係多野講,講完呢堆之後,就開始傾無聊野,晏晝食咗咩都可以講一餐,連隔離同事行過放個屁都講,係,熱戀期就係咁無聊,因為呢啲濕碎野又冇得同朋友講,但熱戀期就正正合理化咗成件事,講真,唔講呢啲野邊有咁多野講.
但叫得熱戀期,就梗係代表有限期,係會結束,進入冷淡期,是但一方會開始想要多啲自己嘅空間同時間,慢慢就唔想講,會覺得無聊.之後會發生咩事?
「你一開始追我個陣唔係成日打俾我架咩?」
「你變咗喇.」
「你以前都唔係咁架.」
「好辛苦你咩依家?你以前追我個陣都係咁啦.」
成日傾電話有咩問題?就係話題始終都有完結嘅一日,話之你由香港傾到美國政局,始終都會傾完所有有趣嘅話題.然後淨番就係晏晝食咗咩,同事講過咩,日日都有新鮮野咩?淨番啲無聊野個陣,你肯定你仲頂得順日日都係咁咩?
有時候有啲事開始咗就停唔到,你冇得一開始講電話然後之後唔講電話,因為你一定會面對人生其中一個難題,「點解依家就唔得呀?」
如果一開始就唔咁做,就唔需要面對呢個問題.
感情係一條Depreciation curve,即係越相處得多感情會越差,咁當然你唔努力去相處都一樣會差啦,即係take a balance,唔好誤會我唔係叫人丟低段感情唔理就會自然好.感情需要時間同距離先有得發酵,喺條curve上面其實隨住越耐唔見就會有越大returning effect,即係有番咁上下時間唔見或者唔相處,其實係會令感情好咗,但成日見成日傾電話只會令段感情depreciate得越快,有時候俾大家一啲空間,段感情先唔會depreciate.
真心想段感情發展落去的話,奉勸一句,傾少啲電話,俾大家多啲空間.
不過都唔會有人聽架喇,唔傾耐啲,一開頭又點會追到喎,係嘅,我明嘅.
訂閱: 張貼留言 (Atom)


text:
(示意圖,作者唔會偷影人哋)
元朗係臥虎藏龍嘅地方,如果要搵高人,去YOHO Mall 你唔會失望.
有日約咗朋友食飯,部電腦得返10%電,想搵個插蘇位叉電,行到 starbucks,我見到一個令我眼前一亮嘅奇景.牆邊拖咗條線出嚟,線嘅另一端,係一塊放咗喺枱面嘅拖板.拖板上面,插咗五樣嘢:四部手提電腦,加一個 router.啲電腦同 router 用 LAN 線駁住.電腦面前唔係滿面鼻油嘅死毒撚,而係四個成熟穩重嘅OL,有兩個大概三十歲,其他兩個就廿五六.後生啲嗰個兩着住黑色嘅絲襪,成個格局有啲異常,唔講仲以為佢哋係傾緊咩大 project.我唔係腳膠,所以我正眼都冇望佢哋嘅長腿.我反而好好奇嘅係究竟做乜開會要駁晒 router,仲要喺 starbucks?
本身我嘅角度望唔清楚,仔細一望⋯⋯我見到嘅係一片綠色,畫面上面係
Age of Conquerors?世紀帝國?
你哋四個OL竟然喺 Starbucks 打機?!呢個場面實在太震撼,衝擊咗我對女權主義同辦公室政治嘅想像.喺綠色嘅草地上面,佢哋嘅玉手喺鍵盤上面游轉,畫面上,有人起屋,有人推鹿,有人控scout,但係我漸漸發現佢哋居然係用緊四部電腦控制一個 player,去迎戰三個 hardest.即係佢哋就好似連體嬰一樣,每人控制身體嘅一部份,但係一啲都睇唔出唔協調,每一下鍵盤嘅敲打,滑鼠嘅擺動,都反映緊佢哋幾咁合作無間.
佢哋用嘅係 Frank,我由遊戲早期嘅黑暗時代睇到後帝,佢哋有時會暫停傾戰略,有時會簡潔咁向隊友匯報情況,佢哋眼神嘅堅定有神,彷彿佢哋唔係打緊機,而係喺真正嘅戰場殺敵.我諗楊家女將都不過如此.
打到後半,戰局已定,佢哋開始傾閒偈.
「阿sir 嘅訓練真係好有效.」
「下次可以打四個 hardest.」
「我哋終有一日可以打世界賽!」
「考試嗰日我請咗半日假.過到的話,公司或者會同我哋簽約.」
「好,俾心機練呀,師姐.」
雖然佢哋唔再係十八廿二,但係散發住青春熱血,感染到我.
「先生,我哋唔用㗎喇.你想叉電你用啦.」
我由AOC嘅世界返返去現實,我叉住電,打開我十年冇開過嘅藍色 icon.耳邊好似聽到一句:「就算我哋變晒師奶,我地都會繼續打落去.」
有夢想嘅女人,最誘人.


text:
棒球員出身嘅胡子彤,唔使講運動一定係佢嘅強項,所以今次一於搵佢同大家試玩一款載有體感遊戲嘅智能手帶CavyTech,睇吓佢嘅身手係咪真係想像中咁好!
CavyTech智能手帶已經嚟到第二代,除咗有齊一般手帶都擁有嘅健康監測功能,可以檢測心跳,計算步數,記錄每日運動量同追蹤睡眠質素之外,最特別係佢仲提供埋大量免費體感遊戲下載,只要配合專屬的App,就可以透過手帶感應用戶嘅動作姿勢,力度大小以及方向,喺手機或平板電腦上進行多項遊戲,包括打籃球,跳舞,飛標等,等你能夠邊玩邊做運動,喺沉悶嘅運動中搵到另一種樂趣.手帶更能透過藍牙裝置互相連接,進行雙人遊戲對戰,如羽毛球及拳擊,提高趣味性,加上電量好襟用,連續玩足24個鐘都無問題.
齋講好似冇嘜說服力,不如一齊睇吓胡子彤玩成點!
打開棒球嘅胡子彤,照道理臂力應該有番咁上下,但係出拳嘅力度好似唔多掂,睇嚟玩遊戲同打波真係兩回事,運動勁都唔代表可以挑戰到手帶裡面嘅遊戲,大家親身試玩過就會知.
CavyTech智能手帶一共有五款顏色選擇,售價為HK$666.
港澳區代理商 : 6GreenMobile
店舖地址 : 九龍城獅子石道93號地下3號舖
查詢電話 : (852) 2382-0616
Comments
Powered by Facebook Comments


text:
(以下內容有18禁題材,敬請慎入或家長指引)
由於佢無盒,而係一包咁樣送到,所以唔可以叫做開箱文.
真係真心咁講,我覺得唔理其他因素,路姆西真係好值得擁有,是關響設計方面,我只係見過1. 澳洲手信店袋鼠有袋鼠仔;2. Toys Rus曾經有隻粉紅大豬肚入面有豬仔;3.家計會果隻性教育公仔會生仔;4. 俄羅斯娃娃之類其實都唔算公仔.至於一隻動物個肚入面可以裝一個人,仲要可以口爆同哩肚爆哩個design直頭係前所未見咁有型.
其次就係佢嘅柔軟度,方便好似CY咁擺個坐蓮姿勢得,想佢乞衣煲飯亦得,甚至自含都得,得咗!唔怪之得有人響IKEA搶路姆西係話女方指定要用黎做求婚禮物,原來係有玄機嘅,想honey轉個姿勢又唔方便講到出聲?做佢路姆西,就可以一齊「丟」(台灣意指高潮升天也)得咗!
到最後梗係講吓界外效應,話說買路姆梗係想留番重要日子去丟,想不到更有助溝仔.話說深夜在街上拿著路姆西,沿途已有數人詢問:你有呀?你買咗呀?點買傢?係唔果隻野(佢地唔知點解好斯文無講路姆西,可能驚自己發音唔正唔覺意問候咗我),果一刻真係覺得自己鳩威咗(雖然我無鳩).原來香港市民對佢有高度渴求,只係苦無門路入手,所以話路姆西真係居家旅行必備,有助個人以至社群團結嘅佳品,唔丟你就笨啦!


text:
幾個月前我討論過歐盟個資料庫將 特區護照 劃入中國護照嘅問題,呢個問題我點解攞出嚟討論,因為我作為一個歐洲居民,我係遇過有人因持 特區護照 喺關卡遭留難再加上歐盟資料庫問題至攞出嚟討論,但喺西藏拉薩開咖啡館嘅薯伯伯喺gotrip呢個content farm話我,我作為方丈一定要出嚟.
特區護照 根本可以保留自己國家碼
喺英治年代,各國唔會分錯BDTC-HK同BC,因為BDTC-HK國家碼係HKG,而國籍碼係GBD,根本無乜可能分錯,就算喺歐盟資料庫,大部分英國海外屬地嘅護照都唔劃入英國裡面,所以佢地要分Non-EU定EU甚少死錯人.當然,依家歐盟都缺乏法理依據唔俾BOTC入嚟,因為BOTC絕大部分都係暗BC,呢個後話.
如果中國政府有心保障 特區護照 唔會有問題,將國家碼保留HKG,或者國家碼係CHN,但國籍碼係HKS(HK SAR)咁咪解決問題,但中國政府唔做,依家越嚟越依靠電腦處理出入境嘅年代,呢個就係製造問題.而且歐盟如果唔係當咗香港係中國咁處理,佢大可以特別劃出嚟處理,但依家唔係囉.呢個問題係香港人應該擔心,但薯伯伯咁樣攞嚟大做文章,我只能咁講,佢用一篇文,去證實咗我咁多年以嚟對呢個人嘅不信任,只不過依家有人現咗形.
除咗佢篇文無厘頭打我而我不得不出手外,我對佢嘅唔信,其實由佢長期喺西藏已經話俾我聽,西藏係一個好特殊嘅地方,一個香港人可以長期居留西藏,如果唔係共產黨對佢有一定信任,佢可以開到coffee shop,仲係人民大學出版社幫佢出書,我唔係好信.佢可以呃到一般香港人,但我畢竟我係一個研究中共黨史嘅人,以中國對西藏嘅高壓統治,香港人無共產黨嘅信任,唔會無喇喇旅旅吓行就俾你喺拉薩開間coffee shop囉.
仲要gotrip呢個content farm係屬於乜嘢人嘅呢,新傳媒係中國恆大集團,有啲嘢唔駛我畫公仔畫出腸嘛.有啲人,共產黨可以留你十幾年唔駛出手,但關鍵時候,就會現形,喺依家呢段時間,我睇到有人露出本相.


text:
呢個已經幾乎成為呢個城市既一個慣例.之後大家就會開始當佢地係娛樂圈既藝人一樣,慢慢去探究究竟佢會唔會嫁入豪門,釣金龜婿,又或者突然入左中環搖身一變成為公關主任,郁一郁口就年薪過百萬之類.過往就已經有咩怡怡呀,珠珠呀.當然少不免又要講網民點樣鬼哭神號,而且又有咩繼任人選等等.
住係呢個城市既人既觀念係相當之有趣既係,當佢地聲稱自己要對抗電視霸權或者罷睇TBB既時候,但其實又唔包括佢地有追捧開既電視新聞主播.而好多新聞主播依家得到既名聲,往往都唔係因為佢地跑新聞出色,報新聞字正腔圓或者處理突發事件有驚人冷靜既表現甚至分析,反而都係標榜美貌,彷彿高於其他一切.雖然TBB係萬惡,我都唔想完全否定晒新聞從業員既專業精神,雖然本身就係事事旦旦.但係,世人往往重視既,仍然係樣呀身材咁.
呢個又再一次令我諗起有線新聞.之前曾經因為傳過會執笠,又曾經引起一堆人既惋惜同慨嘆之類.但係我相信做有線中國組既人,就知名度同人氣遠遠比唔上任何一個無線主播.究竟人係點樣係所謂既質素方面俾分既呢?不論係文字,以至係一個新聞報導,其實到最後都可能會反射出,人都係鍾意食快餐多D既.尤其係快餐愈可口怡人好賣相,我理撚得佢食得多會心臟病呢.
今晚墳總亦都係度問點解香港人好似作淫歌豔詞咁叻既?或者,並不單純係因為白粉報既南極圈.而係賺唔到錢既野,求其充塞下引為一樂咪得.唔好事事引經據典,又要平仄又盛.做人差不多就好了,何必太認真呢——事事旦旦先多人睇呀.依家.


text:
2013年10月23日星期三
增值篇~古法馬拉糕
29 則留言:
望住馬拉糕流口水中....:P回覆刪除回覆
遲啲自己整咪有得食刪除
原來要咁多功夫,下次飲茶要點來食了回覆刪除回覆
一件點心唔係咁簡單呢刪除
傳统馬拉糕想學整其待整成後分享食譜回覆刪除
原來馬拉糕要發酵㗎!回覆刪除回覆
要呀,時間仲幾長@@刪除
食就食得多, 完全冇諗過其實係點整出黎!回覆刪除回覆
原來唔難做,最難係要有個靚麵種刪除
我都好愛食馬拉糕 軟綿綿 正呀 ^^回覆刪除回覆
出邊而家好難食要好食的刪除
我都中意食馬拉糕,但唔食整呢:P回覆刪除回覆
我都未識整呀,但會嘗試刪除
我都學過, 但我懶, 無自己整過 ! ;)回覆刪除回覆
我都學咗好多嘢未整過 :p刪除
一件咁平凡馬拉糕,原來咁多功夫架,真係你唔整,我哋都唔知道.回覆刪除回覆
其實好多嘢都要用好多心血做成,真係要惜食!刪除
你好好學呀,成日出去學嘢.樣子咁平凡的馬拉糕,估唔到咁多功夫.回覆刪除回覆
我鍾意整嘢,學嘢係我興趣.將來有機會可以整下!刪除
馬拉糕原來唔係咁簡單的
- 回覆
英才,之前我有介紹過!刪除
傳统馬拉糕係咪易學難精?回覆刪除回覆
係好難做得好,要有好嘅麵種刪除
我好鍾意食馬拉糕回覆刪除回覆
我都好鍾意食架,熱辣辣最好食刪除
都係香港的馬拉糕最好食!回覆刪除回覆
香港咁多師傅正宗好多刪除
請發出古法馬拉糕食譜回覆刪除


text:
其實BB使唔使食Supplement?
-
ccchiping last edited by
我見有啲人話要加啲鈣劑落去啲奶粉度,其實係咪有咁嘅需要?
-
sosobobo last edited by
我個人覺得就要嘅,始終飲奶吸收嘅鈣質未必足夠
-
fanny last edited by
@ccchiping said:
我見有啲人話要加啲鈣劑落去啲奶粉度,其實係咪有咁嘅需要?
bb仔野要好小心 唔好亂加野
好多人飲奶都已經好夠 一係就consult下營養師個d
-
ashley_L last edited by
唔係喎...奶粉裏面應該本身都有好多鈣質
-
sabiacmy last edited by
@ashley_L said:
唔係喎...奶粉裏面應該本身都有好多鈣質
咁要睇下你買邊個牌子嘅奶粉
依家好多奶粉又加左其他野,鈣質嘅成分都唔知多唔多
-
chumnmn last edited by
我自己覺得就唔使加~我對仔女都係飲緊紐西蘭隻卡洛塔妮,佢本身製作過程好天然,保留返原有嘅營養同埋易吸收啲,所以唔係淨係鈣質,其他營養DHA一樣都吸收到
-
wasteoftime last edited by
@chumnmn said:
我自己覺得就唔使加~我對仔女都係飲緊紐西蘭隻卡洛塔妮,佢本身製作過程好天然,保留返原有嘅營養同埋易吸收啲,所以唔係淨係鈣質,其他營養DHA一樣都吸收到
我個女女都係飲呢一個牌子
-
cdywong1225 last edited by
@ccchiping
睇下係咩牌子奶粉啦 有啲夠咪唔洗加
但有時佢食夠鈣但腸胃差都未必吸收得好
我就會滴reuteri隻益生菌落奶,佢有埋維他命D3係入面可以增加鈣吸收同埋有益生菌BB腸胃都會好啲


text:
朝早返左去又一城 CityU 既 Office,接左份 job,所以要開工做喇.之後原本要同 Thomas 羅份野去葵涌三號貨櫃碼頭既,不過就因為我太早去到鑽石山,所以 Thomas 叫我食左野先,不過我又唔係話肚餓喎,所以就去左打機消磨時間.
1:15左右佢打俾我,話人地收唔到個 message,所以唔駛去;咁我返 CityU 喇,點知去到 CityU,竟然話唔見左我部 notebook 喎,嚇到我鼻哥窿都無肉.好彩原來有人見到我部 notebook 無人看住,同我拎左去食 lunch 姐,好彩好彩.
3:30開會,好彩有少少野俾阿 Sir 睇到,所以無插到成背脊都係血.
再夜少少 Thomas 打黎,叫我同佢地一齊喎,咁我當然識做,話遲少少先喇.
後尾原來已經出左成績,睇落應該唔駛 Out 既,放心左唔少,不過成績絕對係差羅.下個 Sim 一定要更加俾心機先得呀.
之後打算 join Thomas 佢地,不過時間已經係大約 8:00 羅,佢地話依家係 Thomas 屋企樓下喎.我去到再 call 佢地.咁去到喇,我 call 佢地,諗住叫埋佢地落黎一齊食喇(雖然佢地食左),不過佢竟然話我阻住佢地……..
咁我唯有自己一個人食喇,食完之後打左兩鋪機,先敢 call 佢地,睇下可以上得去未…………
好彩,可以上去…..同佢搞部電腦,睇住佢地兩個係度灑花槍.搞到我又好恨有個女朋友添.剛剛呢個時間 Crystal 又打黎喎,咁正好一齊開玩笑喇.
結果係 Thomas 屋企搞到成差唔多 12:00 先走.
但係響走既時候 Thomas & Mandy 有 d 唔開心既事情發生左.
好彩後尾無咩事.
朝早返左去又一城 CityU 既 Office,接左份 job,所以要開工做喇.之後原本要同 Thomas 羅份野去葵涌三號貨櫃碼頭既,不過就因為我太早去到鑽石山,所以 Thomas 叫我食左野先,不過我又唔係話肚餓喎,所以就去左打機消磨時間.


text:
星期一肥佬黎突然要講 訂閱模式 果陣,好多壹傳媒中高層都唔知乜嘢事,我唔係壹傳媒嘅人,但我知乜事,我搞咗 訂閱模式 或者會員制廿三日,我都大概知道個時勢變化,只不過我身輕如燕,都要諗咗一段時間至行動(你搞得會員制,保安等要做多唔少嘢).
訂閱模式 壹傳媒準備好未
香港過往果啲所謂 訂閱模式 ,唔係每個月月費貴到搶錢級(我訂呢個月費,係用中環區一餐飯買一個月content計,呢個係好典型西方或日本嘅定價模式),就係有人用爛咗課金呢兩個字.所以肥佬黎如想訂閱模式成功,係唔可能收得太貴,否則搵鬼睬你,呢個係現實.紐約時報,同埋The Times嘅Digital Access個價錢,都係十分之公道.我訂咁多嘢,最貴係金融時報,但扣咗VAT後,其實都平過我走去買份金融時報.
但如果你行得 訂閱模式 ,你啲內容水準大家就要求係俾咗錢嘅水平,所以我行 訂閱模式 最大壓力係,我嘅Research能力支唔支持到,畢竟我係一個人單刀匹馬,而初期我未去到可以請助手做研究嘅地步,只不過依家蘋果啲內容,大家會唔會磅水買?我會睇廣告,因為佢地都要開飯,但要我訂,係一定會諗過先,因為唔知你 訂閱模式 會有乜嘢更Premium嘅嘢.而近年蘋果嘅編採水平,我真係只能講,如果你想行 訂閱模式 ,你可能炒咗個老總先會有效啲,因為佢並唔係行一個大家會願意磅水嘅編採方向.
毫無疑問,如果你間傳媒,唔想靠維穩費食飯,陳浩天有幾多條女都可以攞嚟做頭條都攞嚟炒咁白痴(文匯報係咪想講搞港獨就脫毒,大把毒撚衝出嚟爭住做陳浩天,蠢材!叫強力部門捉咗文匯報啲白痴上北京洗頭吧),係一定要行 訂閱模式 , 訂閱模式 至可以避免果啲迷戀fake news嘅白痴搞臭你個傳媒,問題係,呢個係做少數人市場,好似我做 訂閱模式 ,我唔會樂觀到認為可以做到上萬訂戶,呢個一定係少數人市場,問題係,少數人市場,真係肥佬黎擅長嘅嘢,呢方面,我自己係有少少懷疑.
另:第一百位訂戶,我會有份小禮品致贈,記得填正確地址.


text:
由 BioWare 製作既多人連線射擊遊戲《Anthem》隨住越黎越接近發售日,公開既資料亦都越黎越多,而且亦都無令人失望.最近《Anthem》主要製作人 Ben Irving 就係一個專訪入面透露更多既資訊,其中最吸引既就係遊戲內既怪物生態,似乎想進一步話比大家聽,《Anthem》唔會係另一隻《Destiny》.
係《Anthem》既世界裡面,玩家將會黎到一個非常巨型,風光秀麗而且仲伴隨住危險既開放世界.呢度指既危險當然係黎自遊戲內既野生怪物,而且根據訪問既內容,係《Anthem》內既怪物並唔係隨機生成,而係有系統性地生成的.而怪物之間不同種群,不同種類亦會有唔同既關係.簡單講就係如果系統生成咗二隻互相敵對既生物群體,而佢地處於同一區域的話,二個群體就會互相戰鬥,亦即係好似《Monster Hunter World》咁,怪物之間係有自己既生態.
當然遊戲內呢啲野生怪群體係可以攻略的,只要擊敗佢地就可以得到相應既戰利品,當中包括最基本既彈藥,回復藥,亦都有裝備等物品,而有部份裝備玩家要返基地鑑定後先用得.換句話即係玩家將會要打野生怪刷裝,而作為一隻 Online Game 亦都好適合呢種做法,剩底既就係野生怪群既強度,如果太廢就真係刷都無癮…….
另外《Anthem》監製 Mark Darrah 早前亦都透露過少量消息,例如係遊戲並無規定玩家必需承接任務先可以出擊,玩家隨時探索地圖任何地方,完全不受限制,但係如果係任務途中換裝備的話就會自動退出任務.至於遊戲核心既機甲將會係遊戲過程中得到越黎越多既個人化選項,例如係噴成任意既顏色等.不過機甲係唔會另設技能樹(但係角色本身有等級的),要強化裝甲只能透過換取部件,要得到高級既部件除咗參與活動之外,打野生怪物亦都可以得到.
《Anthem》將於 2019 年 2 月 22 日發售,對應平台為 PS4 / Xbox One / PC.


text:
最後一日做K1仔喇!
仍然記得K1第一日嘅小檬都一如以往好似N班咁自己上堂,
對比另一位N班已經喺到讀嘅同學仔居然都仲喊,
小檬嘅獨立仍然令媽媽好感動!
看到這一年K1,小檬繼續成長不少,
尤其K1下學期,好多事情都有好大進步!
經過一年的時間,而家已經可以簡單對話,很多詞語都已經識讀.
有啲朋友問我,佢連廣東話都未識,
識讀咗普通話,咁點識讀廣東話呢?
我當初亦冇諗過呢個問題 =P
好奇怪,唔知道點解佢就自己識分開廣東話同普通話.
相信學校/相信老師/相信小檬!
(其實係我冇諗咁多!)
老師曾經講過,6歲之前係小朋友學習語言嘅好事機,
而我哋平時會講廣東話,
所以小朋友亦好容易就會自己學果啲國語詞語嘅廣東話點讀.
下午班時間的確冇上午咁好,不過有得必有失,
亦令小檬唔使再另外學普通話,算係慳到時間慳到錢.
學校嘅物品分享
訓練到小檬對住小朋友演講的膽量,執生技巧.
中文認字
大部分學校要認都認到,都有啲未得,
不過我冇特別迫佢同佢認..哈哈
英文
靠拼音,大部分睇嘅英文書都識讀,不過解就一啲啲.
普通話英文簡單對答都冇問題
數學,要識嘅應該都識...哈哈
冇咩特別再教!
唔止用廣東話數
用英文數都識喎
個問題係..原來學校冇教
咁佢點識嘅呢?
我問佢又話冇人教...
學校自理能力
排洗叻咗好多,K1初時有失手,好似進入倒退期,
老師話佢玩得太開心,太忘型.好在一兩次之後就冇事!
束衫就仲係一舊舊..冇眼睇
老師用口講,叫小朋友記住嘅通知,
都講到兩三次,有時靠家長組互相提醒!
家長日兩次,老師評語都係乖學生
喺學校好有正義感,即係果啲班長feel嘅小朋友
節日活動
學習中
聖誕表演, 小檬仲有幸做到小司儀添!
果份感動,到而家都仲籠罩住我,
記得睇完表演真係忍唔住喊,仲比校長笑我到畢業仲有排我喊
(有次學校講座又係整咗個好崔淚video,學校真係好衰><)
到最後真係可以跟到又唱又跳,真係好得意
小檬.第一個獎項
得到兩個豬肉獎獎狀


text:
東區 必去景點及開曼布拉克峭壁附近酒店推介
開曼布拉克峭壁附近酒店預訂
神秘優惠價幫你慳更多
即時揭開神秘優惠價,慳得更多
東區必去推介 - 開曼布拉克峭壁
想去 東區 自由行?等 Hotels.com 帶你玩盡 東區開曼布拉克峭壁 啦!留意我地文章,話你知去東區 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋東區開曼布拉克峭壁 附近有咩酒店,等你更加容易計劃行程,慳返酒店來回景點嘅時間.
東區開曼布拉克峭壁 自由行
去得東區開曼布拉克峭壁 自由行最緊要一定係揀啱日子去.一啲熱門景點例如,東區 嘅 開曼布拉克峭壁,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
東區開曼布拉克峭壁 交通
想去開曼布拉克峭壁 暢順無阻濟,最好就係出發前,睇清楚東區開曼布拉克峭壁 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
東區開曼布拉克峭壁 必食必買攻略
東區開曼布拉克峭壁一直都係旅遊熱門地點,去到東區開曼布拉克峭壁,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
檀香山 必去景點及傀儡崖海灘公園附近酒店推介
傀儡崖海灘公園附近酒店預訂
神秘優惠價幫你慳更多
即時揭開神秘優惠價,慳得更多
檀香山必去推介 - 傀儡崖海灘公園
想去 檀香山 自由行?等 Hotels.com 帶你玩盡 檀香山傀儡崖海灘公園 啦!留意我地文章,話你知去檀香山 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋檀香山傀儡崖海灘公園 附近有咩酒店,等你更加容易計劃行程,慳返酒店來回景點嘅時間.
檀香山傀儡崖海灘公園 自由行
去得檀香山傀儡崖海灘公園 自由行最緊要一定係揀啱日子去.一啲熱門景點例如,檀香山 嘅 傀儡崖海灘公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
檀香山傀儡崖海灘公園 交通
想去傀儡崖海灘公園 暢順無阻濟,最好就係出發前,睇清楚檀香山傀儡崖海灘公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
檀香山傀儡崖海灘公園 必食必買攻略
檀香山傀儡崖海灘公園一直都係旅遊熱門地點,去到檀香山傀儡崖海灘公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
「結他」
好多人都未必認識盧凱彤,但係如果你認識佢嘅話應該或多或少係因為佢同林二汶組成嘅at17.自己點解會關注佢嘅原因係因為佢彈結他有一種特別嘅個人風格.香港真係好少有一個彈結他彈得咁好嘅女音樂人,如果大家有去過紅館睇演唱會嘅話,好多時都會見到佢嘅蹤影.雖然你可以話結他啲聲大致上都一模一樣,但係佢嘅結他聲係有啲唔同,就算你見唔到佢個樣其實係聽得出係佢彈嘅.
「婉惜」
其實睇到新聞嘅時候真係好呀愕然,起初以為自己睇錯,但係當不同嘅媒體都開始報導嘅時候就知道佢真係離開咗.盧凱彤係一個我好欣賞嘅音樂人,好多時睇演唱會都會睇下係唔係佢彈結他.或者大家對佢嘅了解唔深,甚至乎佢唱過啲乜嘢歌或者患有燥鬱症都唔知.有時看似一切都正常,但係有時正常就正正係唔正常.你辛苦了!雖然係一個好難接受嘅事實,但係相信大家都會尊重你嘅決定同永遠記得你!
「多謝」
多謝你嘅音樂!多謝你嘅堅持!多謝你嘅堅強!生命不在乎長短,只在乎精彩!你嘅一生一定係精彩!「將鬱燥滋味紋上右臂,不蓋掩我傳奇.不只有焦慮還有樂器,跟我走赴遠地.重生,童年若不欣喜,何妨自今天起.人生,人人話自三張起.不必太悲.揮揮手告別這字頭,今天起快樂我自求,不想將畏懼當最知心朋友.寫首歌慶賀轉字頭,這雙手決定以後不發抖,捧著結他救地球.」
Also published on Medium.


text:
香港人真係好鐘意認屎認屁,只要你攞住香港身份證,你得到任何獎項,都會有某團體出黎話呢個係香港人,係我哋香港之光,完全冇理過佢係咪真係因為香港訓練出來而得到獎.心諗,你畀過啲咩去訓練人?你畀過咩環境人?係香港嘅時候你有冇支持過人?有冇提供過資源?輸打贏要.
有好多所謂「香港人」都係飲外國奶水大,係外國受訓,走外國草地.贏左就係歸功於你?要睇你點定義為「香港人」.法律上,有身份證都叫香港人,而今次香港足球隊都係一樣,好多人唔理好醜,覺得贏左就當香港人之光,但係點解大陸人攞到身份證你又唔認同佢係香港人呢?究竟你係跟法律定係睇心情呢?佢有貢獻你就拿拿林認佢係香港人?
今期香港隊所謂贏,我就唔恭喜啦.見到個出場名單,嚇一跳.就好似你組隊巴西隊之後叫自己香港隊,入面全部巴西人,你畀個身份證佢叫佢做香港人,或者你畀錢買起美斯,畀身份證佢,然後叫佢做香港人,佢贏左就好滿足大叫香港隊好野,咁樣既話入Final都唔成問題架,足總要威,要賺錢,就算入面冇一個黃皮膚黑頭髮,香港人仍然大叫香港隊好野,總之贏左就乜都得.
大陸串你香港隊有幾多香港人,其實呢個問題好多年前既LMF都曾經串過.
正所謂本地薑,未必好砌.本地波,又真係幾難睇.你睇下隊「港聯」既外勞比例,已經遠遠超出左市民既估計.世界排名卒之升到百幾位,件波衫都仲係尐核突既設計,咁渣都打假波,竟然仲要有人制.而香港隊入面咩人種都有,如果唔係因為人種問題,你認為香港隊會加入外藉球員嗎?講到尾都係想香港隊同其他外國球隊差距唔好太遠,用外國人既身形,體力,去拉番近少少.
而家嘅香港人真係唔俾人串得,好有蝗味,冇左英藉時期嘅商貴氣質,郁尐就拍人片,當街鬧人,起底.大陸人有霸氣,香港人其實都唔係高級好多.97後出生既年青人,蝗氣更重,唔鬧得,唔打得,唔串得,不接受其他異見,異己者,必然人錯,只有自己是對的.
我地呢班老人家,只認同50年代嘅香港足球.當中也有台灣人,大陸人,香港人.大中華球隊,更顯龍的傳人.
如今的香港隊,我都不能叫佢做香港隊,如果你話代表香港,我會揀明星足球隊.雖然呢個情況好多球隊都有,但香港人真係唔需要用咁既方法去誇大自己既實力,等香港真係有一隊香港隊既時候先開心都未遲.


text:
前號外總編輯,都算有名嘅大左膠 張鐵志 被拒進入香港,呢件事一睇內情,如果以為唔關你事,我估大錯特錯,對於依家住喺海外嘅人,真係你唔知邊一日你突然好似 張鐵志 咁返唔到香港,香港身份證根本唔可以再作為保障香港人回港權利嘅保證.
張鐵志 無理由被拒來港
呢次入境處唔俾 張鐵志 入港嘅方法極惡劣,首先話佢香港身份證失效,然後申請港簽都衰埋,呢啲係入境處有心搞黑名單,而且係完全無通知當事人可以係點搞.
身份證失效呢部分,係成件事最恐怖嘅地方,當然, 張鐵志 持有嘅香港身份證,應該係有C註記嘅香港居民身份證,一個subject to immigration control嘅人,佢嘅身份證可以隨時失效,只不過,咁玩法其實都係旨在話俾海外香港人聽,佢可以隨時cancel你嘅香港身份證,特別係持外籍又多聲出嘅香港人.大家要留意,明年年底就更換智能身份證,會唔會特區政府對智能身份證資料偷天換日,等你返嚟香港連身份證都攞唔到呢,呢種馬來西亞式玩法,南洋人好清楚係有幾仆街,而香港入境部門喺中聯辦指揮下有樣學樣就變得一啲都唔奇怪.
咁呢件事會影響乜香港,揸住British Citizen或加拿大護照果啲人,中招機會固然極大,如果佢係一啲唔聽中共話嘅人,但BNO如果係行駛咗居歐權或者Tier 5 Visa都可能出現問題,反正你有乜事都可以去西方國家住,甚至因為BNA 1981 Section 4B,你都有硬第二個國家收留,就索性趕你走算數,呢種做法,你估特區政府做唔出,如果係十年前,曾蔭權政府多少都有底線,依家嘅林鄭月娥政府,喺中聯辦全面掌控之下,我睇唔到仲有乜底線喺度.BNO上面嘅香港永久居民身份證註記,其實係一個好弱嘅註記,如果中國政府唔尊重《聯合聲明》,我睇唔到有幾強能力保證果個人返到香港,喺香港可以任意唔俾人入境到呢個程度果陣.
你覺得仲有一國兩制,高度自治,張鐵志事件話俾大家聽,中國政府根本同金正恩分別唔係大,面皮厚過萬里長城,已經唔在乎面子.


text:
小朋友見打到冇著衫,底褲仔就笑到收唔到聲
3.21.2016
故事爸媽{2} @K1
又到故事爸媽時間
好在喺食飯時間都唔使請假,
不過就犧牲咗食飯時間,
求其買件三文治就算.
冇同小檬講我去講故事,
不過個呢個小朋友都估到.
今次道具部分手足唔得閒,
於是一個攪掂晒.
雖然都唔係第一次, 又只係對住啲小朋友,
今次有啲緊張.
小檬拖住我入去之後就開始
揀咗屋企呢本
看,脫光光!
故事由一隻獅子開始...
首先問吓小朋友呢隻咩嚟...
小朋友答"獅子"
o殊...聽吓邊個講野..
原來有把女人聲叫獅子
"除衫,剝光豬呀!!"
預先copy一份一樣嘅遮住,保持神秘
文字有講小朋友除衫比較容易,著衫就比較難
順勢問下小朋友識唔識著
著咗衫嘅熊bear bear又繼續除衫
再請小朋友幫手揭開
見到冇著衫,又著住底褲仔,笑到佢地碌喺到
除埋襪,最後就係底褲仔啦!
小朋友見打到冇著衫,底褲仔就笑到收唔到聲
以為除到最後最後,點知又扮把女人聲叫熊bear bear除剝光豬.
熊bearbear一除
原來最後係一個小朋友扮嘅
特燈整條底褲仔佢地除,開心啲
小檬幫手除
到最後,講返其實呢隻獅子/熊仔都係呢個小朋友扮,
小朋友到黃昏玩到興高采烈嘅時候往往都唔肯去仲涼同食飯,
教導小朋友有啲事情一定要做嘅,
與其扭計喊唔肯去做,
倒不如開開心心去完成,盡快完成,做完再玩.
最後仲用啲公仔演繹一次小朋友扮熊仔,之後再著衫,再著獅子衫
小朋友扮熊仔
之後再著衫
再著獅子衫
講完喇..老師會邀請小朋友同媽咪合照!
喺媽咪講故事時,
笑得最大聲嘅係小檬,舉手最快係小檬!
多謝小檬!!
訂閱: 張貼留言 (Atom)


text:
何志平 被捕消息傳出後,佢為中共付出咁多,但結果係乜,就係除咗佢前部下想佢平安歸來,人人割蓆,由佢啲金主,到中國外交部全部割蓆, 何志平 揸住本死人特區護照想中國外交部撐佢,結果當然係撐條毛.如果有人識 何志平 去美國探佢嘅話,勸佢不如爆大鑊好過,換取美國政治庇護,俾少啲罰款同減刑,大家都知,美國不嬲喺呢方面都有價講,美國啲檢察官為咗捉埋其他啲人同黨,俾啲條款都十分之優待.
何志平 被割蓆話俾大家聽乜
其實中共同何志平快速割蓆一啲唔令人意外,呢個係十分之中共傳統嘅做法嚟,中共為咗所謂保住自己組織,當前線嘅人出事一定係保住自己要緊,黑社會仲可能講少少義氣,共產黨就一定無義氣可以講.呢個亦係點解中國人內鬥內行,外鬥外行嘅原因,外鬥你幾成功,只會有一堆人等住做free rider,等你仆街就立即坐享其成, 何志平 咁聰明都唔知呢啲嘢,除咗一個貪字外,仲顯得呢啲友仔對中共歷史嘅無知,你投共前都唔該睇清楚你對住邊啲食人狂.
今日團結香港基金週年晚會,睇吓董建華會唔會極度深潛,唔肯回應 何志平 案,雖然睇嚟呢單案嘅幕後老闆,隨時就係董建華本人,否則點會夠膽喺美國活動,老董以為佢喺美國嘅關係夠晒照,就可以做乜都得,董建華真係對美國社會其實係點,所知都唔夠多.
無錯,美國某啲位仲會講人脈關係,但美國社會幾亂都好,始終係實力至上主義,依家 何志平 喺美國搞第二樣嘢都唔緊要,你喺Trump當政期間同美國搶油田,你班友傻鬼咗,美國搵埃克森前CEO做國務卿,同埋特朗普喺氣候政策上嘅取態,你都知佢其實嘅支持嚟自邊度,如果Trump要攞中國人嚟祭旗,一定搵石油有關嘅人,因為又可以向習近平示威,又可以向佢啲金主交代,侵總統都唔知計得幾精準,董建華識美國政治,佢真係識條毛.或者,美國政界啲人會俾吓薄面俾董建華,以往董建華掂嘅嘢同當政嘅人無衝突咪天下太平,但依家係火星撞地球呀,呢劑 何志平 真係多得董建華呢條懵丙唔少.睇嚟以後董建華都唔敢去美國㗎喇.


text:
每次小朋友放假就想出街,有親子活動.但無奈嘅係香港地方細,人又多,好多地方都行過.可能又想平平地去一日玩.其實可以同小朋友返大陸嚟個一日親子遊,可能好多人都疑惑,大陸嘅食物會唔會都係好重口味,有咩地方可以帶小朋友去放電.
為咗解決呢D問題,小編特意Plan咗一日親子遊,仲有片段可以跟住小編去!而且,用咗人均約$100就可以食兩餐同玩足成日!
最底有片
由羅湖坐地鐵到世界之窗站($5)
世界之窗站A出口出 就係益田假日廣場
第一站 Pizza Hut(人均約$45)
大家可能好疑惑,上到嚟大陸仲食Pizza Hut?其實因為大陸出咗隻榴槤Pizza,啱哂一班榴槤控去食.
如果驚食得油膩或有人唔食榴槤,可以小編咁樣叫雙拼,咁就可以試唔同味又唔怕食到悶
同埋,呢個餐好抵食,$179就包一個Pizza,三樣小食,兩杯飲品.如果驚一個Pizza唔夠飽,仲可以叫兩個飯或意粉取代.
埋單$179/4人,人均$44.7左右
第二站 益田假日廣場
係益田假日廣場咁啱有一個親子活動–回音森林,有好多唔同嘅野可以玩!
可以帶埋小朋友放電
有冷氣玩到熱都唔驚
前往歐洲城($2)
由世界之窗站A出口出到地面 坐巴士M487到歐洲城總站落車
巴士M487係循環線,想番返去世界之窗,只要去番落車個位上車就可以!
歐洲城其實有好多野行.例如 《運動超市 DECATHLON迪卡儂》
第三站 IKEA
香港嘅IKEA或者你就去得多,但係大陸嘅IKEA你又去過未?呢度大到有D似外國嘅IKEA,吸引好多小朋友,甚至有外國人都嚟食野,買野!
有好多小朋友用嘅野可以係度買到
有多款玩具俾小朋友試玩
到晚餐時間,相信大家都肚餓
可以上IKEA 2樓嘅餐廳食野
叫到成枱野食都只係$216.5,人均約$54
個度仲有BB長腳椅提供
整個廚房情況都有閉路電視睇住衛生狀況
今次嘅一日遊合共用咗$395.5(只有食野),人均$114(計埋深圳段車錢)


text:
就係因為咁,我以為我阿Popeye去咗啲朋友仔度玩,我就俾啲狗賊偸咗我阿Popeye!後來至知啲狗賊原來係跟咗我阿Popeye好耐,又知道我一個人住,趁我地條村啲村長狗(3隻好叻識分辨村民嘅唐狗)去咗玩就入嚟偸咗阿Popeye,重喺夜晚打嚟話我知我阿Popeye喺佢地度,問我攞5000蚊至俾番阿Popeye我,我又唔可以報警,唯有打俾我啲警察朋友問佢地應該點做,警察朋友話一於約佢地俾錢攞番'肉參'先,佢地會幫我搞掂班狗賊,咁我就約狗賊第二日一早8:00就交收.
原來呢班狗賊已經用同一個手法(用貨van扮送貨然後用零食或者趁啲狗兒主人唔為意抱走咗啲狗兒).第二朝一早成條村啲人企晒喺村口陪我接阿Popeye,啲狗贼竟然唔肯攞番阿Popeye俾我,因為佢地見到我地咁多人,要我叫啲人走,我唯有聽佢地講,叫啲鄰居番屋企,我一個人喺度,當我見到Popeye一身汚糟垃塌個樣即刻就好'憫憎'又好內疚,俾咗啲錢啲狗贼就帶佢返閨沖涼,下晝我啲警察朋友就話已經拉咗班衰人,不過佢地已經使晒啲錢,我叫啲警察朋友喺適當嘅情況低下.....嘻嘻嘻嘻!
第二次喺我搬返市區之後,喺一次俾人爆格嘅情況低下,我返到屋企見到我啲首飾盒喺飯廳,個人已經好驚,即刻打電話報警,跟住見到我爹張牀有把菜刀,我即刻好大聲叫Popeye,連警察嚟到都要喊住要佢地幫我開咗個壊嘅厠所門揾先,見冇,即刻打去商台落廣告,跟住就好似顛婆咁續家拍門揾,落街揾同去所有附近嘅狗鋪揾.
最後因為太攰,我即刻返屋企整咗幾百張街招叫朋友幫我貼喺附近,就Zzzz到第二日電話響,係Doxxie House打嚟叫我接Popeye.
原來當我好慘咁顛婆尋狗嘅時候,阿Popeye係喺條太平道格緊價(啲街坊後來話我知,因為我去嘅時候喺佢去之前,而佢係唔使用狗帶嘅,所以冇人知佢係走狗),重去咗最貴嗰間至爛乖咁坐喺門口,好彩Mary姐姐認得阿Popeye湊咗佢入去,之後重幫佢沖埋涼,等咗我好耐都唔見我去湊佢唯有俾我電話個妹妹仔打嚟揾我.
當年嘅電話冇待接,個妹妹打咗一晚都唔通,就係咁樣,阿Popeye就入住咗600蚊一晚嘅狗酒店加埋沖涼盛惠1000!
查實到而家我都唔係好明點解Popeye可以離開我住嘅大廈,同埋佢點解識揀最貴嗰間至爛乖咁坐喺門口?!
此文同時貼於


text:
馬明被逼咀阿Bob!緋聞女友黃心穎:嗰刻我都嚇親
自從台慶冇晒之前啲雜技同驚險表演之後,趣劇就成為台慶最令人期待嘅環節.今年就搞咗個面試日,有曾志偉,田蕊妮,胡定欣,黎耀祥同阮兆祥做評判,黎耀祥扮佢好耐冇扮嘅羅文.
先有曹永廉扮黎耀祥唱歌,再在黃翠如扮林亞珍,其實出嚟都冇半分鐘就畀曾志偉趕走咗,唔講都唔知嗰個係佢;仲有王祖藍扮Celine妹妹同李思捷扮佢阿爸.
之後農夫嘅陸永同C君就扮嘟姐鄭裕玲同志偉,陸永戴咗個假髮,着高踭鞋,着到成個「Miss Mo」咁,連小動作都扮到足,搞到台下嘅嘟姐狂笑,陸永係咁話自己有背稿,「你咁多部機我望邊一邊呀」,「好鬼低級架你幾隻嘢」,真心係嘟姐嘅口頭禪;陸永仲寸遊戲節目好均真,視帝視后年年都一樣,C君就即刻扮志偉講「打和」,結果就梗係畀志偉打喇,之後佢就變咗用普通話講「不要打我」.
講到高潮位,就一定係馬國明林盛斌扮《上海灘》嘅許文強同馮程程,馬國明重現天然呆樣,仲笑阿Bob好似中咗輻射咁走晒樣.點知臨完嗰陣,林曉峰就整蠱佢哋,搞到佢哋咀對咀,令全場爆笑!當時鏡頭就即刻影住馬明嘅緋聞女友黃心穎,心穎都O一O嘴,好明顯嚇親.
馬明話自己咁大個仔第一次錫男仔,話自己冇心理準備所以嚇親.小編就問咗心穎BB,對於緋聞男友同男嘴有咩感受,佢就好大方一啲都冇介意,仲搞笑話:「如果我話戥佢開心係咪有啲變態?」之後佢話:「雖然嗰刻我都嚇親,但係我覺得好搞笑,for台慶最緊要好睇.幾好呀!又變咗個talking point.」
驚咗「限奶令」?花旦小花台慶收奶 行高貴路線


text:
喺上海演唱, Maggie好識做用上海話加普通話同觀眾打招呼,仲拎晒沙槌 fing頭扭腰,非常戮力.
媽咪姐
張曼玉 Do姐上身 爛聲益同胞
Ads by Google
國際影后張曼玉( Maggie)一直夢想當歌星,最近終於加盟獨立音樂品牌,仲喺上海同北京初試啼聲!先講上海草莓音樂節當晚,唔少粉絲都特登因為呢位巨星而入場,場外又將張曼玉當生招牌.
當晚大約 7點, Maggie未見其人先聞其聲,佢以超簡單吊帶裙襯上一臉濃妝,嘩!驟眼睇,同 Do姐鄭裕玲竟然有幾分姊妹相呀!
Maggie用極低沉老牛聲唱出老歌〈甜蜜蜜〉,幾乎係將歌詞一句句以超沉音唸出來,嚇到唔少觀眾 O晒嘴,更有同胞忍唔住嗌:「好難聽!」不過咁都無阻張曼玉响台上自 high,充滿自信嘅表演簡直係勇氣可嘉!媽咪姐喺現場亦都曾經努力融入去曼玉嘅音樂世界,但係聽佢唱自創嘅〈 Why did you do it〉同 Rihanna嘅〈 Stay〉等等名曲,感覺都係……得啖笑囉!不過,相信唔少同胞應該覺得可以現場感受女神氣場已經值回票價,正所謂邊鬧邊睇,樂趣嚟嘅.
Well,正面睇已經有啲似!側面睇, Maggie同 Do姐簡直有啲失散姊妹 feel.唔係媽咪姐吹水,有網民喺《忽周》 fb都咁講,仲好多人 Like㖭!
《蘋果日報》圖片
上海草莓音樂節當日打 8級大風,但無阻觀眾熱情,帶埋帳篷捧影后.點知,最後負評大爆發,但都有人撐 Maggie嘅.
北京求情
歌藝遭批評, Maggie之後喺打大風嘅北京草莓音樂節就話:「我演電影演了 20多部還被叫做花瓶,唱歌也請給我 20次機會.」
音樂人點睇
Eric Kwok 鍾意就得
「鍾意唱嘅人就繼續唱,唔鍾意嘅人就唔好聽. No Comment from my personal side.」
鄧智偉 英好過中
「我覺得大家對於〈甜蜜蜜〉太有 expectation,所以改編嘅時候用咗呢個方法,未必可以好接受.老實講,英文歌嗰度無咩事㖭啦!我反而覺得幾型.佢係特登去做嗰個風格.」
周啓生 想教影后
「佢( Maggie)把聲咁低,百萬人中無幾個,俾我教佢絕對會搵番真係女仔嘅聲,我唔覺得佢五音不全.」


text:
根據香港大學嘅研究報告, 普教中 嘅細路,閱讀能力仲低過用香港語教中文嘅細路,教育局班人渣,唔知幾時可以取消 普教中 呢個白痴到無朋友嘅政策.雖然我自細已經識講華語,我叫做華語流利,但我都係反對 普教中 ,甚至根本應該用香港語寫作.
普教中 根本係邏輯混亂
由於現代大部分所謂中文文章,都係用基於華語語法嘅漢字嚟寫,所以啲人話細路中文唔掂因為用香港語學習中文,所以就要 普教中 ,但呢班大帝唔明真正嘅問題在於,所謂標準中文,根本對香港人嚟講都係外星語文,標準中文同香港語嘅文法差距,隨時大過德文同荷文之間嘅差距.你叫一個台灣人或中國人睇我呢度寫嘅嘢,有幾多個知道我寫緊乜,恐怕唔係太多,所以香港人根本係長期學習兩種外語,呢個正係閱讀能力有障礙嘅根本原因.
所以我嘅睇法激進好多,不單要儘快廢除 普教中 呢種垃圾殖民政策,而且應該係改學香港語文,即係以香港日常口語為基礎嘅書寫文字,如果要讀文學,除咗小說難搞啲,我寧願多讀文言文,以及好嘅歌詞好過,例如已故黃霑,林振強嘅歌詞,其實佢地對香港人嘅語文水準更加有營養.小說呢部分,可以先用香港本土嘅武俠小說等搭夠,直至香港有足夠嘅文學創作者為止,而唔係再讀五四新文化運動時期果堆不中不西嘅異種.
你叫我講華語,寫標準中文無問題,否則我唔會同時喺台灣,新加坡同香港三個國家嘅中文報章寫嘢,我將歐洲人多語文適應嘅做法,某程度上用咗喺遠東漢字系國家嘅環境度,而且係流暢熟練,但我唔會因為我可以寫流利華語,所以放棄香港嘅原生語文,以粵音及語法為本嘅香港語文.所以我對左膠文壇中人究竟有幾本土十分之懷疑,如果係堅持係真本土,點解唔用香港語文寫作至得.我到依家,都未見所謂文壇中人,係用香港語文寫作,難怪好多時香港文壇中人被人鄙視,甚至香港文學館嘅提議一直得唔到響應,梗係得唔到響應喇,你班友係唔係為真正嘅香港本土文學建館至得,香港本土文學有香港語同英語兩個方向都無人講喇.
我勸家長係, 普教中 係垃圾,係時候停咗佢.我可以講流利華語,都係咁講.


text:
一直以嚟,香港嘅 制服團體 遵循英式傳統,用英式步操,內容亦少涉及政治灌輸,所以 制服團體 至今仍然保持住某程度上嘅公信力,只不過,依家中聯辦,即係香港統監府,做嘢做到離晒大譜,依家想香港 制服團體 做少先隊一類工具,國民教育呢啲仆街嘢果然陰謀不散.
制服團體 唔應該變成洗腦機器
制服團體 雖然講求紀律,只不過,香港嘅 制服團體 都有政治中立,服務社會嘅傳統,呢個係同西方國家嘅軍隊一脈相承,亦因為咁,喺極權國家係禁止童軍活動,好似德國,希特拉條仆街上台之後,童軍運動全部禁止,迫人入希特拉青年團,1945年納粹德國玩完後,英,法,美佔領區恢復童軍活動,但喺蘇聯佔領區,亦即後嚟嘅東德,係一直禁止直至1990年兩德統一前夕為止.所以,我十分之懷疑 制服團體 如果呢次唔就範,一係陳振彬呢啲人渣設法控制男女童軍總會以及各 制服團體 ,一係就係禁止 制服團體 出現,變成非法組織.由於中國本土無 制服團體 ,所以我十分之相信,最後嘅結果就係香港男女童軍總會被取締,或者完全變質,屆時想參加童軍只能返英國,或去加拿大.
所以呢件事,香港各 制服團體 嘅成員,唔可以就咁算數,王志民呢條仆街嘅做法,又一次越過晒所有紅線,一係請呢條仆街收手,如果佢唔收手,我建議有兩個玩法:
1. 有部分有同海外有聯繫嘅制服團體,特別係男女童軍,不如去信海外嘅總會,主動切斷呢啲會同香港之間嘅聯繫,費時俾中國共產黨乘機玩滲透,或者做政治工具.而現有成員,就同英國以及台灣童軍總會,女童軍總會或紅十字會洽商,喺英國童軍總會,或女童軍總會,或紅十字會旗下設立特別香港支部,容納呢班「流亡」會員.由於台灣紅十字會係A貨嚟,所以應該只有英國紅十字會可以揀.
2. 成班 制服團體 新舊會員,著住制服,步操去中聯辦門口,要求王志民交代,同道歉.我諗十幾萬人操兵咁操過去,一定變大新聞.
所以都係果句,如果香港唔脫離中國統治,喺中國共產黨呢班仆街管治之下,香港唔會有嘢正常,堅係只有移民,或者請英國人返嚟至可能有機會回復番1997年前嘅正常生活.對一個研究納粹德國史,住喺德國嘅人,呢件事真係太敏感.


text:
金殿宴會廳 Golden Palace Banquet Hall
商戶搜索
服務詳情
評語 提交評語
(金殿海景宴會廳)
我想借呢個機會多謝Maggie,我覺得佢好細心好詳細,佢會解釋曬所有佢負責既野比我聽,包括婚禮流程啊,公司有咩plan提供比我地啊之類,同埋因為佢個度特別在於有個露台,係一個戶外證婚場地黎既,仲有直播,比室內既親朋好友都睇到,咁佢就帶我地行咗一次,然後都有帶我地行化妝間,跟住都有講下有啲咩提供到比我地,例如油畫架,簽到臺之類,甚至連簽名簿都拎比我地睇.
我覺得佢地既地點真係好正,仲有個view都好好,同埋有個露台!朝早個流程佢地都有提供意見比我地,因為我擺午宴既,所以佢地都有比意見我,話我聽朝早要點樣,因為佢地成日都做,好有經驗.雖然擺午宴流程會趕啲但係對老人家就舒服啲.最記得係Maggie係我去到之前就已經打點好曬所有野,一路既流程都有提我地應該要點做,準備好既野,比如餐前小食已經準備咗都會覆返我,我覺得咁樣真係好好,一來我未必樣樣野都記得,二來起碼比我知道發生咩事.然後佢地食物質素都好好,好似有一枱就比較多小朋友,所以雖然食唔曬但都有人拎走,我估如果唔好食都唔會拎走啦哈哈!聽佢地講食物都幾足料~~而且因為酒金殿本身就有兩個佈置可以揀,然後我覺得都ok,例如簽到臺本身佢都有少少佈置,我都係用返佢個啲,我覺得都已經好足夠~~
除咗金殿,我自己之前睇過club one,但覺得個格局同景唔係咁靚,因為我真係好鐘意海景,所以後來就confirm咗金殿.
Serve我哋嘅經理Maggie好幫得手,有問必答.佢有提醒我哋圍數號碼有4字嗰啲會唔要,而關於婚禮過程中要注意嘅細節佢都好細心答我哋.
到婚宴當日,出場嗰時佢有一個噴煙效果,之前都無諗過有,所以都幾驚喜.Maggie都有好盡心咁一直喺度幫手,帶我出場時又提我要點行同幫我捧裙.不過當晚服務嘅姐姐唔知係咪炒散,好似對婚宴唔係好熟手咁,影相時,佢見台上唔夠凳,就推一位背住台嘅賓客張凳.咁個賓客唔知咩事梗係企咗起身,之後個姐姐就攞走咗張凳俾台上啲人坐嚟影相.嗰位客人仲要係女家主家席嘅賓客!好在Maggie佢都見到,都有即刻話嗰位姐姐,所以我之後都無再出聲.後來又有另一枱賓客同我講返有姐姐倒瀉咗橙汁落個賓客身度.我諗可能啲經理級嘅人士真係要喺開席前提醒啲姐姐要小心啲.
不過除咗啲姐姐之後,其他嘢都好OK,無咩問題.特別係個海景景色真係無得彈,個個賓客都話靚!之後嗰日我開whatsapp見到好多人都轉咗相,個背景就係金殿嘅靚海景.我哋證婚都出咗去露台位置,有靚景背景,係風比較大啲啫!
(金殿海景宴會廳)
當初我哋都係周圍行去搵酒樓,咁啱行過就搵到金殿,上到去見到又okay喎,仲俾個露台吸引咗,而且呢間酒樓有LCD電視,感覺冇咁outdated.
當日第一次見佢哋都即刻落咗單架喇,佢都係介紹吓唔同package,每個package佢哋都有細心講番係點樣嘅,跟住就帶我哋周圍去睇一次.我哋見到佢個環境幾好同埋唔係好多柱,都好滿意呀,所以就即刻join咗.
Sell我哋位同事叫Maggie,佢唔會當你係客人,真係好細心好friendly好似朋友,感覺好親切,所有你想知或者你冇講嘅佢都會講晒俾你聽.呢間酒樓係分三期俾錢嘅,佢哋都會預先通知我哋差唔多幾時要俾錢喇,亦都有提我哋如果keep住嚟俾少少俾少少到最後負擔就冇咁重咁樣,又話啲酒或者啲衫可以早啲安排拎去佢嗰度.
到big day當日,始終又要換衫又要化妝都比較忙.佢哋當日嘅安排令到個婚宴好流暢,唔需要我去擔心我自己要做嘅嘢.除咗有個員工跟住我之外,同司儀配合﹑音響﹑時間上等等都提住我哋,幾點或者差唔多時候要做啲咩都會提醒我哋.來賓都有讚佢哋好,啲嘢食煮得好同埋比起其他酒樓啲service都比較滿意!雖然我淨係食咗乳豬,不過覺得幾好食,聽啲賓客講個鮑魚做得好出色,唔會好淋又唔會好硬,啱啱好有番鮑魚應該有嘅水準.另外個場地都幾好,要咩有咩,spotlight嗰啲都有齊.各方面嚟講,我哋都十分滿意!
(金殿海景宴會廳)
之前都有睇過尖東皇府,但係個裝修唔係幾靚.後來聽朋友介紹話金殿環境幾好,所以就約上去睇.我睇完覺得嗰海景真係非常靚!加上嗰到連住地鐵站交通好方便,而我哋要既日子又係星期二,佢地好清楚咁列明平日係有折既,感覺好均真,所以都唔駛點考慮就即刻落訂.
結婚當日好順利,食物全部都好好味.另外要讚吓麥小姐好好,好周到,全日由開始到送客都好貼身咁照顧我.記得當時我敬茶既時候著住禮服都幾唔方便,時時又要跪低又要起身,當時真係好在有麥小姐全程係旁邊扶住我,所以好在有佢係身邊陪住我.:)
食物質素好好,聽朋友親戚都話好好食,而我就覺得個翅真係好好味.而到最後埋單都好順利,條數好清楚完全無問題而我哋好快就走得,唔會有啲不明白既費用.
我近期都有朋友搞緊婚禮而我都有介紹金殿俾佢地,始終真係地方靚服務好,嘢食好味而地點又方便既場地真係唔多,金殿真係一個好好既選擇!
(金殿海景宴會廳)
屋企有人飲過茶覺得都幾好,而後來發現佢地原來係識得裡面啲人,所以都唔駛點揀,基本上一坐低已經係傾細節架啦.雖然話係唔駛點揀,但係始終都有比較過其他既,記得我哋都睇咗幾間煌府同埋ClubOne西港城同埋紅磡嗰兩間.但係四大長老都一致覺得食物質素好重要而佢哋又聽過其他地方啲食物質素會參差啲,所以都話覺得金殿啲嘢食夠穩陣,所以都係建議我哋搵返金殿.
Maggie由頭到尾都跟得好足而又對個場地好熟悉,因為我哋都擺咗成三十圍,當中Maggie都俾咗好多提議我哋,例如點擺枱,應該點安排座位同埋其他流程既安排,都好多謝佢.場地嚟講30圍都真係已經幾盡,我哋係大概3x10咁擺啲枱而基本上已經係Max咗佢地既上限.雖然枱同枱之間都真係幾近,但係場地之間都其實留到2條都幾闊落幾通道俾人行,所以都唔會話行唔到既.而我都要讚阿Maggie,事關佢之前都真係提醒過我哋話廿幾圍其實就會舒服啲而三十就會有啲逼,佢真係解釋得好清楚而當我哋真係請到咁多人既時候都有充足既心理準備.而始終都係因為個場擺得好長,後來都有客人話佢哋座好後面嗰啲聽啲聲聽得麻麻地清楚,希望佢哋會留意可能啲咪要調得大聲少少.
佢地服務都真係好周到,而當日好多嘢佢哋都會有同事幫到我哋.例如响斟茶既時候Maggie都會全程係旁邊打點同埋幫手,而當日例如老爺突然花要俾speech,Maggie都好快可以調動到啲出菜安排去配合,真係好幫到手.
食物真係okay,客人都話好食,而都有留意到當晚啲侍應都係好好笑容既.
都想提埋就係佢送優惠嗰間花車公司,而嗰間公司真係好盡責,例如我有乜嘢更改佢哋都會打嚟再confirm一次,幾好因為都令我哋好安心!


text:
Smokey Ice
服務詳情
服務/產品價格及詳情
評語 提交評語
我地本身覺得啲婚宴好多時都係放candy corner,真係好普通,就唔太中意.咁啱嗰時上網就見到有Smokey Ice promotion嘅廣告就覺得幾特別!睇到佢地啲短片,真係覺得好靚,果個噴煙效果好靚,唔係普遍都會見到,我地都好中意.我地個婚禮又喺夏天,食雪糕就岩哂,而且啲小朋友又一定啱食,所以就聯絡佢地.
佢地都好nice,會好清楚咁講解個啲收費同埋有咩plan之類,唔會串,態度都好好~ 不過始終係宴客,我先生都話靚還靚,最緊要係啲雪糕好唔好食.我見佢元朗間舖唔係日日開,而咁啱個排又係啲優惠,就叫左我家姐幫我去試食吓先.我家姐試食完都話ok,質感似係日本個啲雪糕,我地就決定親自再去搵佢地落單,揀味道~
佢地口味都好多,雖然某啲都要加錢,但係食落真係好似我地係日本食過個種口感.我地個package包咗四種味,但真係好難取捨!因為真係款款都好好味~本身都想要咖啡,但又驚唔飲開個啲人會好唔中意… 豆腐都好好!… 可惜真係唔可以揀咁多種味~最後就揀左荔枝同朱古力味,朱古力嗰款個味真係好濃.另外我地加錢要咗波子汽水味,雖然要加錢,但我地都覺得係物超所值!食落真係同我地係日本食個陣一樣咁好味!同埋佢地係有自己廠房,啲雪糕全部自己整,所以佢地會係日本訂啲時令水果返黎整,有啲口味仲有鮮果肉,雪糕嘅質感真係好好.佢地啲雪糕每一杯仲會有枝旗仔,可以係佢地個logo或者我地自訂,我地都有加錢整返我地個logo.
當日出到黎個效果都好好~初頭個plan係供應三個鐘雪糕,我地都有加錢,所以當晚6-11pm都一直會有雪糕,等啲客人一路都可以去攞雪糕食.我地喺台上面影相,見到最高峰時期有成30幾個人係度排隊攞雪糕!當時就算好多人,大家都係貼牆企係走廊度等,都無混亂~大家都話真係好少見到呢啲雪糕,喺婚宴裡面就更加少見,所以都好受歡迎!我一早喺張帖度都有印到佢地logo,叫大家到時記住去食,係任食~後尾聽返有人食左成6杯,真係差唔多每食一個菜就去食一杯XD 大家都話個個味都好食,特別係波子汽水味.連我媽咪本來係唔食雪糕嘅,嗰晚都食左兩杯.大家都食得好開心,整體comments都真係好好,我地覺得真係回到本!
我地本身識得負責人,見佢地啲雪糕有出煙效果好特別,覺得如果放係我地婚禮度會令到個氣氛好好,就問佢地攞咗咭片.而且我地係8月結婚,夏天咁熱都好適合食雪糕!
我地之後去咗佢地舖頭度試味,我老公係好中意食雪糕,試食過Smokey Ice啲雪糕都覺得好好味同埋質地好好,似意大利雪糕texture比較黏啲,所以我地相信啲賓客都會鍾意食~我地都特別鐘意豆腐味,真係好好味!
佢地態度都好好,好用心咁幫我地設計,亦會俾啲意見我地應該揀咩味道,或者係提議旗仔同枱布顏色或者係杯雪糕嘅外觀上各樣野點樣配搭會最靚.因為我老公中意打mon hunt,我地就想啲設計有果兩隻貓,一黑一黃做主題.我地搵左啲圖俾佢地睇我地想要啲咩,佢地再去搵資料同再設計,中間都有好多次改動,但佢地態度都好好,出黎嘅效果我地都滿意.
我地join果個係無限plan,有4隻味無限量供應.到big day 當日,我地加多咗小小錢要埋個candy corner,個個都讚candy corner好靚,feedback都好好.啲雪糕個個都讚好好味,同埋真係大人細路都好開心,個氣氛好好!賓客feedback都話啲雪糕好吸引,而且排隊都好順利無問題.不過係價錢上可能對於一般人尼講就有啲貴,因為結婚已經好大使費,呢樣又唔係必須嘅野,而且唔少味道要再額外加錢先可以揀.但係整體黎講我地都好滿意,佢地連老闆都會尼埋幫手睇場,保持住個質素~之後我係教會辦愛筵都有再訂佢地,真係個個都好開心!
多謝你貼文讚賞, 而且連續用左我地公司服務2次, 非常感謝你對我地信任, 我地會做得更加好!
我係上網見到佢哋有個promotion,所以就去咗搵佢地~~我覺得夏天又幾啱,所以就揀咗佢哋喇!佢哋員工態度真係好好,又好準時,佢哋啲雪糕係氮氣雪糕,好特別!😋😍
佢哋會派100-120杯,味道有好多選擇,會有特別味,例如北海道海鹽,波子汽水味,日本桃味之類~好多賓客都話好食,當日好熱♨,好多賓客都話好正,好貼心~
啲客都會返嚟問我間舖頭叫咩名!我都好recommend人哋用佢哋!!👍🏻👍🏻
好多謝你地讚賞~大家當晚都好開心~希望你地生活愉快!
之前我睇朋友婚宴啲相度見到雪糕有乾冰嘅煙嘅效果,影出黎好靚,問返朋友就認識到Smokey Ice.加上我喺酒店嗰度訂咗好多食物,但係D甜品我唔係咁鐘意,就諗不如訂個雪糕!一來雪糕吸引到人食,二來啲客人selfie嘅時候,乾冰雪糕影相出黎又有gimmick.於是我就喺網上面搵返佢哋嘅聯絡方法,約咗一個時間就直接去咗元朗間舖度.
去到舖頭,佢哋預備咗幾款味俾我試.我揀咗個package係200杯三種口味.試完覺得豆腐同波子汽水味都好食,感覺清新同夠特別,就揀咗呢兩款.雖然我無試芝麻,但我覺得同豆腐應該夾到就揀埋芝麻味.
酒店嗰面開頭話如果係佢哋有供應嘅食品就唔可以額外預備其他,但係我呢個乾冰雪糕就比較特別,所以佢都俾我用,就留咗Smokey Ice個contact俾酒店嗰邊嘅sales.
到big day當日,佢哋有2個staff黎咗,包括老闆Nero.佢哋黎到set up咗杯,乾冰同雪糕櫃,又有預備到有自己logo嘅枱布去decorate個area.佢哋一杯雪糕係分咗兩層,一層係乾冰一層係雪糕.因為我同另一個人一齊訂佢哋嘅服務,佢哋就送咗啲牙籤旗仔,插埋喺雪糕上面.枝旗仔係我俾咗Q版人像圖佢,佢再幫我加名同執執個design,我覺得都幾有心思!我啲朋友都話佢哋啲雪糕好好食,雖然要排隊攞,但佢都排咗幾轉!
好多謝你留言同推介俾親友~希望你地幸福美滿~


text:
amor wedding workshop
服務詳情
評語 提交評語
雖然呢間公司嘅scale比較細,因為都係朋友嘅朋友做嘅,所以搵咗佢哋負責場地佈置.佢哋主要做啲手作同細件啲嘅嘢,不過佢哋間唔中都有幫人哋做wedding嘅backdrop同decoration,個frequency冇其他大型公司咁多,因為佢哋得一個老闆一個designer,主要都係開一啲workshop,所以冇大型公司條team咁多人,但係佢哋都好好.
我好安心將個場交俾佢哋,一來係朋友介紹,二來都有睇過佢哋啲portfolio,我哋都上過佢哋office同佢哋meet up過一次先,佢哋都開返之前幫手做過嘅decoration俾我哋睇,同埋都知道佢哋有做過我擺酒嗰度(The Mira),佢哋都開返之前做過The Mira嘅相俾我哋睇.我覺得佢哋做過嗰個場哋好好多,知道啲擺位點放,backdrop要幾大.所以知道佢哋做過嗰度,我哋都好放心.
另外仲有一個原因,因為我見佢哋平時除咗backdrop都有做開手作,個風格都好好,我哋都鍾意.因為我自己鍾意簡潔啲,唔係鍾意好fancy好夢幻嗰啲,偏向鍾意簡潔elegant一啲,我都覺得佢哋嘅風格係啱我哋.
佢哋都有幫我哋襯返個theme嘅色,因為Mira嗰度我哋都會揀啲檯布嘅顏色,我哋都同佢講返我哋揀咗銀色紫色嘅theme,佢哋就就返個theme幫我諗backdrop同檯等等.當然我哋大家都傾過一次想要咩style,有啲咩顏色係想要,譬如我係鍾意偏向紫色,唔想要粉紅色,佢大概瞭解咗我鍾意咩顏色,就一路俾啲draft我一路傾.
我哋溝通好好,因為一來係朋友介紹,二來係佢哋有個office,佢哋都好welcome我哋有時間都一齊上去傾吓想點樣做,或者電話入面佢哋都好feel free去同我傾.因為我自己又會有啲input,又想整呢樣整嗰樣,佢哋都好好,好樂意去聽我有咩想要,亦都好配合,一路大家夾,我覺得佢哋除咗自己會設計之外都好尊重客人意見.


text:
五十五蚊張飛,九隊band,仲有隻七首歌demo CDR送,抵到爛啦.
ELF FATIMA
以前聽佢地dgothic rock野所以今次都係本住聽gothic之心態黎朝拜,點知變左做post rock,不過冇乜所謂一樣鍾意,而且玩得都唔差.係女主音好似唔太識同於適當時候用適當方法搞氣氛...
COXA
官方話係alternative,似gothic metal,隻demo CDR果首就似industrial metal.都幾"alternative".佢地玩d野我就唔太岩口味所以不予置評,不過demo果首我就幾鍾意,如果佢地係玩demo果種的話相信會幾正下.
CURLING FOR THEM
事先聲明,個人係唔多鍾意post punk/gothic rock野.不過我不得不承認,呢隊post punk band玩得真係十分十分之好.一般黎講我會覺得音樂好悶同唔多鍾意歌佬果種唱法,不過今次兩樣都冇.我甚至覺得全場玩得最好就係佢地(出自我口都幾有趣架).或者睇live同聽始終係有分別.(知唔知呀成日淨係識話「我唔會聽XXX」唔去睇騷班人!永遠唔識調番轉諗!)
DARK VAMPIRE
Symphonic black metal,同之前Live House果次一樣,又係主音&鼓>bass>結他.不過keyboard好多時都聽唔到or唔出所以聽起黎恆左,今次感覺幾好,但係歌佬好似轉左唱法喎唱得唔夠「行」同「狠」,鼓個snare隻聲亦唔多出,特別係blastbeat時更係聽唔到.Demo果首應該係今次第一首歌,錄音比上次《死夜》果首好,係唔夠齊.總體黎講,幾好.
M-BOMB
官方話係pop rock,我覺得似nu-metal多d.玩三首歌...卦,因為一開始就冇停直玩到最尾,就噉聽好似係三首歌黎,不過我覺得一般左d,而且噉樣一次過三首唔停真係唔知應該點聽.
BLACKWINE
Progressive metal,都唔需要多介紹啦.仍然係咁穩打穩紮,歌佬今次唱得幾好係有時去到太盡咬字唔夠清,而且整體台風好過以前.表演同音樂都冇咩唔好架喇我覺得佢地d新歌比《追夢》果時更有水準,只係差在一樣野:音響.全部私伙架生都超靚,不過全部結他好似得台聲台下喇叭冇駁噉搞到好薄.但係總括黎講都係唔錯啦.
CLOUDY
官方話係darkwave,我就唔知&懶分總之gothic果d啦.玩得唔係差我亦有少少enjoy,不過始終唔係我非常鍾意&識聽果種,所以又係不予置評.只有話「給了一個不太愛聽後崩和歌德音樂的人正面的感覺.」玩到最後果首得drum loop冇鼓個鼓佬打完之前果首立即執野走人,睇台上之反應好似個鼓佬玩到唔想玩臨陣脫逃噉款笑爆哈哈哈.
JETHouse
「英倫,低調」,後者唔多覺,前者就好明顯.印象唔太清楚喇,只記得唔太對口味.最記得係個鼓手,佢手鼓同力水我都好鍾意,衰在最後越打越躁結果臨尾淨係聽到鼓聲其他乜都聽唔到.
D-HEAD
官方話係alternative,綜合睇過佢地人士意見係「唔知玩乜」,到我睇完之後,我係極力支持後者.一上台先jam首funk,第一首lounge,第二首pub rock,第三首alternative rock,第四首英倫,第五首似gothic野仲有死腔忝,demo果首係低調野.算係咩?"Alternative"卦...或者叫「一隊多元化的流行搖滾樂團」囉.某幾首唔錯只有話(我鍾意第一同第四),台風同作風就唔太鍾意.
$55蚊,四個鐘長,九隊band(仲差唔多隊隊都明星),又每隊都唔同風格(岩我呢d鍾意睇騷識新band人士,某d人會話「太雜」),仲有demo送,最難得係唔似其他好多band show每隊set野都一陣搞掂(開頭幾驚每隊玩三個字set三個字).要彈的話,音響唔會彈(做得好好架我覺得,始終呢d騷你預期可以拎幾多錢出黎做聲丫),係遲左成八個字開場,燈光都唔係做得太好.唔係話唔夠閃爍唔夠花巧唔夠多燈我亦唔太睇重呢d,而係台右邊盞射燈係長開,搞到企係台左睇(例如我)係十分辛苦.呢場騷算搞得十分成功,等緊下一次.


text:
(待嫁叮叮)求婚你淨係送玫瑰?
Text | 待嫁叮叮
經常發白日夢,終日幻想同拍拖12年嘅男朋友結束愛情長跑嘅恨嫁中女.與其得個等,不如自己婚禮自己搞掂,男朋友空出時間同我完成就得!咁樣我仲嫁唔出?不過亦都奢望男朋友會睇到呢個專欄而自己偷偷地準備一切.
我係一個港女,一個花癡,如果你同我求婚淨係得戒指冇花收,Sorry!我咁恨嫁都要諗一諗應唔應承你嘅求婚呀!不過我又唔想咁老套,你送99支玫瑰花俾我,好俗套㗎大佬,同埋10個男人有9個都會用99支玫瑰花求婚,你又跟住送,唔夠特別囉!玫瑰我鍾意,特別係紅色,但都唔代表我接受到拎住咁大紮玫瑰周街行㗎嘛!唔好話我唔醒你,我想有以下呢幾類花,咁樣我就會好開心好幸福咁say “ I do! ”啦!
除咗玫瑰,繡球花就係我第二最愛,你重記唔記得有年情人節你淨係送咗繡球花俾我?雖然我係鍾意,但我都唔係期望只喺收到繡球花㗎嘛,所以到求婚呢個重要時刻,就更加冇可能只得玫瑰花,連花鋪我都幫你搵埋㗎啦,咁樣我就可以確保你買嘅花係最新鮮同最靚,我都係唔想浪費你一番心意同金錢咋,你明白我嘅苦心嗎?
繡球花嘅花語係忠貞,永恆同希望,所以連埋玫瑰花同我求婚就最好啦!繡球花我就最鍾意粉紅色同粉紫色,好有仙氣,同我好襯,配埋紅玫瑰都好夾架.最重要係Hahahaflorist有入Double Layer繡球花,靚到好似摺紙花咁挺,又大又圓,好似我嗰人咁得意,真係會令人一見鍾情呀!
如果你唔想煩,你可以將我想要玫瑰花加繡球花嘅要求話俾Liana Floral Couture知,咁嗰度嘅花藝師就會幫你攪掂哂㗎啦!佢嘅玫瑰又大又紅,擺一個星期都唔會謝,可以將我嘅喜悅延長.另外紮住紮花嘅絲帶同紙係好緊要㗎,記得記得唔好俾cheap嘢我,你知啲cheap嘢一望就知,呃我唔到㗎!
最後一間花店就喺中環置地廣場嘅 Ellermann Flower Boutique,佢哋風格隨意優雅同鬼馬,而且鍾意用葉同令人驚訝嘅花構成組合,隨意又唔對稱,往往就係咁先會有驚喜.其實都幾襯我嘅風格,無定向,要你捉我心理,但係永遠都鍾意驚喜.


text:
楊學德,小包圍,大賣場許煦
2017/10/14 — 21:52
睇完楊學德喺海港城個展,側邊嗰個知道楊學德最近又有展,一早就嗌話去睇.今日,終於都去咗睇.工廈入面嘅 gallery,空間都幾大,而且好鬼多畫,簡直係要迫到出門口.一個大廳,仲有一個小偏廳.不特止貼滿牆,仲有唔同嘅玻璃櫃.花多眼亂.
側邊嗰個睇得好開心,張張畫都睇好耐,好多張都話好得意.見到豬肉榮,又話諗起細個同伯母去買餸啦;見到張乒乓波枱,又話記得以前住嘅屋邨,樓下都有一張,同細佬老豆會去打......明明年紀同人差十幾廿年,但樣樣都話有回憶咁,楊學德真係犀利!
佢話佢最中意最埋邊嗰三張好 childish 嘅畫.楊學德畫得幾靚,唔駛講有眼都睇到,但佢學返小朋友咁畫畫,就認真少見,睇得佢好過癮咁話.佢咁講,我咁聽,但我留意到係呢三張畫右面,有張價單.呢樣仲少見!中上環啲 gallery 都未必會咁 open 標曬價,通常都要啲人問,佢先靜靜雞拎張價單出嚟.好似今次楊學德咁明碼實價,確係好坦蕩蕩!
睇過先,又真係唔貴,認真是 affordable 過去 Affordable Art Fair!幾千蚊都有,貴嘅都係幾萬,定價同嗰次海港城差唔多.收藏藝術不是夢,就係呢種!嘩,我都可以買張楊學德返屋企掛,唔好話一轉手賺幾十倍,但起碼都覺得藝術可以好貼地,唔一定要鄭志剛先玩得起.如果我同我側邊嗰個有自己地方,我都想買張放屋企.
立場早排做咪有個專題,有個受訪者講得啱:「香港好奇怪,一見到藝文空間賣嘢就係死罪.其實一定要有 sustainable 嘅方法,先係健康.」
今次個展夠曬聰明,幾百張畫仲話「小包圍」,明分就是「大包圍」,咁多張畫,無奶油無一張你鍾意嘅!香港回憶又有,少少鹹多多脆又有,睇返價單上嘅紅點都幾多呀,應該都賣得唔錯.係賣場啊,又點先?明買明賣有咩錯先?佢咁公開張價單,擺明到話你知,我就係買嘢!有乜問題?藝術家有錢生活到,你又可以帶藝術回家,一舉兩得,perfect池!我好希望楊學德今次唔好咁快賣曬啲畫,等埋我有自己屋企之後,可以買幅氹下側邊嗰個啦!


text:
蘇菲的世界
《蘇菲的世界》(挪威話:Sofies verden,英文:Sophie's World)係挪威作家佐士藤·賈多(Jostein Gaarder)寫嘅哲學懸疑小說,喺1991年以挪威話初版.書名嘅「蘇菲」對應英文係Sophie,Sophie係書中女主角嘅名,同時取西方語言中「智慧」嘅雙關義.成本書主要以蘇菲同佢嘅哲學老師亞拔陀(Alberto Knox)嘅對話錄來向讀者介紹西洋哲學.
大要[編輯]
1990年,蘇菲(Sophie Amudsen)呢個14歲挪威女仔一直同佢阿媽同啲寵物住埋一齊,老竇做船長長年在外(佢老竇喺書中只係提到下,并無現身.)
有一日佢收到封發自黎巴嫩,畀一個叫曉朵(Hilde)嘅女仔嘅明信片,重有一封匿名信,信中問佢「你係焉個?世界係怎來嘅?你要去焉?」.蘇菲疑惑呢尐問題,想答又答唔出,無耐,佢就陸續收到呢啲匿名信,呢啲信都係亞拔陀寫畀佢嘅哲學信,佢就從中學西洋哲學.
之後越學越深,隨情節發展,佢同佢老師嘅聯繫方式一變再變,最後係老師面授課程,而蘇菲嘅世界亦不停且越來越頻繁發生奇異事件,而且都同曉朵及佢老竇相關.
講到白利(Berkeley)嘅哲學時,蘇菲終於意識到咩事:原來佢同佢老師,以及佢周遭嘅世界都係虛構出來嘅,都係書中嘅世界,寫書人就係曉朵嘅老竇,佢為咗幫個女慶生,就寫咗本書當曉朵嘅15歲生日禮物,順便教個女哲學,教佢思考人生世界.
當佢學曬成部西洋哲學史時,佢同佢老師就著手運用哲學智慧來擺脫曉朵老竇嘅左右,希望可以擺脫出書中虛構嘅世界,令自己獲得自由獨立真實嘅存在.最後小說結局係開放嘅,蘇菲佢哋莫名其妙噉走出書中世界,來到曉朵佢哋嘅世界,而至於曉朵佢哋又能否走出《蘇菲的世界》,噉就係開放嘅.
呢本書係部哲學書,一方面通過展現幾千年嘅西洋哲學史來畀讀者增長呢方面嘅知識,另一方面亦通過個古仔來讀者傳達嘅哲學嘅精神,就係一種永不放棄追尋真理而唔理真理幾難追得嘅精神.
大陸中文版有刪節[編輯]
《蘇菲的世界》喺中國大陸出版時(蕭寶森譯),馬克思一章嘅結尾處嗰32個段落由於政治原因畀中國政府去咗,不過網上可以搵到失咗嘅段落嘅英文版,中文譯文.


text:
卡拉蒙 必去景點及巴塔灣附近酒店推介
巴塔灣附近酒店預訂
神秘優惠價幫你慳更多
即時揭開神秘優惠價,慳得更多
卡拉蒙必去推介 - 巴塔灣
想去 卡拉蒙 自由行?等 Hotels.com 帶你玩盡 卡拉蒙巴塔灣 啦!留意我地文章,話你知去卡拉蒙 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋卡拉蒙巴塔灣 附近有咩酒店,等你更加容易計劃行程,慳返酒店來回景點嘅時間.
卡拉蒙巴塔灣 自由行
去得卡拉蒙巴塔灣 自由行最緊要一定係揀啱日子去.一啲熱門景點例如,卡拉蒙 嘅 巴塔灣,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
卡拉蒙巴塔灣 交通
想去巴塔灣 暢順無阻濟,最好就係出發前,睇清楚卡拉蒙巴塔灣 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
卡拉蒙巴塔灣 必食必買攻略
卡拉蒙巴塔灣一直都係旅遊熱門地點,去到卡拉蒙巴塔灣,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
豬隊友一向都好鍾意硬派解謎類遊戲,之但係呢種作品市場上買少見少,而且部分就算打住解謎旗號嘅作品,所謂嘅解謎元素都係有啲虛,唔太畀到滿足感玩家,不過呢隻啱啱先至正式推出嘅Switch作品就真係令到豬隊友眼前一亮,首先本作嘅解謎元素都算硬派,你真係要用腦諗先至過到,而且個「計謀位」好多都非常特別,過到關嗰刻真係畀到人好大滿足感同埋有會心微笑嘅感覺.不過本作最最最特別嘅地方,係呢隻Game可以配合真紙真筆去解謎嘅玩法,大大提高玩家嘅解謎投入感!
同一般淨係用遊戲機就玩得完嘅解謎遊戲唔同,呢隻名為《マドリカ不動産(Madorica Real Estate)》嘅全新作品,需要玩家自行下載相關嘅「平面圖」嚟協助解謎.故事講述你係一個房地產公司嘅新人,而你被委派嘅任務就係去啲疑似鬧鬼嘅凶宅度驅鬼,但啲鬼係唔會憑空出現嘅,你需要一步一步喺密室當中解開謎團完成任務,而單靠遊戲當中嘅資源係好難可以做到,所以玩家需要使用「平面圖」協助,所謂嘅「平面圖」可以喺官網下載然後自行Print出嚟,玩家需要喺「平面圖」上進行畫上唔同嘅筆記協助解謎,有啲關重要玩家將張紙剪剪貼貼或者進行對摺先至會搵到過關提示(重有其他模式但唔劇透太多住),本作唔再係喺遊戲中行行企企,亂撳一通就過到關,玩家嘅解謎能力會受到真正嘅挑戰.
話就話本作係單人遊戲,但玩家絕對可以Print多幾張紙搵多幾個朋友一齊解謎,又或者一個負責控制Switch入邊嘅謎題,一部分人就負責喺現實世界拆解「平面圖」,多人同樂絕對冇問題(前題你啲FD唔係「豬隊友」……).
如果覺得Print得太多紙唔環保,官方亦都準備咗相關嘅手機應用程式(iOS同Android都有)可以模擬「平面圖」協助解謎,但豬隊友試玩過都係覺得真紙好Feel啲(某啲關用真紙會易玩一百倍),除此之外,本作亦備有繁體中文版本,唔使驚有障礙啦.本作暫時未見有實體版賣街,有興趣嘅朋友可以去Switch平台嘅Nintendo eShop度購買.


text:
好多人都會覺得,我平時返工或者做家務其實都做唔少體力勞動,出到成身汗,同做運動都冇咩分別啦!到底平時嘅體力勞動係咪真係可以取代運動架呢?
好明顯運動同體力勞動就係兩碼子嘅事!
運動主要嘅目的係為咗促進健康強身健體,可以幫助我哋增強心肺功能,強化肌力同肌肉耐力,矯正體態,減重同減少體內脂肪.為咗可以令到運動能夠達到依啲效益,我哋會為自己訂立目標,因應自己嘅體質差異去定一個適合自己嘅訓練計畫.但係我哋生活中絕大多數嘅勞動,都係為咗滿足生活上或者工作中嘅需求,就好似做家頭細務,照顧小朋友,工作上唔同嘅要求……所以,其實體架勞動係唔可以達成促進健康嘅目標架.
體力勞動的確係可以練到強壯嘅肌肉,但係我哋想像一下,一個送貨師傅,長時間咁上落貨物,邊有可能均衡咁用到腹部同腰部嘅肌肉呢?有啲體力勞動嘅工作係需要一日行好多路,雖然係能夠消耗唔少熱量,但係作為一個保安員,係低強度嘅步行巡視入面根本唔可以培養出足夠嘅心肺耐力.
其實運動係一種健康理念,係生活態度,可以強身健體,豐富生活,延年益壽.但勞動只係生存技能,只係為咗維持生活.
運動同體力勞動嘅生理完全作用不同.運動係一定負荷下會令身體產生一種叫內啡肽嘅酶,依種酶具可以調節體溫,心血管同呼吸功能,令人心情舒暢,氣血協調,強身延壽,延緩衰老.但係體力勞動就未必可以生產到有益嘅酶.反而,係咁多種內在因素唔平衡嘅作用之下,勞動可能會加速人嘅衰老.
另外,運動同體力勞動嘅方式截然不同.雖然運動同體力勞動都係會活動到筋骨,增加力量,但運動係可以促進生理同身體機能身心合一,全面發展嘅活動,所以運動係主動嘅健身性全身運動.相反,體力勞動嘅過程只係重複固定嘅動作,同時只係得局部肌肉同關節參與,運動方式係被動嘅,所以體力勞動只係被動嘅重複性局部運動.
最後,運動同體力勞動嘅效果都好唔同.人係運動嘅時候,通過身體各個系統嘅參與,可以改善心肺功能,帶動消化,泌尿,血液等系統,提高肌肉同骨骼能力,完善機能,促進健康.而係體力勞動嘅過程中,會用到嘅肌肉同關節較少,會運用到嘅身體機能好小同單一,同時負荷都比較細,好難達到強身健體嘅目的,只係長年累月下嘅體力勞動入面令到局部肌纖維變粗,骨骼變大.加上不均衡嘅肌肉活動同長期重複固定嘅動作,好容易導致肌肉力量唔均勻,仲會令到穩定性同靈活性下降,產生肌肉勞損,關節病等傷病.


text:
一公佈已經十分地有興趣,都係兩個禮拜前途經先至買飛,算遲,都買到第三行近中間位.入到香港藝術中心,第一件事係上89268(人地開完一間又一間),想執番假音人隻碟,但兜極都唔見,睇檔個姐姐仔又煲電話粥,最後都有執野走人,但係係執Ahy(...),一俾完錢有個人入左黎,黎手就摷到隻假音人即鎊走人.灰爆.
睇黎今次假音人(之陳浩峰)演唱會非常之成功,全場爆滿,而且男女老幼齊晒仲有唔少老野,一開場已經嗌到九彩.其實點解假音人會咁受歡迎?因為陳浩峰.噉點解陳浩峰會咁受歡迎?除左因為演技,仲因為佢把聲,實在係非常之七八十年代,仲要真係好鬼假音,台風造型完全係小黃耀明,真係好另類口味,受就會好受,唔受就真係好難受,假音人/陳浩峰外界評價咁極端,就係因為呢兩樣野.既然場騷叫得K唱會,就講到明係唱K哥,冇錯,就係玩勁歌金曲,古巨基果隻,唔止玩cover,仲要玩埋medley,睇呢場騷就好似聽陳百強,梅豔芳,羅文cover番而家d歌,把聲唔差但唱法實在好舊同好多假音,除左唱好多'7890年代女人歌,自然有唱近排假音名曲《浮誇》,坦白講,聽呢首歌,有一半都係為聽最後假音加尖叫位,假音位自然冇乜難度,但嗌位變成降key長假音,有d失望.編曲亦真係非常「爵士搖滾」,有爵士,有搖滾,連後搖滾都有,中間有一首結他佬一彈已經知會有事發生,估唔到可以將一首老歌改編成post-rock,仲可以玩得咁好,唱完之後先到戲肉,歌佬走入後台回氣,全隊加兩個keyboard即時爆到九彩,一心黎睇陳浩峰的話呢一刻會唔知做乜,因為冇野睇,冇得唱,冇得跳,冇得fing,我就超超超超超enjoy果一段.實在玩得太好.就正如某資深樂迷所說,「仲玩得好過本地某隊post-rock band.」呢一點,我(絕對)認同.中間有玩黎明,除左一半人起身狂嗌之disco medley仲有jazz cover版,坦白講,實在玩得好過Janice,無論編唱,但亦睇到呢場演唱會有少少「誤導」,雖然係借假音人個名,但實際上成隊band真係冇乜突出過,搞到好似借假音人個名吸引人,因為實際上全隊真係得陳浩峰一個似番表演,兩個guest樂手仲搶過晒佢地,一到「爵士」之部份結他佬同個bass已經差唔多可以坐定定休息,而且兩個guest真係實在太勁喇,玩jazz果時一個double bass一個鋼琴,玩幾首之後交換,點知換左之後玩得仲勁.吹脹.
場騷實在好正,夠多元化之餘,難得台下好投入,全場聽到超high,成半個場起晒身又跳又叫(真係一半,我左手邊個妹妹仔嗌同跳到好似睇緊黎明演唱會噉,右手邊個阿嬸就訓左大半場),實在難得,除左因為香港觀眾都會噉樣做,仲因為政府場好少可會發生呢d事,當年高山六翼一衝台就有事即比人嘈.只不過似乎香港觀眾都唔係演唱會常客,其實編曲同表演方面落左唔少心思,有好多位係做黎比觀眾嗌(好似停位,靜位),但結果次次台下係冇(乜)反應.但比起其他睇過之本地演唱會,呢一場已經係非常非常好.嘉賓呢家野就自然少不了,本身都冇諗過自己會咁好彩,就係咁符碌撞到PIXEL TOY!本身冇乜期望會睇到佢地,諗住睇到楊千嬅,林一峰架咋,點知就係咁蹺遇到佢地做嘉賓.但好可惜,都幾失望,因為冇玩電子野甚至冇玩自己野,男先出黎同假音人一齊唱一首,女再出黎自己solo一首,唔係唱得差,只係揀楊采妮首《不會哭於你面前》,其實幾失策,因為呢首歌其實幾悶,唱live唱呢首,反應真係唔係太好.之後繼續勁歌金曲,實在係太玩野喇,編曲真係一流,好多位好巧好妙好絕,人地係一首一首連,佢係一句一句連(好似某網上流傳勁作),難得歌佬要嗌定唱定假聲,從到唱到尾唱足兩個鐘都keep到冇失聲,真係勁,到最後encore得一首,唔使講啦自然係《勁歌金曲》假音人版,玩串歌串到連歌詞都順真係無話可說,當連《他約我去迪士尼》都玩埋,你仲有咩好講?只不過玩太多古巨基,耐唔耐就會彈句「做隻貓做隻狗」,反而玩到有反效果.睇完之後,立即想查番到底幕後製作同音樂總監係邊個,因為真係太太太太太好喇!雖然似某d歌手,都係玩「勁歌金曲」同玩cover,但睇完呢場都知道已經贏晒,唔係因為人地唱唔得或者幕後班底唔得,而係你玩得主流,一定唔敢玩到咁癲咁放,所以抵呢場演唱會成功.除左音樂,舞台又要讚一讚,好簡單但好有概念,燈光同影象更加係一流,無論setting還是控制都非常高水準,視覺同聽覺效果一流,個場聲同畫都靚到震.個場真係一流.冇錯,個場同音響真係好緊要,所以點解當年六翼天使要揀高山劇場搞,仲要使咁多錢搞音響同燈光.但大家唔會理呢d,因為大家有得睇就得,同只會理$230.香港觀眾,素質同要求始終仍低.
門口寫長兩個半鐘,但實際等半個鐘,玩兩個鐘,都夠晒晒啦.有得睇多次一定睇,兼再買貴d飛.


text:
(新學期齊來挑選白運動鞋,專業足病診療師教大家揀小童運動鞋)
每次睇到小朋友嘅鞋仔都心心眼,人仔細細啲鞋咁靚,不過小朋友嘅腳仔始終未發育好,揀咗啲唔啱嘅運動鞋俾佢地著好可能會影響到佢地架!無論係「爪形腳趾」,「腳甲變形」定「扁平足」,做人媽媽梗係唔想細路有病痛啦,咁到底應該點先可以揀到啱佢地嘅運動鞋,等佢地返學上堂可以舒服又令腳仔生長得好呢?今次就等專業足病診療師劉庭耀解答下各位揀小朋友運動鞋嘅問題啦!
Q1. 小朋友腳仔大得快,應該買大幾多嘅運動鞋俾佢地著呢?
正常情況下,家長唔應該買大多過一碼嘅鞋俾小朋友著.買過大嘅鞋會對小朋友嘅足部發展有影響,因為小朋友穿著時腳趾會向前衝,向前衝同時就會令佢地嘅腳趾抓起,道理就好似女士們著高踭鞋一樣.正正因為小朋友嘅肌肉同埋關節尚未成熟,如果腳趾長期屈曲嘅話會造成永久性嘅問題,例如前腳掌生厚繭同死皮.
Q2. 小朋友相比大人行路及活動時間較少,係咪唔需要大人嗰啲咁多功能嘅運動鞋?
我地一般會分兩個階段,以6歲為分界線.6歲前嘅小朋友走動時間唔算多,腳部關節同肌肉未成熟,其實唔太需要著功能性嘅鞋,只需要一對較軟嘅運動鞋,等腳仔可以感受到地面嘅衝擊力,咁樣反而仲可以刺激到腳部肌肉,變得更強壯.相反六歲後小朋友行路同活動時間比大人多,結構關節開始變得成熟嘅時候,先需要著有少少功能性嘅運動鞋嚟保護雙腳.
Q3. 小朋友應唔應該著近年好興嘅兒童健康鞋或矯形鞋呢?
一般嚟講健康鞋同矯形鞋都係想幫助我地雙腳,但係俾小朋友著嘅時候就需要留意係咪真係有需要.有冇需要視乎小朋友雙腳有冇病徵,例如行得耐會唔會開始痛,甚至有扁平足或者腳趾歪及曲起嘅明顯病徵,有以上情況的話就需要著健康鞋或矯形鞋.
Q4. 市面上有緩震功能中底嘅鞋有咩作用?
其實緩震功能中底嘅鞋主要係提供俾腳仔嘅舒適感,我地揀鞋會著重兩樣野:結構上嘅保護以及舒適度.如果成對鞋硬繃繃會好容易刮腳同影響小朋友嘅骨骼成長,所以揀有緩震功能中底嘅鞋,小朋友著上去就會比較舒服.除此之外,有緩震功能中底嘅鞋可以幫小朋友卸去由腳踭上到膝頭,再上去盤骨嘅壓力,避免小朋友嘅脊椎同膝頭受傷.
Q5. 緩震功能嘅鞋同緩震功能中底嘅鞋有咩分別?對小朋友嘅腳仔又係好定壞呢?
其實緩震功能嘅鞋泛指全對都有緩震功能,而緩震功能中底嘅鞋就係只係鞋嘅中底部分有緩震功能.
通常我地唔太建議小朋友著成對都有緩震功能嘅鞋,因為小朋友唔需要過多緩震功能,著咗反而更加容易跌親,甚至難於支撐成個骨架.如果小朋友有扁平足,入字腳,X形腳呢啲比較明顯嘅足部問題,就有機會要著呢類嘅鞋嚟保護佢地,不過最好都係檢查過先.
而另一款緩震功能中底嘅鞋基本上適合大部分小朋友,因為舒適得嚟可以減低脊椎同膝頭受傷.始終小朋友嘅柔軟度比較高,所以未必需要成對鞋都係軟身,如果著咗對太軟身嘅鞋反而會增加佢地扭傷同跌親嘅機會.
Q6. 隔幾耐或者點樣去睇下對鞋仔仲啱唔啱小朋友著?
要視乎小朋友腳形同埋生長速度.可以聽返小朋友著住對鞋跑步或行路時會唔會有「啪啪」聲,如果有的話,其實對鞋嘅物料已經被破壞,同埋當然都要睇返腳踭位嘅磨蝕程度啦.最後就留意下小朋友除鞋之後,腳趾面會唔會紅哂,如果係嘅話就已經頂趾唔啱著架喇!
Q7. 咁有咩揀運動鞋嘅小tips呢?
-有魔術貼或綁帶,可取式鞋墊
盡量揀啲有魔術貼或者綁帶嘅鞋款,另外本身自家鞋墊可以拎到出嚟嘅鞋,設計上同要求度會較高,質素亦會高啲.甚至日後如果發現小朋友腳仔有問題,需要造一啲矯型鞋墊嘅話,隨時都可以換得到.
-用媽咪姆指量度
至於Size方面,好多家長幫小朋友揀鞋嘅時候,會用一隻手指插喺腳踭後面,其實應該小朋友著咗對鞋之後,我哋擺喺腳趾前面嘅位置量度.媽咪4分3姆指寬度為之最理想.因為我哋要對應返腳掌最闊個位置同直鞋最闊嘅位置,咁先可以揀啱鞋仔架.
-唔好洗小朋友嘅運動鞋
一洗任何運動鞋,運動鞋功能嘅物料就會被破壞咗七,八成,所以我哋唔應該洗鞋,反而係就咁將鞋墊拎出嚟,淨係洗個鞋墊.
一個學年嘅完結亦代表住家長又要準備搜羅小朋友嘅返學用品.尤其係小朋友嘅鞋,因為經常跑跑跳跳,腳仔又大得快,要換新鞋在所難免.New Balance 新推出嘅Back To School 系列就啱哂小朋友返學〜
系列中嘅680鞋款有New Balance專利嘅Abzorb吸震技術可以減低脊椎,膝蓋,腳踝受傷,著得舒服之餘,腳仔仲夠哂靈活自在.另外仲有強化橡膠耐磨外底,因為細路唔會同你錫住對鞋嚟著架~夠襟磨先係皇道!
另一款373就配合EVA泡棉緩震中底以及網料鞋面,同時係經典鞋款373嘅外型,長青款得嚟絕對唔會缺乏功能性.魔術貼嘅設計方便小朋友自己穿脫,備有小童及中童尺碼,照顧唔同年紀嘅需要.
現凡購買 Back To School 系列任何鞋款,可獲贈顔色筆套裝乙份,送完即止!
小朋友喺六歲之前腳部都未完全發育好架~所以媽媽們揀鞋嘅時候記得要留意以上嘅重點,記得我地選購運動鞋嘅小貼士喇!


text:
09:10~10:19 | (北陸新幹線) あさま605号 | 上野 → 軽井沢 (指定席) 5,900円
12:19~12:38 | (草軽バス) 軽井沢と草津温泉 | 旧軽井沢 → 白系の滝 620円
13:10~13:29 | (草軽バス) 草津温泉と軽井沢 | 白系の滝 → 旧軽井沢 620円
(交通收費及詳細資料請往實際交通篇)
酒店:アパホテル 軽井沢荘
一點半就返到旧軽井沢銀座通り,先去Church Street食晏先!
哩個商場都有幾間幾吸引嘅食店
最後覺得哩間唔錯,於是就食佢啦!
睇相好似吸引啲,實際食物就嘛嘛哋!
啲肉有啲硬,不過咖哩幾好味!
食飽飽後要去洗手間,軽井沢係無咩洗手間,同埋有都係要收費,其中一間就係Church Street,所以解決埋先行,但好得意洗手間門口有個入錢位,但放100円落去都係跌返出嚟,後來睇真啲,原來個入錢位只接受代幣.
代幣要喺隔離部機換,原來唔係我大鄉里,我喺門口等大笨蛋時都見啲日本人都唔知,搞嚟搞去都入唔到去,忍唔住埋去幫佢哋換代幣,點知亞太太見我幫佢,鬼咁熱情咁多謝我,同我係咁講係咁講,我唔識日文,佢唔識英文,大家身體語言傾咗一陣,最後講Bye Bye時佢重同我嚟個擁抱,真係好熱情啊!我唔係好慣添!
跟住再行旧軽井沢銀座通り,另一間都係賣蜜糖好出名,上次嚟店舖堆滿遊客,今次真係空洞好多啊!
跟住就嚟到龍貓專門店.喺我出發前我日日都會上Line Camera睇吓當地嘅情況,軽井沢我都日日上網睇,哩間店就係Line Camera影住嘅位置啊!
所以我做咗一個好無聊嘅舉動,就係走埋去個Camera前跟住上去Line Camera影返自己呀!真係好無聊不過又幾得意啊!
行到龍貓店後就返轉頭,行過去雲場池.
我記得雲場池係由我上次住嘅民宿條林蔭大道行過去.哩間就係當年住咗一晚嘅Pension EXE,由一對老夫婦主管.
而另一間喺佢哋對面,由一對年青夫婦主管,叫CoCoMo,本來今次想住返佢,但上網預訂條線出現error,嚟到先知原來原址已經變成一塊咩都無嘅草地.唔怪得上唔到線啦!
沿住哩條路一直行一直行,就諗返喺多年前同朋友LH嚟嘅時候遇到嘅趣事同埋大家嘅傻事.
一直行大笨蛋一直問到未咖?我明明記得唔使行好耐,於是佢上網查吓個位置,我竟然不經意同佢講我哋要去嘅係大正池,佢一查話好遠喎!我睇吓佢個地圖,點解見到上高地嘅,原來我真係好掛住上高地嘅景色,講錯咗上高地嘅大正池,今年十月就會向大正池進發. 家陣要去嘅係雲場池至真.
過咗迴旋處繼續直行
行咗四個字終於到啦!
但係點解會變成咁嘅!!池境灰暗就預咗,但池邊好污俗.一啲都唔清,又無鴨仔或鴛鴦喺到游水.
湖邊可能剛剛溶雪無耐,所以泥土好鬆軟,好難行同有啲污糟嘅感覺.
大笨蛋不斷話點解要嚟,其實哩到啱季節係好靚咖!上次嚟雖然無櫻花,無紅葉,但綠油油咁好舒服好靚咖!有相為證咖!
時間唔啱,無計!跟住都攰攰哋,於是就行返酒店Check In.返到酒店休息咗一陣,大槪六點我哋就出發去酒店附近嘅Prince Shopping Plaza (王子購物廣場),嗰到晚上營業至七點,如果係鐘意買嘢行Outlet嘅朋友,一個鐘真係唔足夠行哩個咁大嘅Outlet.但對於我倆,一個鐘行晒哩個Outlet真係卓卓有餘,我意思係喺Outlet行一周嘅行.
如果間間店舖都入去睇吓,相信一日都行唔完啊!
反而吸引我哋嘅係湖中嘅亭喺黃昏嘅藍天襯托吓覺得好靚.
大笨蛋重悶我話哩到靚過雲場池多多聲喎! ~ ~ 無語!
有收獲後就準備離開,商場都有廣播叫客人要開始離開.咁就行過去Outlet隔離嘅味の街食晚飯.
睇吓食咩先!有間幾靚嘅中國料理,嚟哩到緊係唔會食中國菜啦!
當然係因為啲和牛吸引我哋啦!
揀咗3,900円嘅 “最高級熟成和牛5種盛り合わせ 200g”
就係佢啦!一共十件,每人五件!
開動啦!
繼續繼續!
重叫咗個牛骨湯.
好滿足嘅一餐.埋單都唔算太貴.
食飽飽由餐廳出嚟,好凍呀!點解食飽嘢都咁凍,一路行一路震,行快兩步返酒店先得.
返到酒店食埋買咗嘅甜品同士多啤利做宵夜就早抖啦!


text:
30 AUGUST 2014(SAT)原本相約左好朋友一齊入迪迪尼玩一轉,不過大肥豬因為臨時有事,所以節目就告消了.
開頭仲以為要留係屋企同小小豬悶悶的過一日,不過因為朋友仔GLORIA抽中左 Biotherm舉行嘅Jeffery Koo甜品工作坊 X 藍鑽新品體驗活動,所以就約埋糖糖一齊猛車邊去玩啦~
有得去玩就當然開心,不過最興奮就係可以去跟Jeffery Koo學整甜品.之前都有係電視睇過佢整嘅甜品真係超靚,估唔到有機會落手落腳整埋一份添呀~
今個活動係Biotherm舉辦,當然係唔少得佢地嘅產品啦!除左有一系列藍鑽緊緻修護力量俾我地試用之外~
當然唔少得主角全新藍鑽緊緻雙重修護精華~
同埋BLUE SMART智能皮膚分析,其實我地都好想試吓依部儀器,想了解一吓自己嘅皮革,不過因為在場嘅職員未有時候為我地做,所以冇得試,真係有啲可惜添~
活動開始前就先由主持為我地介紹一吓Jeffery Koo~
之後我地就開始整蛋糕,其實我地都唔算係整蛋糕,只係跟古師傅整啲朱古力同糖花佈置個小CUPCAKE~
古師傅先教我地整朱古力片~
睇完示範就到我地啦~
哈哈哈...睇吓我地吱得幾專心~
其實我都真係唔知自己想吱左啲咩出嚟,亂吱一通咁,不過都算合格啦~
等啲朱古力片乾嘅時候,古師傅就示範整個朱古力蛋糕啦~
由於時間關係,古師傅就成為我地先預備左有內涵嘅朱古力蛋糕啦~
到左最緊張嘅步驟(其實係我緊張,因為我嘅手作仔真係幾差呀),就係用用糖膠猜玫瑰花啦!睇古師傅三兩吓就整到朵好靚嘅花啦~
我呢?當然係好困難之下完成左啦!其實係因為整啲玫瑰花片係唔可以大力,我頭嗰幾次都係大力咁推,所以最後又要重新嚟過.
哈哈哈...我嘅四朵玫瑰花都叫做見得吓人啦!個BEAR BEAR係我威迫糖糖俾我呀~
一切準備好晒,就可以大合體啦~
經我努力之下,我嘅靚靚CUPCAKE終於完成,驟眼睇都叫幾靚,呃得吓人啦~
整完CUPCAKE,古師傅仲為我地準備左好味蛋糕同花茶呀~
就係我地食緊好味蛋糕嘅時候,Biotherm負責人就係我地介紹全新藍鑽緊緻雙重修護精華~
佢仲教左我地一個小秘坊,就係用一BUMP藍鑽緊緻雙重修護精華加三BUMP藍鑽緊緻乳液塗面作為日常護理~
一聽到個小秘坊,我地在場所有女仕都即刻嘗試啦~
可以只係試用於手上,所以份量就覺得比較多左啲啲,不過相信用係面上,依個份量應該係剛剛好.
將兩個MIX埋之間,輕輕推開,然後以打八字方式按摩一陣,明顯係覺得手背即時滋滑左,同光滑左,而且一啲都唔覺得笠添~
開開心心又玩左一個下午,我當然有拎個靚靚CUPCAKE返屋企食啦,因為係朱古力關係,小小豬就試唔到啦!大肥豬就只係講過個內涵朱古力蛋糕好好食,不過個裝飾就..........,真係激C我啦!


text:
8~June~2009(一)
27C~30C
天陰
成日個天都好像要落雨
又落唔出雨
好焗!
今日請咗假
因為囡囡放學要去做健康檢查
仔仔前年開始已經唔俾我陪佢去啦
囡囡就唔同
成日都痴住我,一定要我陪佢架!
放假好自然一早去街巿買餸
因為晨早啲嘢又新鮮又平
買到成枱都係
重C人啦
本來想煲花膠湯
不過呢兩日都好頭痛
可能啲感冒仲未清,唔敢煲啲藥材湯飲
都係煲番啲普通嘅湯算
見有時間
又學人富貴下
搵咗成個街巿先搵到一檔
細就細啲啦
$76一斤有十三隻
無錯,就係整鮑魚啦
見Darling同主席都整得咁靚又好味
又試下先
真係未試過用新鮮鮑魚去炆架
多數都係清蒸
食過Darling送的鮑魚後
一直都想試下
專登買樽鮑魚汁嚟炆
是日晚餐
(鮑魚海參炆冬菇)~(食譜按此)
見主席對海參咁有研究
前排係吉吉買咗呢隻黑海參
今次用呢隻海參,都唔知成唔成功
所以祇係落咗一條
照足亞姐話咁整
有少少味啦,可以接受喎
無時間自己浸唯有買呢啲啦!
個鮑魚都幾好味
不過甜咗少少,好腍!
我食咗四隻呀,好滿足!
(蒸釀豆腐)~(食譜按此)
因為大少唔鍾意食魚膠,所以改咗用豬肉同蝦做餡
(蒜茸肉鬆炒露筍)
淨咗啲豬肉餡,放埋落去炒!
(椰子合掌瓜紅蘿蔔花生眉豆南北杏雞腳豬骨湯)~(食譜按此)
小丸子又有雞腳啦!


text:
廣東話(Cantonese / 粵語 / 白話)係港澳粵桂呢四個蠻荒之地嘅語言.呢四個地方入面最繁榮嗰個係「新加坡跟班」香港,不過就算喺香港,大家返學要係學中文.因為中文hit,hit即係有文化吖嘛.呢個係市場定律我唔講咁多喇.我哋中文堂講嘅係廣東話,不過我哋都係叫做中文,貪個名好聽吖嘛.大陸自由行講嗰啲話同我哋有啲唔同,以前叫國語,政權易手(handover, 或者可以叫「香港易幟」)之後叫做普通話,即係高級中文.大家都話自己嗰隻叫中文,一隻中文,各自表述,幾咁和諧.
兩隻話都叫得做中文,噉梗係要搵一隻做代表啦.雖則我哋有鐵拳無敵孫中山,但係喺語言呢家嘢,梗係要小數服從多數啦.文明強國嘅高級中文有幾億人講,小香港加埋土廣東,四捨五入先夠九個位,論資排輩梗係北方話做阿頭啦.國家都可以出賣,點解語言唔出賣得呢?所以以後講中文要講高級中文,唔係嘅話就無文明.正如講英文要跟美國,因為美國多人啲.多人,即係有文明吖嘛.真係鍾意廣東話,唔緊要可以等下世.話唔定投胎做到溫哥華人可以講返呢隻低級中文呢.
你想知廣東話有幾咁冇地位,幾咁少人講呀?打開地圖睇吓你就會明.廣東話得嗰六千萬人喺度講緊,計埋喺廣東省生活學廣東話嘅外省人,同埋百幾年前去美加開枝散葉嗰班人,俾盡你七千萬.七千萬即係幾多?地球上面嘅1%囉.先至啱啱多過萬物之祖泡菜國.大家都係疊埋心水唔好再睇黃子華,學吓睇相聲練吓搵笑點啦.
寧為雞口毋為牛後呢個concept,唔啱我哋用.我哋做中國個屎窟都做咗咁多年咯,做咩事要轉行做廣東雞唧?
Read Full Post »


text:
過去三個月賣嘢,其實學得最多,應該係成個 Deutsche Post /DHL 集團嘅認識,雖然係同一集團,但喺德國式官僚之下, DHL 同Deutsche Post 基本上係分咗三舊好唔同嘅嘢,而唔好講喺我度買嘢,如果大家日後有機會喺德國生活,都應該知道.
DHL 同 Deutsche Post 最唔同地方
Deutsche Post 喺德國商標有三種,係 Deutsche Post , DHL Paket 同 DHL Express ,而三種嘢都各有各煩
先講 Deutsche Post ,即係郵局,佢報關最簡單,CN22一張貼紙搞掂,開個商業戶口十分簡單,問題係, Deutsche Post 嘅空郵服務水準好唔穩定,因為成堆中國人都係用 Deutsche Post 寄嘢返香港,再搵人香港帶嘢去中國,你知中國人報關有幾咁唔老實,你遇上中國人大批寄嘢返中國嘅時節,你就寄嘢返香港隨時唔合理咁delay,好似我日日做到氣咳就係追 Deutsche Post進度,呢個亦係我強制所有貨件用掛號寄嘅原因,果2.5歐羅掛號費唔可以慳,慳咗一啲保障都無.仲要 Deutsche Post 去香港,係喺法蘭克福機場IPZ交俾香港郵政完事(同樣,香港郵政寄德國,喺赤鱲角交俾DHL,所以啲中國人寄嘢好鍾意用香港郵政,大家知道最後乜結果),香港郵政唔夠艙位咪有時會大delay,所以細件貨件無計,要用Deutsche Post,大件啲我都 DHL Paket .當然你嘅件唔會失蹤,因為掛號本身有保險,要賠錢,但delay有時真係多謝班中國人.
DHL Paket 派去香港last mile都係搵香港郵政,但尺碼自由好多,同埋佢要保證幾多日內到,Premium唔可以拖超過一個月,同埋保險金額重好多,但如果你無商業戶口, DHL Paket 貴到搶錢一樣.所以有商業戶口嘅客,本身有EORI果啲,可以代寄 DHL Paket 個價平過郵局,而 DHL Paket 一般唔理呢種行為,因為德國郵局都係特許經營.在德香港居民可以搵我代寄,但我會審查客戶身份.但由於 DHL Paket 係遠遠平過皇家郵政 DPD 或者 GLS (我叫佢CLS,因為服務差到問候娘親),呢個亦係 Fulton 俾我呢個德國公司可以賣到返香港嘅原因.
DHL Express 如果你無商業戶口,一樣貴到X那星級,但貴未必係問題,最大鑊問題係 DHL Express 嘅報關超X煩,無錯,你唔慣自己報關就咪用 DHL Express ,你一定想斬人九十九碌.當然,如果貴嘢,我都會建議 DHL Express .
但可以肯定,如果我做到解決歐洲-香港嘅物流方案,應該會係一條出路,當然,要先處理一啲中國人留低嘅問題先.


text:
有話說﹕愛心暑假 為獨居長者做中秋手作
文章日期:2018年8月7日
(明報專訊)Mama七月初帶咗一對囝囡去工業福音團契搞嘅「夾縫體驗行」,當日有好多體驗活動,用遊戲形式畀小朋友體驗一下基層人士嘅生活困難,輕鬆形式加上義工詳細嘅debriefing,小朋友真係對社會議題有更深刻嘅認識.
一齊做義工了解社會
體驗行要等下年先再機會參加,但Mama好贊成爸媽用不同方法,從細培養小朋友關愛社會嘅心!例如可以同佢哋睇多啲新聞,了解社會發生嘅事情,或者一齊做義工,真正接觸有需要幫助嘅人.Mama知道有啲爸媽擔心小豆丁比較細,未有心理準備去做探訪義工,Mama就搵到一個義工活動可以畀家長同小豆丁嘗試踏出第一步!
連場親子義工活動
就嚟到中秋節,香港基督教服務處正舉辦「中秋創藝傳關懷」手工創作義工服務,爸媽可以趁暑假同小豆丁一齊喺屋企做慶中秋嘅手作,然後交由服務處轉贈畀獨居或非活躍長者.爸媽可以同小朋友仔細解釋做手工嘅目的 ,等佢哋知道有啲公公婆婆可能要孤獨度過中秋節,而親手做嘅小手工就可以送上祝福與關懷!
不過要留意,參加呢個活動之前,首先要以每月定額捐款50元成為「希望小天使」,之後就記得喺8月26日或之前登記參加「中秋創藝傳關懷」,並於9月3日或之前郵寄或親身交作品去「希望小天使」秘書處,佢哋就會於節日前將你哋嘅作品送到公公婆婆手上㗎啦!做咗「小天使」之後,仲可以報名參加不同嘅親子義工活動,好似長幼同樂日,上門探訪隊,除可以幫小朋友建立良好品格同價值觀,亦可以幫爸媽同囝囡建立更緊密嘅親子關係.
[Happy PaMa 教得樂 第202期]


text:
10 JANUARY 2017(TUE)
依排天氣都真係唔知想點,上星期就好似夏天熱熱的,今日又開始翻風,星期六仲話會得十幾度,真係天氣過山車,所以大家都要小心身體,新年將至...千其唔可以病呀!
小小豬依排都有幾聲痰咳聲(我估都係早前為食之過,食左好多雪糕啦!),有朋友仔知道小小豬咳就俾左一個古方我,話佢個囡囡飲左兩次之後就止晒啲咳,佢叫我試下整俾小小豬飲.
有佢嘅成功經驗,再加上屋企又有齊晒三樣材料,所以就試下依個洋蔥蘋果蒜頭水啦~
其實只係三樣材料就可以止咳,聽落又真係好似好神奇,不過其實洋蔥水之前都有好多朋友介紹過話係好有效,就連嚴浩都有介紹過.今次朋友仔依個古方就加左同樣可以殺菌嘅蒜頭,同埋又有蘋果嘅甜味,咁就即係變左勁易入口嘅甜水啦!
其實之前一直唔試整洋蔥水,不過就好怕個味小小豬唔鐘意,煲左唔飲就即係浪費我啲心機,依家有左蘋果味,小小豬都應該唔抗拒,所以就試下.
一人份量就只係需要一個洋蔥,一個蘋果同埋三粒小蒜頭~
洋蔥去皮之後切細塊;蒜頭去皮後拍鬆~
蘋果去皮切細細塊,平日我都鐘意用埋蘋果皮煲湯,因為蘋果皮都一樣好有益,但今次係需要燉啲蘋果汁出嚟,冇皮係會多啲汁出嚟呀~
係燉盅內倒放一個碗,然係將所有材料鋪上去~
然後放入電子燉盅內燉45分鐘(如果用明火隔水蒸燉的話30分鐘就可以啦)~
時間夠就可以將食材取出~
拎走個碗就可以見到製成品洋蔥蘋果蒜頭水,原來燉出嚟都唔係太多,真係滴滴住辛苦呀...哈哈哈~
係燉嘅過程,其實整個廚房(廳都有啲)都充滿洋蔥味,所以都有丁點擔心唔知係咩味,小小豬唔肯飲.當然我都有試返啖,原來個味道又真係唔差,甜甜地又幾易入口哦,唔怪之得小小豬飲得咁合作啦~
咁止咳方面又點呢?小小豬飲左又真係好似咳少左啲啲,就算咳嘅時候痰聲都少左,我估唔多唔少都同飲左依個洋蔥蘋果蒜頭水有關,等我聽日再燉多一次俾小小豬飲,睇下可唔可以止晒啲咳先.
依個古方對小小豬起到小小效用(小小豬似係寒咳,因為入夜後先會咳),但亦有可能未必適合所有人,因為咳都有分寒咳同熱咳,雖然洋蔥就係屬較中性,不過大家係試之前都係要了解自己體質先呀!
**我地的FACEBOOK PAGE,齊齊來交流親子.育兒.烹飪啦**


text:
北九州市
座標: 33°53′0″N 130°52′0″E / 33.88333°N 130.86667°E
北九州市(粵讀:bak1 gau2 zau1 si5)係日本九州最北面嘅都市,喺福岡縣內東北部,係個政令指定都市.
概況[編輯]
1963年2月10號,過去作為交通要衝嘅小倉市,關門海峽邊以關門隧道連接本州嘅門司市,兩個工業城市戶畑市同八幡市,以煤炭輸出發達嘅港市若松市五市統合,成立咗北九州市,取名自呢個市喺九州嘅位置.
當年4月1號,北九州成為第6個政令指定都市.佢係九州地方第一個政令指定都市,重早過作為縣府所在嘅福岡市.
北九州市起先係靠佢背後嘅內陸地區筑豐地方產嘅煤而發展.啲煤喺若松地區加工,運出,明治時代末期,八幡地區起咗日本最初嘅鐵廠,用嘅原料之一就係筑豐地方出產嘅煤炭.之後八幡,戶畑發展成重工業城市,以佢哋做核心,日本四大工業地帶之一嘅北九州工業地帶形成咗.不過,喺五市統合成立北九州市之後,產業結構變咗,呢個地方嘅重工業衰退,令北九州市嘅人口下降.而家佢係政令指定都市之中人口第三少.
2004年時北九州市就想合併隔離嘅中間市,不過中間市嘅議員反對,話合併之後會只顧北九州而忽視當地,最終統合失敗.而家北九州同隔住關門海峽嘅山口縣下關市逐漸同城化,如果係同一個縣重可以話因為經濟,生活一體化所以合併,而家因為過咗縣界呢兩個市就好難合併.
地理[編輯]
北九州位於九州東北端,同本州嘅下關市隔住箇關門海峽.北面係日本海,東面係瀨戶內海.市內包含兩箇半島:企救半島,若松半島,海岸綫全長210公里,其中八成海岸係港灣之類嘅人工海岸,淨低嘅兩成屬自然海岸,由溺灣,岩礁組成.北九州係箇所有區都臨住鹹水嘅港市.
市區南邊多山,呢帶山區設咗北九州國立公園.有出名嘅岩溶地貌平尾臺,以及喺皿倉山上邊有畀人讚做「值一百億美金嘅夜景」,評爲新日本三大夜景之一嘅北九州夜景.北九州係福岡縣咁多箇市入面面積最大嘅,不過因為山多,啲屋,工廠,人口都集中曬喺海濱地區.


text:
早前咪介紹大家去Sofina個網站攞試用裝嘅~ 我哋暫時試咗隻cleanser唔錯喎!值得推介!
試用完覺得好用,梗係去買番支啦!個包裝好靚~
除咗支cleanser,仲附送咗一個起泡網添~
SOFINA出嘅起泡網,感覺用料好靚呀!用咗佢就可以更容易製造出泡泡啦!
包裝後面有教使用方法,等我哋跟住試下先~
首先擠大約2cm cleanser在手上
然後用水整濕個起泡網,再用起泡網在cleanser上不停打圈,會越來越多泡泡
手上嘅泡泡未夠多
等媽媽幫下手啦!加多少少水,再繼續搓,最後從起泡網擠出泡沫
起好咗啲泡泡,就可以放上面度洗喇!
洗好晒成塊面之後,就可以沖水啦!沖完爽晒!
輪到我試喇!
大人嘅力度當然大啲啦!不停打圈之後,從起泡網擠出所有泡泡~
好多泡泡呀!呢隻cleanser起嘅泡好結實,而且富有彈力感~
洗嘅時候感覺啲泡泡好柔滑細緻,好舒服呀!洗完面就去沖水囉!hohoo~
呢set就係SOFINA送嘅試用裝喇!由潔面,日間護理,底妝以至卸妝都有齊,好全面!下次試埋第二款覺得好用再介紹大家~ ^^
以前試過一啲潔面用品,洗完之後比原先更乾燥同繃緊.雖然係洗得乾淨,但原本保護皮膚嘅油份都洗走埋,令肌膚變得乾燥.SOFINA 咕𠱸潔面泡泡強調有保濕功能,因為加入咗美容液成份,唔怪之得洗完面冇一般cleanser果種「乾爭爭」嘅感覺啦!而且眼嘅位置都可以洗埋,因為有保濕成份,唔怕洗完太乾導致出現眼紋.感覺保持到水潤感,真係唔錯喎!用完之後覺得乾淨同清爽,最緊要唔乾嘛!
第二晚晴晴又想再用泡泡洗面,小朋友梗係覺得白色泡泡放響面上好得意,用過番尋味.但係咁細個唔需要用到媽咪啲護膚品住,都係等妳大個啲先啦!不過唔該晒妳幫手做示範呀!
SOFINA
網址:http://web.sofina.com/hk


text:
維特丁 必去景點及阿姆魯馬海灘附近酒店推介
阿姆魯馬海灘附近酒店預訂
神秘優惠價幫你慳更多
即時揭開神秘優惠價,慳得更多
維特丁必去推介 - 阿姆魯馬海灘
想去 維特丁 自由行?等 Hotels.com 帶你玩盡 維特丁阿姆魯馬海灘 啦!留意我地文章,話你知去維特丁 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維特丁阿姆魯馬海灘 附近有咩酒店,等你更加容易計劃行程,慳返酒店來回景點嘅時間.
維特丁阿姆魯馬海灘 自由行
去得維特丁阿姆魯馬海灘 自由行最緊要一定係揀啱日子去.一啲熱門景點例如,維特丁 嘅 阿姆魯馬海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維特丁阿姆魯馬海灘 交通
想去阿姆魯馬海灘 暢順無阻濟,最好就係出發前,睇清楚維特丁阿姆魯馬海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維特丁阿姆魯馬海灘 必食必買攻略
維特丁阿姆魯馬海灘一直都係旅遊熱門地點,去到維特丁阿姆魯馬海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
「畢業」
從小學六年級之後,我就係澳洲新活同長大.雖然同香港唔同,大部份嘅人都可以入到大學讀書.講係咁講,但係我自己就冇入到自己當初想入嘅課目,視覺設計...我唔係話讀書唔好,不過我選擇去行另一條路,因為唔想為一張紙去浪費時間.當然我知道仲有好多公司係睇學歷,但係時代唔同咗,一張畢業證書係嚟個時代真係幫都時下嘅年青人搵到一份好工?反而辛苦啲一路讀,一路攞經驗變得實際得多.
「事業」
好多人都希望事業「一帆風順」,但係現今社會仲有冇一啲工係可以打一世.我經常同啲年青人講我嘅睇法,就係唔好睇眼前嘅嘢.唔好淨係睇嚟刻搵幾錢,因為之後可以搵返.二十出頭靠學歷,靠後生,有本錢試多啲睇多啲攞多啲經驗.三十出頭靠經驗,無人再睇你讀書好唔好,再唔後生,要靠往績,最好到管理層.四十出頭靠管理,因為不再後生同有負擔,體力下降等等,如果之前冇努力就冇競爭力.五十出頭就緊係諗退休,安居樂業.
「創業」
打工係可以有穩定收入,但係好多時現今社會「今日唔知聴日事」.你以為你份工好安全,偏偏你就係俾人炒嗰個.咁創業又一定好?唔係!只不過我會搏一搏.因為人生有兩個階段我覺得可以創業,第一就係剛畢業無負擔嘅時候可以試試,不過一兩年唔成功就好走人.因為仲後生,仲有競爭力.第二次係三十歲左右,當你儲咗少少錢,少少經濟負擔同最緊要係仲有體力嘅時候.不過,又係一兩年唔成功就好走人.因為仲可以搵返份工.


text:
山陽小野田 必去景點及燒野姬拉拉海灘附近酒店推介
燒野姬拉拉海灘附近酒店預訂
神秘優惠價幫你慳更多
即時揭開神秘優惠價,慳得更多
山陽小野田必去推介 - 燒野姬拉拉海灘
想去 山陽小野田 自由行?等 Hotels.com 帶你玩盡 山陽小野田燒野姬拉拉海灘 啦!留意我地文章,話你知去山陽小野田 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋山陽小野田燒野姬拉拉海灘 附近有咩酒店,等你更加容易計劃行程,慳返酒店來回景點嘅時間.
山陽小野田燒野姬拉拉海灘 自由行
去得山陽小野田燒野姬拉拉海灘 自由行最緊要一定係揀啱日子去.一啲熱門景點例如,山陽小野田 嘅 燒野姬拉拉海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
山陽小野田燒野姬拉拉海灘 交通
想去燒野姬拉拉海灘 暢順無阻濟,最好就係出發前,睇清楚山陽小野田燒野姬拉拉海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
山陽小野田燒野姬拉拉海灘 必食必買攻略
山陽小野田燒野姬拉拉海灘一直都係旅遊熱門地點,去到山陽小野田燒野姬拉拉海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
其實早於一年前已經考慮養隻狗仔, 但知道可能會搬屋, 所以稔住搬定左先養. 亦都稔左係會養 schnauzer or toy poodle. 上個月終於都搬左啦, 呢度係比養狗添, 所以都係時候啦! 襯可以名正言順養, 好好教好佢, 到第時再搬都唔驚會亂嘈嘛!
稔左一排, 決定養 toy poodle! 雖然我有 schnauzer 情意結, 但係都想養下第二種狗狗. 而且我怕以前香港養果隻太深刻, 其他都唔夠佢靚同 cute, 好似 nz 養緊果隻 Paco 甘, 都唔係我心目中既 schnauzer 黎既! Paco 係癲架! 係超超超級過度活躍症!!!
因為出面太多黑店, 又怕唔識會被人呃, 我就叫人幫我留意下相熟既 petshop有無 toy poodle. 點都有信心D啦! 至於咩色我都稔過下架, 我首算緊係奶茶色, 似 bear bear 夠 cute 嘛! 但我 Daddy 就覺得黑色過癮, 因為一舊黑 mung mung 睇唔到佢個樣, 好攪笑喎!
不過後來都係決定要奶茶色, 因為我連名都稔好架啦! 登登登登... 豬肉鬆! 哈哈係咪好貼切呢? 事源有次食晏點左個皮蛋豆腐, 我一見到D豬肉鬆就覺得好似啡色既 poodle, 果時就稔, 如果我真係養啡色既 poodle 就叫豬肉鬆! 跟住玩NDS個任天狗, 覺得豬肉鬆呢個名都幾得意, 我就改左隻任天狗叫豬肉鬆! 玩下玩下真係有感情, 好想要真既豬肉鬆呀!
今日我姑姐就話有隻toy poodle可以睇下, Daddy就約埋我去睇. 果間 petshop係我姑姐相熟架, 佢同佢D街坊既狗狗都係呢間買, 有信心好多! 去到個感覺都好好呀, 好 tidy 又無味, 隻 poodle 都幾 cute, 但係仲好細個, 得兩個月, 未戒晒奶架! 佢就好驚, 我都唔敢抱佢! 不過果度就得一隻, 無得揀.
得一隻都唔知好唔好, 有得揀又煩無得揀又煩! 當然, 我地先岩岩開始睇, 唔會甘快決定, 點都出去周圍睇下, 格下價, 睇下其他既 quality先. 點知當我都仲十五十六之際, 我姑姐同我講話呢間 petshop 係 schnauzer 專門店, 佢地自己有配種. 我見到D相, D schnauzer 都好靚仔靚女架! 甘岩有胎準備生添! 呢胎仲會有黑白色, 係純黑+白色, 好分明好靚呀! 比我知道真係唔得了! 即刻又三心兩意, 都話我有schnauzer 情意結架啦! 重要見到佢地D schnauzer 種甘靚!!! 跟住我成晚都仲稔緊究竟 schnauzer 好定 poodle 好呢? 好頭痛呀!!!
P.S.其實當我稔到豬肉鬆呢個名時, 我都稔埋如果買黑色既話叫咩名架! 不過到我真係買黑色 poodle 又或者係黑白色 schnauzer 既話先再話比大家知啦! 又或者遲下兩個名都用到?!


text:
終於平安咁過左上個禮拜,上個禮拜有咩咁特別?之5係我要開班教做糖皮蛋糕 law,成個week我都係o係度準備上堂嘅o野,兼夾做左無數咁多糖皮花仔同玫瑰花用嚟上堂用!咁小王子又帶埋個巨箱比我油"龍"呢~就係因為咁,我兩個禮拜無做家務呀!間屋亂到呢~所以上個星期五我上完堂返到屋企,第一件事就開始做返呢兩個禮拜嘅家務,嘩~真係重慘過死呀!!!!所以話呢~今日的事真係要今日做gar law!
o拿~今日Post d蛋糕相過你地睇o勒~
係米靚先?有無後悔無去到跟我學先?後悔都無用lu~穌洲過後無艇撘lu~所以今日尊登Post d相過你地睇,等你地痕下都好!hahahaha........
小王子返埋今個禮拜就放Term Break o勒,Yeah~我又有兩個week假放lu!有追開小王子天地嘅Blog友應該知道,小王子放假我係5 Post Blog嘅~不過我打算下個禮拜照樣會Post"嘩!Box教室"喎,o拿~係米體貼先?今次"嘩!Box教室"又教咩?我諗住教你地整"可樂餅",你地話好5好呢?咩話?咩o野係可樂餅?係米用可樂整嘅?更係5係la~"可樂餅"係日式炸薯餅,好好食gar,我同小王子最中意食gar o勒,裡面重有d肉碎gar呢?一早整定,炸好,近入冰箱度,到想食o個陣就可以攞幾個出嚟焗返熱佢,係米正先?
嘩!越講越遠,正題o勒~正題o勒~
5知你地有無覺得時時用微波爐嚟番熱d o野食,好似5係好健康咁呢?又或者有d食物如果用微波爐嚟番熱嘅話,一係就越叮越乾,一係就叮完你見到都5想食?小王子爸爸日日都帶飯返工食嘅,其實我時時都好擔心小王子爸爸日日咁叮飯食,會5會對身體5好.所以好早年我就轉用玻璃兜飯盒比小王子爸爸帶返工,之但係5知點解玻璃兜飯盒d蓋時時都"come"得5實gar喎~如果遇著有汁嘅食物就更加係隨時會倒到周圍都係.
o拿~今日有樣正o野要推介比你地,就係一個電蒸午餐盒,呢個電蒸午餐盒係小王子E ma幚我o係淘寶度買嘅,個盒外形雖然5係好大,但係放o係裡面蒸o個個盒嘅Size又幾大gar喎!總之夠食la~我比左個盒小王子爸爸帶返工用,小王子爸爸話好到不得了,連佢d鬼佬同事都話正,想叫小王子爸爸幚佢地買個tim!個電蒸午餐盒呢就係放o係公司度嘅,小王子爸爸每日淨係攞裡面o個個飯盒返屋企,第朝我幚小王子爸爸放好o個日嘅午餐o係個飯盒度,小王子爸爸返到公司,到食晏就之前15分鐘,就放大約兩湯匙水落個電蒸午餐盒個底度,再放返我幚佢準備好o個個飯盒落個電蒸午餐盒裡面,蒸15分鐘,無倒汗水,小王子爸爸就有一個熱辣辣嘅午餐食o勒~o拿!係米好介紹先?比埋個Video過你地睇o勒~


text:
自從阿信屋開始辦埋雜貨,我冚家都去少咗超級市場,大佬三十幾蚊買到五斤米,平超市成半喎,你仲幫李日日賺?不過最正都係阿信屋成日入新貨,單想試晒佢賣啲麵其實已經好難.繼之前三個幾一包好好食仲煮到大大煲夠食幾餐嘅意粉,今期流行係呢隻韓國芝士味辣麵,$16一袋有四包,唔算貴不過亦唔算抵因為一包得百幾g(我一餐食兩包200g辛辣麵架),唯有噉諗:我出大角咀食芝士辛辣麵,雖然話俾成塊芝士你,但整完碗麵掟塊芝士上去噉就收我$2X,而家三份一價錢食到辣芝士公仔麵,OK啦.
同埋好食嘛.第一次買返屋企,老母話「整兩包今晚食啦!另外兩包聽日你拎返公司帶飯食.」跟住一人一包,食完之後向來唔多鍾意食麵特別即食麵的老母話「不如而家整埋另外兩包食埋佢囉!」結果嗰晚晚餐非常豐富,同俾我老母搞到第二日冇得帶飯返公司.自此每次經過阿信屋見到有貨都會掃返一兩袋返屋企,雖然賣呢隻麵最平其實係全家,即係之前搵到$4一罐Pokka咖啡間散貨場,正價已經$15仲平過759會員價半蚊,但係全家可能上位上得唔夠快俾阿信屋搶咗頭啖湯,而家除咗一早喺商場落腳啲主力舖,已經好難搵到了,屋企附近兩間都執咗好耐.係好灰架,而家唔搭車出去買,都唔知仲有邊度搵得到四蚊罐Pokka咖啡.(雖然最近去睇,好似已經加到五蚊罐了)
所以當早排各位愛字頭藍絲帶話罷買阿信屋,我不知幾開心,因為阿信屋真係唔愁唔夠客,就連完全唔睇好間九展分店,去過幾次lunch時間可以長期有近百人排隊條龍長到由舖頭排到舖尾,所以你班愛乜鳩咪Q去阿信屋搶埋一份搞到我食唔到芝士麵呀.


text:
以前細細個玩電腦當然唔係玩社交網絡,而係一放學就衝返屋企玩線上小遊戲,有時上電腦堂都會偷偷地上AsiaDog,線上遊戲帝國,線上遊戲地帶等網站玩遊戲,成日等新game出,仲會同細佬玩2人對決遊戲,好多都又易玩又好玩,畫面又靚,以下20個經典線上遊戲,唔好話我知你冇玩過啊!
1 無個性戰隊
呢隻game當年真係好興,成日都見到佢係線上遊戲排行榜的第1位,好多男同學茶餘飯後都會討論呢隻game.
2 小朋友落樓梯
呢隻game相信好多人都會玩過,操作好簡單,就係左右鍵,但都唔容易玩㗎,最經典最好笑嘅位係,當個小朋友跌咗落街game over之時,就會發出非常慘烈的叫聲「啊!!!!」真係好鬼搞笑.
3 小朋友齊打架
雖然隻game個名開頭又係叫小朋友,但係另1回事,呢隻動作線上遊戲,當年真係好受男生歡迎,亦係排行榜頭幾位.
4 密室逃脫
近年真人密室逃脫遊戲玩到咁出名,睇嚟大家都唔記得咗以前呢隻線上遊戲啦,要喺1間密室裡面搵到唔同線索幫你逃離密室,小編冇次成功,因為每次都冇咁好耐性完成呢隻game.
5 打外星人
善用數字鍵盤嘅線上遊戲之1,呢隻game有好多同類型嘅遊戲,但相比之下,佢啲畫面同公仔都較靚,而且有好多關,唔同變化,仲有商店買錘仔,真係好好玩,童年回憶嚟㗎.
6 貓狗大戰
呢隻相信冇人未玩過,好多線上遊戲都係用貓狗做主題,計算角度,互相拋垃圾攻擊對方,大家一定玩過.
7 電眼美女
呢隻game嘅公仔太靚啦,而且出咗好多唔同版本,除咗課室做主題,亦有沙灘,廟會篇.呢隻game直頭反映咗港女收兵嘅真實情況,你睇下面個㗎妹收咗幾多隻兵,呢至game仲唔係應該叫做「觀音娘娘」?
8 馬仔大排檔
馬仔係以前好出名嘅香港漫畫家,唔知大家有冇睇過佢本《我的低能之道》呢?佢出嘅線上遊戲都幾好玩㗎,最好玩都係大排檔同埋茶餐廳,最重要係夠香港特色,所以我buy!
9 虐殺火柴人
呢隻絕對係俾壓力爆煲嘅人發洩嘅1隻game,裡面殺人嘅方式實在太變態啦,又用槍又用鋸,鋸到連腦漿都走晒出嚟,真係好血腥!請問設計遊戲嘅人,你確定真係俾小朋友玩嘅?
10 生命方舟
日本出過唔少呢類育成遊戲,畫面夠晒靚,玩家唔同選擇,會得出唔同結果,孕育成唔同樣貌嘅小島同生物.
11 夜遊人
呢隻game難度真係好高,要搵出唔同機關俾條路夜遊人行,仲要配合佢行嘅時間,一啲都唔容易玩,所以佢都有好多條命俾你死.
12 扮靚遊戲
以前女仔必玩嘅遊戲之1,扮靚遊戲都分好多主題同款式,有好多小遊戲俾你揀,所以小編都講唔出有邊隻扮靚遊戲特別出色,不過記得韓國game出嘅衫同妝容嘅款式係幾靚.
13 Castle cat
要講到童年最愛線上遊戲之1,一定非Castle Cat莫屬,不過聽聞唔係太多朋友仔有玩過,呢隻game都出過好多版本,下面深夜版本已經係Castle Cat 3啦,公仔同畫面都好靚,而且又有有好多難關同敵人,有挑戰性同刺激,搞到小編好想搵日搵返嚟玩.
14 賣珍珠奶茶
以前細個第1次做生意嘅經驗就奉獻咗俾呢隻game,當年珍珠奶茶都幾大熱,開到周街都係,呢隻game就俾你大顯身手,考你頭腦又要計晒數咁,都幾認真㗎.
15 敲鞋跟
呢隻咁經典嘅game點可能未玩過呢?敲得中就可以敲走1層,敲剩1層鞋跟就贏,但唔係成日都咁好彩,有時會敲斜咗,甚至乎敲親個客人隻腳添!
16 炸彈小子
呢隻game太好玩啦,以前成日同細佬玩2人遊戲,目標係用炸彈殺晒敵人,有時食到法寶仲可以加快,增強炸彈威力等等.
17 辦公室偷情
唔知大家有冇玩過呢?個老闆好鍾意個女同事,所以成日都同佢吹水,但個女同事同男同事有路,只要你幫到佢地有機會錫錫就有分,真係幾過癮,但以前細個會唔敢睇人錫錫,尤其是同屋企人一齊睇接吻戲,所以玩呢隻game嘅時候紅都臉晒.
18 打人發洩遊戲
有類遊戲都幾變態,就係用盡所有恐怖嘅刑具,有個發洩對象可以俾你任打唔嬲,見住個公仔流晒血個樣真係可以抒壓咩?雖然好暴力,不過無論邊個都一定試玩過呢個遊戲,哈哈!
19 人踏人
呢隻game睇落好簡單,就係要人踏人咁上到飛機,但玩落真心唔容易.
20 燒章魚丸
有唔少日本遊戲俾你整傳統食物,例如壽司,章魚小丸子等等,小編通通都玩過晒!
仲有咩經典遊戲未講?留言話俾我哋知!
有興趣可Follow
Instagram: jjman.c / cookingjj
Facebook: JJ Kaman Cheung


text:
清平 必去景點及小法蘭西附近酒店推介
小法蘭西附近酒店預訂
神秘優惠價幫你慳更多
即時揭開神秘優惠價,慳得更多
清平必去推介 - 小法蘭西
想去 清平 自由行?等 Hotels.com 帶你玩盡 清平小法蘭西 啦!留意我地文章,話你知去清平 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋清平小法蘭西 附近有咩酒店,等你更加容易計劃行程,慳返酒店來回景點嘅時間.
清平小法蘭西 自由行
去得清平小法蘭西 自由行最緊要一定係揀啱日子去.一啲熱門景點例如,清平 嘅 小法蘭西,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
清平小法蘭西 交通
想去小法蘭西 暢順無阻濟,最好就係出發前,睇清楚清平小法蘭西 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
清平小法蘭西 必食必買攻略
清平小法蘭西一直都係旅遊熱門地點,去到清平小法蘭西,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
雖然大家都深深體會到「女人心,海底針」嘅道理,但有時候唔單止係因為自己理解唔到對方而令自己好忟,而係對方無理會過自己感受所以先會令你怒火中燒.咁究竟係唔同嘅處境當中,有邊啲係會特別令男士嬲到發癲嘅缺點呢?相信當中一定會包含以下10點!
10. 被要求share野食
同另一半去餐廳食飯,見食完曬主菜個肚仲有位,自己就不如叫多個甜品滿足下自己啦!順便問下女朋友想食乜,佢就答話自己好飽食唔落就唔叫.到上甜品嘅時候人地waiter見你兩個人,於是就比多套餐具你.哈!如果你到最後份甜品可以食到一半份量,咁你真係好好彩囉!
9. 次次出街都遲到
雖然都知道女仔出街要預啲時間裝身,但如果次次出親黎都奉旨遲到半個鐘以上,就真係令人非常憤怒,尤其係約左去睇戲或者book左檯食飯咁.
8. 用親熱要脅你
如果你發現自己同另一半嘅生活,係你哄得佢開心嘅時候先有得親熱,唔開心嘅時候就當正你係阿四咁使嘅話,咁可能佢就係想用性生活嚟要脅緊你.
7. 從來唔放低手上電話
同你出街但就機不離手,真係唔知道身為男朋友嘅自己緊要啲,定佢手機入面啲朋友或者無聊文章緊要啲囉!唔緊要嘅!你玩手機咁我地就乘機睇下街上面嘅靚女囉!
6. 唔比你讚佢
就算你真係覺得佢個新髮型靚左,或者望落瘦左都好,一讚佢佢就會借題發揮,例如話你之前無留意佢,又或者即係佢之前好肥咁.總之點都好,你講乜佢都會嬲左你啦!
5. 覺得你識讀心術
都話左「女人心,海底針」洛,唔係個個都知道嘅咩?明顯唔係啦!佢地無時無刻都會想你係讀心師咁睇到曬佢地想要啲乜野,坦白講要做到100%,根本就係無可能啦!
4. 令你覺得內疚
為左令您完成佢想你做到嘅野,佢會講出一啲難聽嘅說話嚟令你覺得唔做就會內疚,甚至係當你拒絕左之後做番啲小動作嚟報復.
3. 「我無野呀」
就算你一睇就睇得出佢係有啲唔妥,例如唔開心咁,但當你想問清楚佢發生乜野事嘅時候,佢都會答你「我無野呀」.雖然睇落佢好似唔在乎咁,但心底裡如果你唔追問落去等佢講出嚟嘅話,佢之後就一定會大發脾氣,話你當時無關心佢.
2. 記仇
如果你曾經錯犯一次,但佢之後每一次都會提住你曾經出錯,超級記仇嘅話,真係有時會逼到人都癲架!我做錯過我其實記得架!有改過就得啦!
1. 問埋啲點答都會比佢憎死嘅問題
有啲女孩子好興問埋啲人地男朋友點答都會出事嘅問題,例如「我咁著會唔會肥」,「我朋友Carol靚唔靚」咁,身為男人嘅你一定知道,無論自己答正定係答反,最終都會出曬事,鬧交收場.


text:
平時呢個價食碗車仔麵我可能會有啲肉赤……
一碗麪都唔平 村爺爺車仔麵・油麻地
呢排真係忙到人都癲,大家各自忙緊自己負責嘅嘢,少咗坐埋一齊食飯,有時真係忙到拿拿淋食完就算乜都唔講究,等忙完先一齊食過.就連平事最多時間飲飲食食嘅肥熊人都唔例外,早兩個星期仲忙到甩稿,有晚趕住出去做嘢,所以今個星期由我L域代筆,同大家介紹小店美食.有晚做完已經唔經唔覺夜晚十一點,喺油麻地冇乜心水食乜好,咁啱見到有間車仔麵就即刻走入去醫肚,間鋪係油麻地,叫 村爺爺 車仔麵.
豬腸,牛腩,蘿蔔,炸雞翼粗麵~
基本上每次食車仔麵我都一定食豬腸,呢度嘅豬腸入口非常之軟熟而有咬口,仲冇乜肥膏,睇得出佢哋事前花咗好多功夫去處理 ,佢個鹵水汁亦都係有「經歷」嘅味道.另一樣每次必定食嘅就係蘿蔔,佢哋個蘿蔔入口無根,呢個除咗係睇佢交貨間菜檔 有冇畀啲好嘢佢之外,就係睇佢員工刨皮時有冇留意個蘿蔔嘅狀態,有時刨深刨淺效果都唔同.另外坊間好多車仔麵嘅蘿蔔都會習慣用冰糖去煮等佢出黎甜啲,而呢個蘿蔔食得出係冇落冰糖去煮,真係食到蘿蔔本身嘅鮮味甜味,咁又真係加分啵!
至於個牛腩基本上係豬腸同一個汁煮出嚟,唔係一般柱侯醬牛腩,不過由於本人對牛腩有一定要求,所以佢哋個牛腩我只係覺得合格未至於好出色.最後一樣餸炸雞翼,其實係我對住個檔諗極都諗唔到食物嘅時候由阿姐推介,平時食車仔麵嘅雞翼通常都係鹵水汁多,佢哋個炸雞翼係有脆皮嗰種,當我見到先知原來係我唔喜歡嘅類型,不過都冇所謂啦都試下好唔好.食基本上佢哋個炸雞翼未至於即叫即炸,不過都應該係每段時間炸少量,所以咬入去裏面都係熱辣辣.
後記:呢間車仔麵仲有另外一個特點就係佢個湯底基本上係豬骨湯同龍蝦湯兩種,我就揀咗龍蝦湯底.由於餸還餸面還麵分開上嘅關係,所以好容易試清個湯底,佢個湯底係的的確確有龍蝦連殼㷛,雖然未至於西式嘅龍蝦湯咁連殼打碎,但係個湯底有好清晰嘅蝦殼味,感覺就好似你食靚雲吞麵舖個湯底有蝦殼嘅味道一樣,感覺唔錯,唯一可惜嘅係我叫咗粗麵,基本上粗麵係唔掛湯,所以湯同麵好似互相唔識對方咁,或者食河粉可能效果會好啲.
識得肥熊人嘅人都可能知道佢有一個習慣,就係食車仔麵都叫滿一碗餸,就算好正常嘅價錢佢都可能分分鐘食過百蚊,而我就比佢少,最多都係五六個餸,有時好肚餓就另計,不過今次我保證我冇叫好多個餸,只係簡單四個餸再加粗麵,就收咗我 71 蚊.平時呢個價食碗車仔麵我可能會有啲肉赤,不過以佢嘅質素而且又唔係經常食,我又覺得ok喎,就當係辛苦工作一日之後慰勞下自己.


text:
166
44
11
港鐵太子站 B1 出口, 步行約2分鐘 繼續閱讀
電話號碼
23808029
營業時間
今日營業
08:00 - 23:00
星期一至日
08:00 - 23:00
付款方式
其他資料
酒精飲品
泊車 詳細介紹
加一服務費
招牌菜
食家推介
食評 (239)
jackie.ip.395 等級4 2018-08-20
1237 瀏覽
今日係農曆七月初七七夕情人節,所以收工就約咗阿肥出嚟撐下枱腳.其實由細細個嘅時候已經見過呢間名寶石餐廳架喇,不過做咗幾十年人都未嚟試過...因為每次經過見到門口都未試過有人,一直都以為係冇人嚟嘅🤭但時至今日佢都仲健在,所以就有個想法要嚟試下喇💡一開門:嘩!!!乜咁多人嘅?原來要上去一樓度拎籌等入座,而上面同下面都有一炸人喺度等緊位,我哋見都係等十個號碼左右姐...同埋大家喺呢度都聞到一陣好香嘅味道,就決定等一下,呢度都幾好,有好多張櫈喺門口位置俾客人坐低等位,唔怪得之出面一直以嚟都冇人啦.等嘅時間一啲都唔耐,可能有啲人餓得滯或者俾等位嘅人數嚇親啦,所以有兩三個號碼都走咗,變相我哋等嘅時間一啲都唔耐,大約十分鐘左右就輪到我哋喇✌🏻 裡面嘅地方都幾大,裝修乾淨光線充足,環境同舊式扒房無異,座位亦都坐得舒服,如果坐近窗邊嘅話仲幾有情調添.睇咗一輪份餐牌,我決定叫一個焗釀海鮮蟹蓋飯套餐,而阿肥就揀咗個紐西蘭肉眼扒套餐.套餐會包括餐湯+餐包,咖啡或茶,仲有甜品. 個餐包有塊蛋糕紙喺底包住,附牛油,個包係熱嘅,個包皮亦都會有啲啲脆,係一個高質嘅餐包,估唔到餐湯嚟咗都好有驚喜,我哋兩個都叫咗羅宋湯,估唔到咁足料,紅蘿蔔,椰菜,西芹,牛肉樣樣有齊,仲要塊牛肉好入味好腍,我哋兩個都飲哂一滴不漏. 跟住我個餐都嚟咗,嘩!超大份,睇餐牌張相佢只係得兩個蟹蓋,但嚟到係有三隻,好開心丫,仲有小小薯菜伴碟.呢個命名為焗釀海鮮蟹蓋飯嘅,個頂有一茶匙份量嘅蟹子,裡面釀住嘅食得出有好多蜆肉碎同埋一啲菇混合咗咁,再加上芝士,啖啖濃味喺口腔中打滾,份量亦都好滿,起碼要食一兩羹之後先會"不"到下面嘅飯,仲要係好香嘅炒飯嚟對於我呢種食量細嘅人食完兩個其實已經好飽,所以去到第三個嘅時候食咗小小已經投降俾咗阿肥喇,不過唔好誤會,其實阿肥都一樣飽到上心口,佢嗰份紐西蘭肉眼扒超大塊,同我塊面差唔多仲要係厚切嚟,一樣有小小西蘭花同粟米伴碟,仲可以配飯或意粉或薯菜,阿肥就揀咗意粉,見佢啲份量亦都唔小.阿肥一向唔嘥嘢,成碟掃哂,佢切咗小小牛扒俾我試,肉質都幾嫰,好有牛肉嘅香味,仲有小小肉汁,一啲都唔乾身,個面煎到啱啱好,好味道!之後甜品有兩款,我哋各人一個布甸一個啫喱,係最傳統嘅一隻甜品,細細杯,上面加咗花奶.餐飲一杯熱啡一杯凍檸茶,佢糖水同奶都係另上,所以唔洗專登叫走甜小甜架喇,想幾甜自己落,成件事就係咁滿足哂雖然呢度嘅價位都屬於中上,但整體嚟講質素同服務都係中上,所以合理 繼續閱讀
Arthur_Tang 等級3 2018-10-20
53 瀏覽
名寶石餐廳我係由細個幫襯到大.咁多年嚟,佢嘅餐牌,裝修同侍應都變化不大.當然10年前佢已經要百幾蚊一位,10年後嘅今日加到二百蚊絕對不足為奇.記得以前門口有一部自動彈奏嘅鋼琴,係佢嘅標誌,而家因為唔再流行已經無咗,有啲可惜.今次預約咗地下,卡位可輕易坐到6人,我哋4人入座更加闊落.如果無book枱就要上二樓排隊.今次試試新意思,叫咗一個烤牛肋骨,講明要等40分鐘的.上枱大家都好驚喜,手臂咁長嘅牛肋骨實在唔多見.搽上蜜汁入焗爐慢火燒,做到slow-cook嘅效果-裡面大部份已經熟透,有啲位係有小小粉紅,但依然軟嫩多汁.將舊肉起出嚟切片,好似食緊牛肉叉燒.加上黐骨肉零舍有牛味,大家都覺得滋味無窮. 繼續閱讀
呢晚同一班友人約十個人黎左名寶石餐廳食飯~餐廳有兩層,我地被安排坐上層中間既位置用餐.一入餐廳已經見到侍應個個著哂西裝,俾人有一個好專業既感覺打開餐牌見到每個餐都有湯,包,主菜,甜品,野飲~其實價錢都唔平.... 一個set dinner要百幾二百蚊我地十人叫左九個餐share,不過我就冇每個餐影哂相...最記得叫左個沙律但係就唔係咁抵,百幾蚊得好細碟其他餸就中規中舉,味道都唔錯~侍應都有不斷加茶,不過我地未食完佢地就想收我地d碟 繼續閱讀
Maggie.siu 等級2 2018-08-31
722 瀏覽
同朋友約咗去呢間名寶石餐廳食晚飯,大家都係第一次嚟,不過朋友好醒咁一早book定位,所以去到唔洗等位入座!叫左份羊架,好好味煎得好香,配埋荷醬一流👍👍牛排5成熟,真係剛剛好5成熟架👍👍佢啲薯角直得一讚👍👍👍好鐘意食😍😍仲有佢個牛舌意粉,(我唔食牛舌架)朋友表示好味😄😄最後仲有芒果布甸做甜品🍮三個人嘅晚餐食左五百幾蚊 繼續閱讀
小時候去過,印象深刻,那時候是我們高級西餐的其中一個選擇.趁去花墟買花,順道下午茶.一看餐牌,下午茶餐索價 $70-90,嘩,有點貴吧,比尖沙咀銅鑼灣的午餐價錢也高吧.結果食物一到,物超所值!即叫即做,新鮮熱騰騰.足料,入味.麵夠爽口,沒鹼水味.湯底夠味,咸淡適中.豬排夠稔夠脆夠大件.不會太肥,是豬柳.雞又香又滑,少少咸,配麵夠惹味.跟麵有菜,份量也十足,夠大方.咖啡夠香濃.而且服務十份好,地方又夠寬闊. 繼續閱讀


text:
為咗響應小小嘅呼籲,我去口爆佢之外仲俾咗前所未有嘅充實感佢,但我事前都要下苦功保存精力,成個禮拜唔去扑嘢亦唔打JJ儲足精蟲用來交貨.而且天天早啲起身跑步練氣以其有足夠力量一嘢給她一個正式高潮將來回味回味.屌閪要女方Happy除咗要技巧外,體力也是重要一環.當然,對方是誰亦十分重要,呢個角度上,小小絕對喺應得嘅!
昨日我打電話約佢今日搞餐佢飽嘅,話埋俾佢聽除咗要口爆佢之外,還會助她抗流感給她一次爆炸性高潮!佢欣然答允.今午,我準時應約,去到佢已經等緊我,星期日返去都在所不惜,可見佢有幾姣呢? 眉目間充滿期待,小小嘅身體真係人間極品嚟,白滑無瑕,而且彈力十足,𡃁妹仔都未必有佢咁好Condition.沖好曬涼之後床上她施展渾身解數,前戲工夫佢可說是鳳鳴大廈冇女能及.我都忍得好辛苦先至唔會咁快畀佢KO,得享佢嘅上承簫功,口爆一滴都冇嘥,而且一路爆一路同我四目交投之餘還會用力係咁啜,窩心又爽到暈!
小小沖涼時又再同我事後水中簫,好快又俾佢搞到偷咗柴.佢話;真係有做過準備工夫喎!我答曰:唔俾心機點對得妳住呀?由於喺第二鑊而且我有晒心理準備,佢見我條嘢咁硬自然心花怒放,現在輪到我同佢瀨閪,但唔駛兩三吓手勢,佢已經濕閪晒.姣婆遇著脂粉客呢次真正係如魚得水,前後轉咗五六次姿勢插到佢呼天嗆地,啪啪聲加上佢發至內心嘅呻吟,好彩今朝落咗場雨唔係好熱,但佢都被我屌到香汗淋漓,我自己都成頭汗.但為咗真真正正幹出自己嘅Fuck of the century唔使忍住盡情享受官能刺激之餘,亦切切實實俾眼前呢個靚女一次難忘的高潮!
搞咗成個下晝,現在回家仍對呢次傑作回味著.攰唔攰? 有少少啦,不過付出嘅努力喺值得嘅!
PS:如果你也有141戶口,唔該幫幫手推推個報告,好讓小小開心啲!
此報告之141原作在此!
小小在此的私人相簿!
.
發表留言
仍無迴響.
Comments RSS TrackBack Identifier URI


text:
第14屆馬來西亞下議院選舉
第14屆馬來西亞下議院選舉喺2018年5月9號舉行.結果敦馬哈迪帶領嘅希望聯盟贏咗納吉帶領嘅國民陣線,馬來西亞獨立61年後首次出現政黨輪替,馬哈迪繼1981至2003年後再一次擔任首相.
背景[編輯]
上屆選舉任期原訂去到2018年6月24號屆滿,如果冇提前解散下議院,到時國會就會自動解散,當局一定要響六十日之內舉行大選,所以選舉最遲會響8月24號之前舉行[1].但係由於馬來西亞首相兼巫統黨主席涉及一單七億美金嘅馬來西亞發展有限公司貪污醜聞,備受政治同民眾壓力,政權變得搖搖欲墜有機會提前解散下議院提早大選,但係納吉一直否認自己有任何不當行為[1].
爭議[編輯]
選區重劃[編輯]
2018年3月28號,馬來西亞國會通過首相納吉提交選區重劃報告,根據選舉委員會提交嘅重劃選區報告,國會二百二十二席入面有九十八個會重新劃分,其中最受影響嘅係由在野黨控制嘅雪蘭莪州,當地廿二個國會選區有十六個重劃,柔佛州廿六個國會選區亦都有十九個要重劃.大批「淨選盟2.0」民眾朝上響吉隆坡國家英雄紀念碑聚集,反對當局重劃選區嘅建議,警方派防暴警察戒備,又封鎖去國會嘅路,當局批准十個淨選盟代表去國會交請願信,示威者唔滿意呢個安排兩次衝破警方防線,去到國會大樓前邊先停低.前首相馬哈迪亦有到場聲援,佢促請民眾響大選投票支持反對派,國會入面亦出現火爆場面,在野行動黨議員林吉祥就重劃選區建議係唔係要提交國會審議,同議長爆發拗撬,最尾議長下令凍結林吉祥嘅議員資格半年.納吉話而家國會選區嘅制訂已經搞過三次大選,係時候重新劃分,但反對派話重劃選區後會出現,唔少選民人數少嘅地區都係以馬來族佔多數嘅選區,令執政國民陣線嘅候選人可以容易贏出,到時國民陣線就算總得票唔夠反對派多,但係會攞到更多議席,維持執政地位,甚至攞返三分之二嘅多數地位[2].
土著團結黨註冊風波[編輯]
選舉日期[編輯]
候選人[編輯]
國民陣線[編輯]
對巫統嚟講,創出更好嘅選舉戰績係一大重要挑戰.納吉強調,新一輪大選將會係決定馬來西亞命運嘅關鍵所在.對於當前力量薄弱嘅華人政黨,納吉亦畀出警告,馬來西亞社會唔穩定,最先會受到影響嘅就係華人,而華人響馬來西亞國家經濟入面佔有重要地位[3].
希望聯盟[編輯]
重坐緊監嘅希望聯盟精神領袖安華之前曾經宣布唔會參加呢次大選,但係會集合反對派力量支持九十二歲嘅前首相馬哈迪同納吉對決,以土著團結黨同人民公正黨力量夾擊巫統[3].
分析[編輯]
選前[編輯]
當地傳媒預計國會通過重劃選區之後,納吉就會宣布舉行大選[2].


text:
2012年雙颱風夾擊下的台灣之旅(Day 3 – 返回台北)
朝早嘅日月潭被一層霧氣覆蓋,感覺比日頭靚好多,而且有一種平靜,安詳嘅feel.因為冇咩行程要去,冇任何planning,所以起身睇左陣景之後,又再訓過.
日月潭Spa Home嘅住宿包埋早餐,不過只係簡單早餐,食得健康.
食完早餐趁未夠鐘check-out,再行出碼頭散下步.今朝天氣仲算唔錯,不過可能颱風真係已經迫近,今日遊覽船全部停航,好彩我地尋日已經遊覽晒日月潭,不過今日黎到嘅遊客就掃興囉.
酒店11點就要check-out,離開酒店之後本黎打算行去水社遊客中心等車,不過行一陣啱啱有架返台中嘅公車駛過,原來半途截車都可以架喎,不過就要準備定散紙,上車之後將車資放入錢箱就可以.大約一個鐘之後我地已經返到高鐵台中站啦.
排隊買高鐵車飛返去台北啦.
上車前買定個台鐵便當上車食.
等車中…
車到啦…
車上開餐…
一個鐘多D就由台中去到台北,我地今晚會住西門町一間新開嘅精品酒店,叫薆悅酒店(inHouse Hotel),呢間酒店係今次旅程中最滿意嘅酒店,如果想睇關於inHouse Hotel嘅介紹同住宿評價,可以參考呢篇《住@台北西門町薆悅酒店(inHouse Hotel)》.
由台北車站坐的士去酒店只係5分鐘,原來而家台北車站嘅的士站搬左落地下,就算落雨上車都唔怕狼狽啦.去到酒店時雖然仲好早,不過好彩已經有房,所以俾我地早check-in.
今次旅行只係日月潭果part有做功課,台北嘅行程冇點度過,只係打算行下街買下嘢,他他條條咁過.今日台北嘅雨勢雖然唔大,但係全日都冇停.
係西門町行左一陣搵唔到嘢食,最後決定坐的士去永康街鼎泰豐食嘢,呢度好似冇時冇刻都有咁多人等位.
好似每次都係食呢D嘢喎…
食完鼎泰豐再行去永康街睇下,原來新開左間維格.
呢間誠記嘅蔥抓餅好好食架,不過今日冇肚食啦,遲兩日再返黎食過.
由於天雨關係,今日餘下時間決定去行室內商場,所以成個下午就只係市政府站附近間阪急百貨同誠品度過.
而家可以直接由捷運市政府站行去阪急百貨同誠品,唔洗行出街.
行到5點幾,趁未到放工繁忙時間,快D返西門町.
– Day 3 完 –


text:
老友A同B約埋飯聚,閒話家常.我呢啲年近半百,一事無成,人生早已無晒目標之麻甩佬,仲有朋友約食飯,梗係去啦,仲使講?
老友A之仔女,在番鬼國工作,唔回港了.梗係啦,我都叫佢唔好咁樣做.佢仔女響番鬼國讀之學科,雖然係好前沿好創科,但響香江真係無用武之地.返來可能都係去金融機構賣產品,不如留在番鬼國.數下數下,我地社會又冇咗兩個人才.
老友B之仔女,又係另一個番鬼國大學畢業.一個係讀我嗰瓣,即係法律,問下佢仔女有冇興趣回港考試做律師,老友B話,個細路聽完響香港要做律師之途徑,二話不說No No No.
都係嘅,今時唔同往日,依家響香港讀專業試嗰部分,過五關斬六將,元氣又大傷,老竇老母冇人脈嘅,考完都係響中環浮浮沉沉,索性響番鬼國做嘢.另一個仔女呢?老友B話,呢件考完畢業試已經搵到份工,人工唔高不過都係同學科有關嘅嘢.老友B話,佢讀嘅嘢咁冷門,返香港都冇用,不如響番鬼國做嘢,唔返來了.數下數下,身邊有老友之四個仔女,去完番鬼國讀完書都唔響香港做嘢.
所謂人各有志,又唔可以話,呢幾個青年唔返來香港係一件壞事.老實,我都算響外國打過工,至少知道響外邊做嘢之情況,一樣同響香港一樣tough.大抵響世界上番鬼國做嘢,都係同香江一樣咁長工時又多嘢做.只不過,依家同輩老友之仔女,都係響香港長大受教育,最後要響外國做嘢,咁就有啲可惜.
因為香港要成功,一定要係人才聚寶盤,即係乜嘢檔次嘅人才,都願意響香江搵水至得.即係點呢?即使你嘅仔女係讀一啲相對冷門之專業,一樣有得撈.即使你嘅仔女,讀書麻麻,但一樣可以有一啲工種,可以做得好好.社會上機會係畀上中下路人才都有得搵食,先至可以繼續繁榮下去.
如果依家香江只係部份行業先至有上中下路人才做嘢,其他工種及檔次又少,咁就自然冇人願意來香江搵食.久而久之,香江啲行業,就係縮剩某幾個行業而已.咁依家響外國讀書嘅香江青年,咪思前想後,唔想返來香港先囉.咁樣香江只係聚到某幾個工種之人才,真係唔得掂.
呢二十幾年來,香江青年面對萎縮之工種及市場,搵得又少,已經好唔開心,然後在上者又叫青年奮起北上搵食,咁青年一定爆啦.老實,香江已經冇咗讀書上位向上流動之神話.政府搞唔掂成個經濟同產業多元,然後叫青年北上,青年咪覺得香江之在上位者,係未有病呢?佢地會鬧,你地有權有勢卻醫唔好經濟反而仲有幾十萬人工一個月仲叫青年北上搵食,難怪青年火滾啦.如果香江再唔係人才聚寶盤,真係值得擔心.
刊載於am730 2018年8月3日


text:
首先好多謝爸爸媽媽俾咗一個大家庭我,有哥哥姐姐,好有家庭溫暖.
由於我係屋企嘅孻女嚟,所以由細到大我都好痴我媽咪,亦可以話集萬千寵愛在一身.
結婚前,我仲對婚姻充滿好多個憧憬.
雖然我係有好多憧憬,但其實我一早知道童話式嘅愛情故事,只有電視劇先會有.
婚後,更加覺得做女係幾咁好,正所謂在家千日好.
著過嘅衫會自動入櫃,起身有早餐食,放工返去又有飯食,有時仲有飯盒帶添.
而家生埋和牛B,就更加深深體會到母愛係幾咁偉大.
先唔好講9個月左右嘅孕期,肥腫難分,半夜腳抽筋.
入到產房仲要打針,插尿喉放尿,仲要陣痛咗十幾粒鐘先至生得出BB.
為咗照顧小朋友瞓覺時間少咗,無咗好多私人時間.
每逢假期我會同和牛B四圍去玩,以前就會約閨蜜行街食飯,而家就經常去Playhouse撲波波池.
到大家去追梗子華神同五月天嘅時候,我就去追梗Peppa Pig音樂會.
每當去餐廳食嘢,為咗啱和牛B口味同佢一齊食,往往都會遷就和牛B,自己想食嘅嘢(例如沙嗲牛肉麵/ 辣嘢) 唯有望到當食咗啦.
其實講到媽媽嘅偉大,上面嘅都係小兒科.
當小朋友突然間嘔嘅時候,媽媽總係會二話不說伸出手掌接住啲嘔吐物.
我試過夜晚,和牛B瞓瞓下喊,正當我抱佢入懷嘅時候,佢對住我嘔,嘔到我一身都係.
而佢係會繼續喊…嗰一刻我都好想喊,我都好想嘔…
遇上佢哋偏食嘅時間,我唯有嘗試教導佢,樣樣都要食,所以我自己明明唔食嘅嘢,我都會放入口再話佢知「媽咪都唔偏食,我樣樣都食」.
生兒育女唔好話好簡單,係嘅生係比養容易得多,教養係一個難題.
所以我好感謝父母養到我咁大,教我唔少做人嘅道理,至少我唔係一個壞人.
亦好感謝媽媽平日幫我照顧和牛B,和牛B而家已經3歲啦.
呢三年嚟辛苦和牛婆婆了,和牛婆婆照顧得和牛B超好,病痛唔算多,而且一直都係有肉肉.
順帶祝天下間所有母親,母親節快樂,身體健康,開心快樂!


text:
囡囡就快一歲喇,問意見
-
囡囡就快一歲
比足一年人奶
而家想轉奶粉~
-
YOKO last edited by
人奶既造,好似搵隻冇咁甜既奶粉黎轉好少少
-
JOANNA last edited by
SANDY said:
囡囡就快一歲
比足一年人奶
而家想轉奶粉~
有隻ENFINITAS味道同成份都似人奶,你可以比佢試試
-
Bernice last edited by
冇咁味又多水溶性膳食纖維嘅話
可以揀S26 Ultima~
-
多水溶性膳食纖維對BB有咩比較好?
-
IVY last edited by
ENFINITAS有沒有sample可以試?
-
對佢去便便好!
日日都有
-
Dolly last edited by
我仔仔都飲緊
奶源係瑞士阿爾卑斯山高海拔既生態牧場黎架
-
YANYAN last edited by
可以試試illuma 呀,佢個味夠淡,人奶轉illuma既話好快適應到
-
miramira last edited by
SANDY said:
囡囡就快一歲
比足一年人奶
而家想轉奶粉~
我轉奶粉個時就轉BabyNes~ 鍾意佢有水解蛋白, 令bb會易d吸收,poo poo都幾健康


text:
喺香港時間8月6日早上,我唔俾中國同 澳門 IP使用者瀏覽我個Facebook Page以及所有martinoei.com網站,當然大家都估到原因,但呢次行動令我意外發現 澳門 有一個專門俾五毛扯data嘅主機出現,如果 澳門 咁鬼多投共分子,我唔打算開放番俾 澳門 IP.
澳門 變咗中聯辦用嚟扯data中心
喺封鎖 澳門 IP後,我就發現180.94.138.147呢個IP,用一個完全無User-Agent嘅程式,係咁load martinoei.com 同 blog.martinoei.com 啲嘢,其實呢部機嘅主要目的係乜,我相信唔難估,呢部機之所以斷定喺bot,因為佢十分之有規律,每隔十五分鐘撞上嚟一次,被Cloudflare擋住咗,同埋香港時間深夜呢部機依家十分之有規律撞上嚟,所以我相信 澳門 係有一個呢啲資訊中心,方便提供資訊俾五毛,而五毛會唔會利用呢部機做其他嘢,我唔知,但我可以肯定,180.94.138.147呢部機一定有鬼,大家如果自己host嘢,就block咗呢個IP佢,大家會安全好多就係.
當然, 澳門 讀者其實唔係咁多,而 澳門 讀者有部分啲User-Agent,都係用埋啲中國製手機,好似小米,Vivo,或者用埋啲一睇就知係假iOS User-agent嘅撞上嚟,所以我認為 澳門 好大機會變成中共部署五毛啲機嘅基地,我短期內唔會解封澳門IP,不論網站定係個page,如果澳門人想解封個page,唔駛俾錢,但必須有固定IP,以及只限葡國公民,必須提供葡萄牙公民證副本,我只會考慮將個別澳門IP放入whitelist.之所以我只係俾葡國公民,因為葡國公民做中共走狗,我仲可以俾料歐洲各國政府,但澳門特區護照?算吧喇,呢啲係中國人.
有啲國家嘅traffic,你真係無必要爭取,因為只會造成困擾,而俄國,中國同 澳門 呢三個地方,一定係你要block走爛IP爛traffic必選, 澳門 人應該自己諗吓,唔好做fail city應該係點.


text:
江門買樓注意問題有邊啲?
江門買樓注意問題有邊啲?
依家嘅屋喺樓價呢個問題上令好多人都好有壓力,所以喺買房時我哋就要精挑細選,點樣選到合理范圍內至好嘅屋.喺買樓時,我哋都要注意好多細節問題.
一,只睇平嘅屋
好多買樓者都認為,依家嘍價咁高,所以喺挑選樓盤陣,就會比較偏愛喺同等區域,同等地段選擇價位平嘅樓盤,甚至系邊一個樓盤嘅折扣力度大就選擇邊個樓盤.但系大家一定要注意,如果系喺一樣嘅地理位置,價格平嘅樓盤肯定系存在問題嘅,喺後期就好有可能出現證件唔齊全,施工質量,規劃唔合理等問題,咁畀購房者帶嚟嘅損失可遠遠唔只平呢啲錢.
走出誤區:喺挑選樓盤時,梗系價格方面嘅因素肯定系要考慮嘅,但系大家唔得光睇價格,更需注重開發商嘅品質與責任.開發商嘅品牌差異與物業管理水平,其實喺前期大家可能睇唔出嚟有乜作用,但系對房屋後期嘅價值影響非常大.因此,買樓時要盡量選擇有實力嘅開發商開發嘅樓盤,唔好一味追求平.
二,唔了解城市規劃,盲目選房
唔了解城市規劃,盲目選房可以講系好多買樓者嘅一個通病,好多買樓者根本唔會去考慮政府嘅規劃方向,就盲目選擇區域進行購房.然後喺買咗樓之後發現該片區後期又出現了一啲嚴重影響生活環境嘅規劃,於系後悔莫及.
走出誤區:買房選區位首先就要睇清政府嘅規劃同城市發展趨勢,盡可能選擇政府已重點規劃嘅具有發展前景嘅居住.
三,唔明政府嘅購房政策
有啲買樓者因為自己事先冇做過任何功課,去咗售樓處就只聽置業顧問嘅一面之詞,對於政府嘅購房政策一概唔知,買房亦會走進好多誤區.
走出誤區:政府嘅宏觀政策其實對於房價波動系有直接影響嘅,比如前幾年嘅限購政策,如今嘅各種利好政策,而呢啲基本嘅購房政策大家應該喺挑房之前就要搞清楚.
四,迷信廣告語
廣告系買樓者獲攞樓盤信息嘅一個重要渠道,呢無可厚非,畢竟開發商需要通過廣告嚟吸引到購房者嘅眼球.但系呢啲廣告中宣傳嘅究竟會唔會實現,仲要攞決於開發商嘅實力同良心.
走出誤區:買樓唔可以只睇廣告,一定要到現場去實地調查,走訪,分析,此外,搵老業主了解真實現狀亦系非常唔錯嘅,畢竟佢哋已經住咗一段時間,所以系至有發言權嘅.
五,買房追求一步到位
後生喺買房時,都霖住置業就至好一步到位,貸款亦常常選擇較短嘅年限,希望早啲還完貸款,結果卻反而令自己喺年輕陣就被房價壓嘅脫唔開身,畀自己造成咗唔小嘅經濟壓力.
走出誤區:剛需族要根據自身所能承受嘅范圍,作出合理嘅決策.唔一定要選擇一步到位,工作幾年下嚟,亦可以打下一定嘅經濟基礎,喺准備買房陣亦就唔會出現望樓興嘆嘅苦惱了.
以上就系小編總結嘅買房相關嘅知識.
相關推薦:
《江門買樓攻略:關於物業嘅一啲小提示》
《江門房產過戶流程系乜?》


text:
Executive日記——「麥文記」月尾拆招牌 打卡留念要快手!
售賣地道雲吞麵嘅麥文記麵家喺佢哋嘅facebook專頁話,因應屋宇署嘅要求,佢哋喺佐敦道白加士街正門嘅大燈箱招牌,將會喺日內拆走,而大廈外牆有六十年歷史嘅霓虹燈招牌亦會喺本月底同大家告別.
Kelly同麥文記老闆傾過,佢話佢哋個招牌有幾十年歷史,當年相關嘅規例同O依家唔同,可能唔符合現時嘅條例,所以就要拆走,仲透露同樣喺佐敦白加士街嘅其他店舖,O依家都進行緊相關工程啦!佢哋會先清拆舊嘅招牌,之後再製作番一個合乎規例嘅.不過,老闆都話好唔捨得舊招牌,知道平時有啲客人鍾意同佢哋個招牌影相,所以就喺網上公佈消息,等客人可以提前影相留念.
小妹發現,同一條街道上仲有「澳洲牛奶公司」嘅招牌,若呢啲特色招牌一個個咁消失,真係好可惜,問過推廣招牌街景文化嘅組織「街招」,兩位創辦人,本地建築師Ken和Kevin都話,香港啲招牌特色在於佢哋好密集,形成獨有嘅街景文化,其他地方嘅招牌都無呢個效果,而且招牌係舖頭嘅標誌,亦係歷史文物.所以佢哋積極聯絡店舖,教佢哋保留招牌嘅方法,例如係將招牌變成室內裝飾咁,佢哋今次都有主動聯絡麥文記,而老闆亦有意將招牌保留啊!
Kelly Chu


text:
上個月網絡有段瘋傳影片,影住兩個女士,據說喺紐約一個停車場入面,使出「人肉霸車位」嚟爭位,呢種做法梗係唔值得鼓勵啦,不過睇番香港,一樣有關於車位嘅瘋狂事,講緊嘅之唔係領展車位租金仲貴過公屋單位囉,叫市民點頂呀?
呢,尋日就有團體去咗觀塘領展總部抗議,話自從房屋委員會停車場元旦加租後,領展唔執輸又加埋一份,加幅仲要係房委會嘅兩倍,好似黃大仙東頭二邨,天水圍天瑞邨同天耀邨,停車場私家車車位加租大約一成二,即係每個月平均要畀多二百三十元至三百二十元嚟泊車,有市民話每月要使大約二千二百元交車場租,仲貴過公屋屋租,都咪話唔誇張.不過停車場又漏水又跌灰,貴得嚟唔值囉,有立法會議員直頭用「瘋狂」嚟形容領展,呼籲全港受領展蹂躪嘅車主企出嚟表態咁話.
講真,住得屋邨單位,基本上都係基層市民,領展竟然夠膽死一個車位收人二千幾元月租,仲有冇離譜啲吖,公屋都係交緊千幾元屋租咋,車位租金妹仔竟然大過主人婆,點止荒謬咁簡單.打工仔今年人工加幅最多都係得三個巴仙,領展一加就一成二,直頭當市民係水魚,撳住嚟搶,基層市民生活只有百上加斤,苦上加苦啦.
話時話,領展咁多年嚟做過嘅衰嘢都唔少,包括加成倍租去逼走傳統小店,引入大財團進駐商場,將本來服務居民嘅屋邨商場變成迎合遊客嘅購物城,唔少傳統街市更加因為捱唔起貴租而「被消失」,結果羊毛出喺羊身上,居民唔止少咗選擇,更要被迫捱貴餸.仲有呀,領展因為無利可圖,就算房署想加建啲方便市民嘅基本設施,佢都遲遲唔開綠燈,話領展係一頭認錢唔認人嘅怪獸,都無話錯佢.
講到尾,領展獅子開大口,都係政府縱容出嚟,如果政府唔係一味以自由市場做擋箭牌,對領展瘋狂加價,逼退小商戶長期坐視不理,都唔會搞到領展有恃無恐,變本加厲.與其話「小政府,大市場」,不如話「無政府,任你狂」.政府將啲公共資產賣咗就關人個關,由得無良商家自由壓榨市民,同幫兇冇分別,仲要衰到預算案派少少糖,轉個頭衣食住行樣樣加番晒,市民唔只冇着數到,仲要嘔番凸,你話呢個政府心腸幾壞呢.
冇錯,港府高官係話過會處理領展,港鐵同強積金,講到好有決心咁,但呢「三座大山」嘅擾民程度非但冇減輕過,反而愈來愈重添,所以話啫,官僚靠得住,豬乸會上樹!


text:
「投資」
做任何嘢其實都係需要投資好多嘢先至會得到回報,而如果當初根基打得唔好,其實格硬咁向前行,分分鐘到最後所投資嘅,甚至乎賺咗嘅都會輸晒.所以要推倒投資多年嘅事同物,其實真係好難決擇.你有無試過面對自己同推翻自己?好多嘢其實都好想從頭嚟過,只不過現實歸現實,好多嘢錯過咗,做錯咗,其實係無得返轉頭嘅.
「推倒」
好多人都好怕將自己一手一腳建立嘅嘢推倒佢再重新嚟過.因為一般都需要用好多時間,心機,金錢,體力,等等去建立.所以要拋開嚟個心理包袱其實係一件好難嘅事,因為怕失去,因為怕唔習慣,因為怕好多嘢.如果你敢推倒所有嘢,重新嚟過,其實真係需要好大嘅勇氣.但係有時喺需要推倒某啲嘢先至會有另一好個開始.所以有時真係要勇敢啲!
「開始」
公司終於踏入第六年,而今年係一個無計劃同目標嘅情況下,係時候推翻過去咁多年所做嘅嘢.雖然一直都唔死得,但係真係有好多嘢想還原基本步,由零開始.當然唔係話所推倒咗之後乜都無,最起碼過去六年有好多嘢已經賺咗.只不過要從頭將好似或者以為建立好嘅嘢化整為零.老實講唔知仲有無咁嘅魄力,但係反正都唔會死,咁咪試埋最後一次囉!
Also published on Medium.


text:
愛歐拉港 必去景點及德人海灘附近酒店推介
德人海灘附近酒店預訂
神秘優惠價幫你慳更多
即時揭開神秘優惠價,慳得更多
愛歐拉港必去推介 - 德人海灘
想去 愛歐拉港 自由行?等 Hotels.com 帶你玩盡 愛歐拉港德人海灘 啦!留意我地文章,話你知去愛歐拉港 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋愛歐拉港德人海灘 附近有咩酒店,等你更加容易計劃行程,慳返酒店來回景點嘅時間.
愛歐拉港德人海灘 自由行
去得愛歐拉港德人海灘 自由行最緊要一定係揀啱日子去.一啲熱門景點例如,愛歐拉港 嘅 德人海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
愛歐拉港德人海灘 交通
想去德人海灘 暢順無阻濟,最好就係出發前,睇清楚愛歐拉港德人海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
愛歐拉港德人海灘 必食必買攻略
愛歐拉港德人海灘一直都係旅遊熱門地點,去到愛歐拉港德人海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
Rosy Décor
服務詳情
評語 提交評語
Rosy décor負責左我地兩個backdrop,一個大既係台上,另一個細既就放係出面reception比人影相用.我地個大backdrop嘅設計偏向簡單,以藍色為主,有D花同兩隻雀,主要都係我同我先生搵到d reference再改少少比佢地睇下係想要咁嘅設計!除咗backdrop佢個package仲包埋整reception table,證婚枱個D.佢地D擺枱既裝飾都算多,我地主要揀左D金色,雲石同埋花花花.其實我地當中都來回改左幾次,第一次我地比左D idea佢地,但個設計就麻麻,所以之後就叫佢地再改,佢地都肯,都算幾易話為!不過佢地自己設計D款就偏少,要我地比多D idea先設計到,所以如果佢哋可以多D創意就更好!!!!
我地喺婚展搵佈置公司,但差唔多全場睇過晒都唔係好啱,而且間間好似好standard咁!好多間直程係問你喺邊個場搞,然後就攞晒佢喺個場做過嘅相出嚟,我地個場係成場都冇人做過,有啲公司就吹水話做過,但最終又攞唔到相出嚟.我地個場個backdrop位係有個位俾你放擺設,我地就想利用埋嗰啲位同埋啲柱做backdrop,所以我地就想搵一間會親自去睇場去度尺,同埋會recommend有咩decoration適合呢個場.我地去咗好多間佈置公司,逐間形容俾佢地聽個場係點,大概有呢啲咁嘅限制,問佢地會點樣幫我諗個design出嚟,然後再問佢肯唔肯幫我地去個場度尺,有啲係唔肯話唔得閒,又話:「個個場都係咁架喇我地都係咁樣做,你講俾我聽你要幾大個backdrop就得架喇!」但我地根本都唔識點話俾佢聽!之後問過好多間,得唯一呢間話設計同佈置前一定會去個場度尺,所以就揀咗呢間.
同佢地傾嘅時候,我地形容俾佢聽大概有咩擺設喺個backdrop度,再問佢有咩idea可以design,記得嗰位同事叫Angela,佢係好有心機幫我地諗好多野去match個design,我地都係好鐘意,同埋佢真係有心幫我地諗.其他公司只係叫我地就咁揀啦,有A款B款C款咁.我地都有同佢地講我地有budget concern,都唔想搞到好貴,Angela都有就住,話呢個價錢我地可以試吓咁樣咁樣做.我地都問過一間係只要有少少tailor-made已經double左呢個價錢.我地揀嘅standard package本身都有啲野唔要,佢都話︰「你既然減左呢啲咁我加番呢啲俾你都冇所謂啦,最緊要係整得靚!」
當時喺婚展傾完都已經覺得佢係全場最好架喇,之後再上去佢公司同佢傾design我地都問佢可唔可以都係佢跟我地,因為佢話如果有幾張單未必一定係佢跟.同埋我地個場又比較多restrictions,我地改左好多次design佢都係咁幫我地改.
最後,我地big day當日係Angela親自跟,個佈置效果真係好靚! 我地本身係遲左完,Angela佢一個人係坐左喺reception等埋我地先走.另外,我地仲有啲鮮花decoration係自己做,但係個場又唔肯預先俾我擺定過去,我就要當日搵人運過去.點知送花個人遲到,七點都未到,佢就一直喱埋左等嗰個人嚟,因為佢驚嚟到嗰陣冇人負責去擺番啱嗰個位.我當時就以為佢企左喺度係咪冇人俾利是佢,佢就話:「唔係呀,我等緊個花呀,你唔駛理我架喇!」佢係真係想make sure啲野擺啱晒.
之前喺婚展join咗呢間,亦俾咗deposit,但因為佢哋態度超差,永遠都唔應我,所以就撻咗三千蚊訂.
佢哋間店好似倉,啲嘢周圍都喺,仲要傾嘢嗰陣先發現每一項嘢都要加錢,個package包嘅嘢只喺好少,或者根本唔夠用,所以無奈到不堪!
佢仲要我哋寫返封信解釋返我哋撻訂,又喺咁打電話同send email嚟,好煩.我哋搵佢就永遠搵唔到,但我哋撻咗訂,佢就出現返.


text:
如果班自決派,或土共唔知乜叫民意,唔接地氣,我建議呢班人,睇清楚 曾俊華 直播佢地巴士巡遊每一站. 曾俊華 喺太古坊出現,場面真係賓虛咁嘅場面嚟形容,太古坊返工果班中產,都係好典型嘅香港中產,藍黃絲都會有,呢個就係民意.
曾俊華 愛丁堡廣場造勢大會料盛況空前
依家只不過中午食lunch嘅巴士巡場,本來海怡半島都已經搞到好墟冚,當然記者多亦都有關.但太古坊呢個盛況,我係睇live都覺得佢勁誇張,一般政府官員出行係警察多過平民,但 曾俊華 嘅情況完全唔同,係平民包實 曾俊華 ,我相信記者都插唔入去,更加唔好講差佬,對上一次出現呢種情況,已經係英國管治時期,彭定康勳爵擔任總督果陣嘅事,亦即所謂肥彭旋風果陣.你可以睇到 曾俊華 嘅民望有幾高.
以我推算太古坊嘅情況,我相信全港各地,今日會有好多人放工後,自發去 曾俊華 嘅造勢大會,向北京以至一眾選委表達明確意向,就係香港人希望 曾俊華 做特首,而唔係林鄭月娥(雖然胡國興都係好唔錯嘅人選嚟,但奈何佢係老咗,佢未必有足夠體能應付特首繁重嘅工作,如果政府延聘胡官擔任特別顧問,我認為係十分適合,特別執番正啲法律,香港近年啲條例草案draft屎咁,呢個係法律界人士叫苦連天嘅事嚟,相信胡官會幫到好多,但呢個後話).我相信,北京都密切留意呢次造勢大會嘅舉行,畢竟群眾基礎呢家嘢,係要走上街至會見真章,對共產黨嚟講,如果你無群眾基礎,你係連談判資格都唔會有,因為群眾基礎正正就係你嘅實力嚟.
由於我預計愛丁堡廣場會有好多人聚集,所以我呼籲各位打算去撐薯片嘅人,千祈咪揸車,否則中環真係塞到黐線都唔得掂,本來禮拜五中環已經塞到爆廠,更加唔好講搵停車位,呢樣係幾乎係mission impossible嚟,而今日就更加係,因為我唔認為警方會為大批支持 曾俊華 嘅民眾,作出特別嘅人群管制措施,畢竟香港人參與政客嘅助選活動,竟然出現賓虛式嘅場面,我相信呢次係香港歷史上近年罕見嘅,泛民啲明星政客都唔具備呢個實力.


text:
有時候,真係好怕中啲Photoshop高手嘅伏, CCTVB 話菠蘿 Pizza 係意大利名菜,點知果張係改相嚟,結果我都中伏,我向大家講對唔住,順便補一篇講 Pizza 嘅文補番,呢件事令大家同電視廣播有限公司不便,謹此致歉先.對於真係出錯,我係毫不猶疑咁更正.
香港啲 Pizza 點解唔好味
既然講得 Pizza ,我不如講,點解大家喺香港食到啲 Pizza 唔好食.我自己係學過吓自己整 Pizza ,只不過,有一個問題,就係成日都做唔到果種外脆內軟嘅效果,同埋啲 Pizza 成日好似出晒水咁,後嚟我就明,正宗嘅 Pizza ,至少有一件事係一定要做到,否則好難好食,就係爐溫,如果爐溫無番350度攝氏嘅話,你好唔好旨意啲 Pizza 係好食.所以香港或美國好多用電爐整嘅 Pizza 都出事,災難程度不亞於菠蘿 Pizza 都係咁解.如果你去揀一間好嘅薄餅餐廳,可以先睇吓間餐廳用乜焗爐焗,如果係一般嘅電爐,其實你都可以打定輸數,搵過第二間.
而菠蘿 Pizza 呢家嘢,同意大利人成日鬧美國佬亂改菜式一樣,都係文化衝突問題,意大利人可以容忍政府混亂,可以容忍一街都係扒手,可以容忍亂咁泊車,可以容忍啲路爛到同緬甸仰光一樣(我去過仰光,果啲奪寶奇兵式經歷,有機會講),但唔容忍啲人亂改食物,所以有人試過喺 Pizza 上加菠蘿俾啲意大利人食,大家估到後果,亦點解有人咁改圖,連我都中伏,好明顯,大家對CCTVB嘅信任程度都太低.你睇德國總理默嬸同Trump講數果張相,都可以搞錯話係白宮發,咁好難唔相信,你CCTVB班友有可能會亂嚟喎,雖然我都係要加強做fact check嘅工作.
如果你喺歐洲叫 Pizza ,想知用料正唔正宗,可以睇一樣嘢,如果 Pizza 餐牌有 DOP 三個字,即係芝士係嚟自做 Pizza 果啲指定地區,就唔會衰得去邊,DOP 全名係 Denominazione di Origine Protetta ,如果你喺香港買意大利芝士,如果無見到 DOP 三個字,你可以叫佢早抖.
再度為跟車太貼嘅意外致歉.


text:
2018年8月26日星期日
(新加坡親子之旅)空中波波池@AIR ZONE
18 AUGUST 2018(SAT)
每一個人玩一小時就需要新加坡紙$20~
由於係高空遊戲,所以係唔可以帶任何隨身物件入去.所以就可以免費放入商場內嘅儲物櫃內(順帶一題...如果想影低小朋友嘅開心玩樂時光,咁就要可以用嗰啲手機防水透明袋,之後掛係條頸上就可以用到啦)~
繩網波波池就係City Square Mall中央位置,未入去....望上去就已經有啲驚~
依個小小豬就當然唔識驚,哥哥一話可以入去就一支箭咁衝入繩網啦~
其實整個繩網大約分為四層嘅活動,每一層都有唔同嘅玩意,踏上個繩網都唔係一件易,仲要係網上面周來周去,都真係有點困難.不過依個小小豬就身輕如燕咁係繩網上走來走去,完全好似係地面跑咁,勁呀~
小小豬一嚟就去到最高嗰層(應該係有六層樓高),嗰度就係類似九宮格波波遊戲,依個大膽仔就係入面左爬右爬,超興奮呢~
望落去..真係離一離,點解小小豬可以玩得咁自如,我只係坐係旁邊都驚呀~
原來依度高處未算高,仲有一個係七樓高嘅瀡滑梯,膽生先嘅小小豬就當然又要玩一轉啦~
小小豬都想捉埋我去玩,咁我就當然唔肯,所以佢瀡落嚟時個樣幾得戚~
之後小小豬就當然爭取時間,繼續去另一層玩啦~
中層就係巨型充氣波波,比小小豬大嘅波波都真係好少見~
睇見小小豬碌得咁開心,我又大膽少少行去繩網中間陪玩啦~
最下層就係波波池,小小豬一見到就即刻彈入去,超ENJOY咁係波波池游來游去..哈哈哈~
我陪玩一陣都已經完全冇力游,不過話時話瞓係繩網上又幾舒服~
話咁快一小時就過,我地就要雜開繩網啦~
雖然只係一小時嘅玩樂,但我就好似做左成個月運動,真你勁攰,不過小小豬就 玩得非常興奮,仲超級放電添(佢返到酒店唔洗一分鐘就瞓著啦).
係繩網入面玩絕對係好考體力,向上攀向下瀡都真係好好玩,不過建議一定要著穿一對綁得緊緊嘅波鞋,因為小小豬玩玩下都成日甩鞋呀!
訂閱: 發佈留言 (Atom)


text:
引用:
現時super hero game最高分最好評的確係batman arkham系列, 不過並唔係arkham knight, 而係頭兩隻arkham asylum同arkham city. arkham knight畫面係好正, 又有蝙蝠車玩, 但正正因為玩車玩到走火入魔, 但原有格鬥同潛行因素太少, 所以冇上兩集咁好. arkham asylum同arkham city有ps4 remaster合輯, 絶對值得玩.
HORIZON 同the last of us 都係超正. 冇野好講, 必買兩個字當之無愧.
另一隻值得玩的rpg係witcher 3. 有中文. 呢隻係劇情/探索game, 唔好諗住當動作game玩. uncharted 1-3合集都可以考慮, 1唔好玩, 但2,3好玩. GTA好多人玩得好開心, 不過我雖然鍾意open world rpg/action但覺得gta4/5都只係ma ma.
FIFA18, DQ11 我唔識, 冇意見. 除左呢幾隻, 你列出來果堆我一隻都唔會建議你買.
今個月psn plus會員可以免費拿到infamous : 2nd son, 唔好咁大期望, 但都可以試試.


text:
7月頭,我男朋友話大家咁多年都淡啦,要同我分開,冷靜吓,不過之後就冇搵大家,打電話都話忙,要收線,話冷靜吓即係大家唔好搵大家.從facebook D common friends處知道佢話同我分開之後都無一個禮拜就同咗第二個一齊.果排我成日諗男人可能就係咁,可能係我地兩個唔夾,相處唔到,變心既男人點會返轉頭,所有人都叫我放手,叫我學吓嘢增值吓自己,提升咗自己後人就會長大就會睇化,我好辛苦,我諗唔通.28歲人學乜春新嘢,織冷衫,沖咖啡…etc?
公司阿姐可能見我做嘢失曬暈,竟然好好死批咗13日假俾我放曬D年假,我一個人飛咗去韓國散心,我發現由落機搭車出明洞,我諗起佢;係三清洞食緊beansbins雪糕窩夫又諗起佢;去到南山塔見到d大大小小既愛情鎖又諗起佢,總之食,買,玩有咩好康都諗起佢…好想佢同我一齊分享快樂.有時搭車係ktx都可以唔覺意喊左出黎.
10月尾返到黎,話我唔憤氣都好,我諗過都係想一齊返,我開始改變我自己,經高人指點後,著衫變得女性化,唔再村姑上身,outlook上開始變;facebook開始活躍返,ig都係,但我有策略,某類相我唔會亂放上網;仲有D status都改晒詞風&語氣…可能身邊朋友們都感受到,有D甚至同我ex講返,佢11月中whatsapp flirt我問我最近點,我扮曬魚蝦蟹答d唔答d,但都比我八到佢同個新歡因為我ex話成日發夢都見到我,新歡呷醋吵大穫順便分埋手…暗爽,嘻嘻.當然啦,係我叫鄭師傅幫我令你地反目斷情根,仲有令我晚晚同夢郎相會,諗起都面紅怕醜呀!
12月頭,佢問我最近點,我答佢ok啦,咪又係咁,之後佢約我:不如今晚食飯.我答佢:ok.喂!心果句當然係:得米啦!wow!個死野唔知邊度學得咁鬼死romantic,學人送玫瑰花!
呢個高人係邊個?當然係鄭法新師傅你啦!鄭師傅,你無呃我,今年聖誕我唔洗自己一個孤零零啦!今個星期六仲約左去赤柱聖誕市集呀!


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年5月12日 星期一
仆你個街,歲月留聲台冇守諾言提早一個鐘八點半播《我和殭屍有個約會2》嘅喂!
頂你,本身上個星期歲月留聲台話《我和殭屍有個約會2》今個禮拜開始提早一個鐘播,搞到我不知幾咁高興,因為八點半播可以食住飯睇,九點半完到瞓覺仲有連續幾個鐘可以一氣呵成地做嘢,如果九點半播十點半完時間其實唔好使,八點返到屋企食完飯個時間最尷尬,聽隻碟可能聽唔晒喺度等九點半又唔知點,然後十點半熄機個時候話遲唔遲話早唔做都唔知搞乜好,不過最重要都係八點半播我就可以霸住客廳部電視,等我老母唔使做完愛回家之後直落睇埋《西遊記》啦.
等我滿心歡喜,到今日八點半開電視,仆你個街《今日睇真啲》嚟嘅喂?本來就係八點半播,點知跟住亞視見《西遊記》俾人屌到咁慘,就決定主台八點半再播多次第一集同無記打對台,噉有乜理由自己打自己呢,結果一個禮拜唔夠歲月留聲台就潛晒水當冇事發生繼續九點半播第二集.一早話你執剩個歲月留聲台好過啦,而家連主台都要走重播水嚟鬥無線,亞視你真係執柒咗佢算啦.
不過維持九點半播又衰唔晒,就係十點半可以唔使轉台直落覆灼埋《龍門陣》,呢個都算亞視最成功節目之一,嗰陣講政治節目只限於七點鐘港台時段或十點半後大家熄晒機嘅時間播,政治呢家嘢同論政節目一樣根本冇乜人會關心,點解?因為當時係九十年代頭香港的和平盛勢囉!亞視勁在搵黃毓民鄭經翰兩個插人插到神級嘅主持上去,令好多討厭政治嘅人都會開始睇甚至追論政節目,當年亞視有兩個節目唔睇港產劇加唔睇中文台嘅老豆都會晚晚追,一個係《八婆會館》(睇個名好似好柒,但連我老豆都會追就知真係好好笑,其實小品劇計當年亞視做得好過無線多多聲)(between,嗰期仲有個搵同一班底做主持嘅《今日睇真啲》式捉姦節目,唔記得叫咩名,又係好笑到仆街),另一個就係《龍門陣》,就算你唔識唔理政治,單睇黃毓民鄭經翰兩個寸人窒人屌柒人已經係一大享受.當然更大興趣係當年呢個節目講政治都可以屢創高收視因為怒屌共匪屌到好撚激,想知有冇可能而家完全唔剪足本重播先?
等我滿心歡喜,到今日八點半開電視,仆你個街《今日睇真啲》嚟嘅喂?本來就係八點半播,點知跟住亞視見《西遊記》俾人屌到咁慘,就決定主台八點半再播多次第一集同無記打對台,噉有乜理由自己打自己呢,結果一個禮拜唔夠歲月留聲台就潛晒水當冇事發生繼續九點半播第二集.一早話你執剩個歲月留聲台好過啦,而家連主台都要走重播水嚟鬥無線,亞視你真係執柒咗佢算啦.
不過維持九點半播又衰唔晒,就係十點半可以唔使轉台直落覆灼埋《龍門陣》,呢個都算亞視最成功節目之一,嗰陣講政治節目只限於七點鐘港台時段或十點半後大家熄晒機嘅時間播,政治呢家嘢同論政節目一樣根本冇乜人會關心,點解?因為當時係九十年代頭香港的和平盛勢囉!亞視勁在搵黃毓民鄭經翰兩個插人插到神級嘅主持上去,令好多討厭政治嘅人都會開始睇甚至追論政節目,當年亞視有兩個節目唔睇港產劇加唔睇中文台嘅老豆都會晚晚追,一個係《八婆會館》(睇個名好似好柒,但連我老豆都會追就知真係好好笑,其實小品劇計當年亞視做得好過無線多多聲)(between,嗰期仲有個搵同一班底做主持嘅《今日睇真啲》式捉姦節目,唔記得叫咩名,又係好笑到仆街),另一個就係《龍門陣》,就算你唔識唔理政治,單睇黃毓民鄭經翰兩個寸人窒人屌柒人已經係一大享受.當然更大興趣係當年呢個節目講政治都可以屢創高收視因為怒屌共匪屌到好撚激,想知有冇可能而家完全唔剪足本重播先?
訂閱: 張貼留言 (Atom)